কাশ্মীরে শান্তি নেই বলে বিতর্কে জায়রা ওয়াসিম\n০৪ ফেব্রুয়ারি ২০২০, ১২:০৫\nআপডেট : ০৪ ফেব্রুয়ারি ২০২০, ১২:৫৪\nবিতর্ক আর জায়রা ওয়াসিম যেন একে অপরের সঙ্গে জড়িয়ে আছেন। বিমানে এক সহযাত্রীর বিরুদ্ধে তার সঙ্গে খারাপ ব্যবহার করার অভিযোগ তুলে প্রথম বিতর্কে আসেন বলিউড অভিনেত্রী জায়রা। তারপর মাস কয়েকের মধ্যে বলিউড ছাড়ার পোস্ট। বলিউডে অভিনয় তার জীবন দর্শন ও ধর্মের রীতির পরিপন্থী বলে মন্তব্য করেছিলেন তিনি।\nঅনেকদিন পর আবার মুখ খুললেন জায়রা। এবার তার বক্তব্যে কাশ্মীর প্রসঙ্গ। সামাজিক যোগাযোগ মাধ্যমে কাশ্মীরের মানুষের ওপর অন্যায় হচ্ছে বলে অভিযোগ তুললেন তিনি। প্রশ্ন তুলেছেন সেখানে মত প্রকাশের স্বাধীনতা নিয়ে। বললেন, কাশ্মীরে শান্তি নেই।\nসাম্প্রতিক ইনস্টাগ্রাম পোস্টে জায়রার বক্তব্য, কাশ্মীর আশা ও হতাশার মধ্যে দোদুল্যমান অবস্থায় রয়েছে। বাড়তে থাকা নিরাশা ও দুঃখের মাঝে উপত্যকায় শান্তি অবস্থান করছে, এমন একটি অসত্য ছবি সকলের সামনে তুলে ধরা হচ্ছে। কাশ্মীরিদের এমন একটি পৃথিবীতে থাকতে হয়, যেখানে যখন খুশি বিধি নিষেধ আরোপ করা হয়!\nকাশ্মীরের মানুষগুলোকে কেন যখন-তখন নিয়মের বেড়াজালে বেঁধে ফেলা হয়, প্রশ্ন তুলেছেন জায়রা। মতপ্রকাশের স্বাধীনতা খর্ব করা কি এত সহজ? মুখ বন্ধ করাও কি এত সহজ? প্রশ্ন তুলেছেন সাবেক এই অভিনেত্রী। কাশ্মীর সংক্রান্ত যা যা খবর সামনে আসে তা নিয়ে সন্তুষ্ট নন তিনি।\nবলিউডে অভিনয় করা তার জীবনদর্শন ও মতাদর্শের পরিপন্থী বলে আগেই অভিনয় জগৎ থেকে নিজেকে গুটিয়ে নিয়েছেন জায়রা।


দলিত থেকে থেকে সংখ্যালঘু এখন একটাই মন্ত্র ” চাচা আপন প্রাণ বাঁচা” ! – KHONJKHOBOR\nদলিত থেকে থেকে সংখ্যালঘু এখন একটাই মন্ত্র ” চাচা আপন প্রাণ বাঁচা” !\nখোঁজখবর, ওয়েবডেস্ক : ২৩শে মে ২০১৯ , টানটান উত্তেজনায় গোটা দেশ তখন অধীর আগ্রহে অপেক্ষা করছে ফলাফলের জন্য, বেলা গড়াতেই পরিষ্কার হতে শুরু করল ট্রেন্ড। যা ভাবা হয়েছিল তার থেকেও আশাতীত ফল করে দেশ জুড়ে গেরুয়া ঝড় তুলল পদ্ম শিবির। এমনকি বাংলাতেও প্রত্যাশার থেকেও ফল ভালো করেছে বিজেপি। কিন্তু সবই তো হল বিজেপি ও তার জোট সঙ্গী মানে এনডিএ ৩৫২ টা আসন পেল ৫৪২টার মধ্যে। প্রধানমন্ত্রী ” সবকা সাথ সবকা বিকাশ” এর বুলিও আওড়ালেন। কিন্তু সুধী পাঠক আপনাদের একটু স্মরণ করিয়ে দিই সেই ভাইরাল হওয়া ছবিটার কথা যেটা কিছুদিন আগেও ঘুরেছে সোশ্যাল মিডিয়ায় ।\nগোটা পিঠ জুড়ে লাল-লাল দাগ। যেন রক্ত দিয়েই আঁকা হয়েছে সেই দাগ। ছেলেটি দলিত। এবারের উচ্চমাধ্যমিক পরীক্ষার্থী। নরেন্দ্র মোদীর রাজ্য গুজরাতে বসে সে একটি উচ্চবর্ণের মেয়ের সঙ্গে সম্পর্কে জড়িয়ে পড়েছিল, এটাই ‘অপরাধ’! তথাকথিত উচ্চবর্ণের একদল চড়াও হলো তার উপর। একেবারে পরীক্ষা কেন্দ্রের সামনে থেকে তুলে নিয়ে গিয়ে গাছের সঙ্গে বেঁধে বেধড়ক মারধর চলল। সেই বীভৎস অত্যাচারের পর ওই কিশোরের ছবি প্রমাণ দিয়ে দেয়, দেশে এখন ঠিক কতটা ‘আচ্ছে দিন’! প্রমাণ দিয়ে দেয়, ‘সবকা সাথ, সবকা বিকাশ’-এরও।\nমেহসানার ওই কিশোরের আদৌ উচ্চবর্ণের কোনও ছাত্রীর সঙ্গে সম্পর্ক ছিল কিনা, তা স্পষ্ট নয়। কিন্তু খুনের হুমকি দিয়ে ওই ছাত্রকে বাকি পরীক্ষাতেও বসতে দেওয়া হয়নি। একদিকে শারীরিক অত্যাচার, আরেকদিকে শিক্ষায় কোপ। আজ যদি সেই অত্যাচারিত কিশোর বেপুথো হয় তার দায় কি রাষ্ট্রযন্ত্র নেবে ? এই প্রশ্নই এখন তুলছেন সমাজ বিজ্ঞানীরা।\nআমরা যেন ভুলে না যাই ২০১৪ সালে নরেন্দ্র মোদী বাহিনী দেশজুড়ে যে গেরুয়া ঝড় তুলেছিল, তার অনেকটাই দলিতদের কাঁধে ভর করে। বিপুল সংখ্যক দলিত মানুষ পদ্ম চিহ্নে ভোট দিয়েছিলেন প্রকৃত ‘আচ্ছে দিন’র চাহিদায়। হয়ত তথাকথিত বোকা মানুষগুলো ভেবেছিলেন বৈষম্যহীন এক সমাজব্যবস্থা তাদের জন্য অপেক্ষা করছে। পেট ভরে ডাল-রুটি , শিক্ষা, শুধু পিঠে দলিত স্ট্যাম্প পরে যাওয়া নয় তারা পাবেন একটা সন্মানজনক জীবন, পরিবর্তে পেয়েছেন একরাশ ঘৃণা, হিংসা, মারধর, স্বজনের মৃত্যু! শিক্ষাক্ষেত্রে-কর্মক্ষেত্রে সুযোগ হ্রাস, বৈষম্য নিত্যদিনের সঙ্গী হয়ে দাঁড়িয়েছে তাঁদের। উচ্চবর্ণের মানুষজন দলিতদের উপর লাগাতার অত্যাচার চালিয়ে গেলেও বিজেপি শাসিত রাজ্যগুলিতে পুলিশ তাঁদের বাঁচাতে মিথ্যা মামলায় ফাঁসিয়ে দিচ্ছেন দলিতদের, এমনই অভিযোগ। যে দলিত মানুষদের কাঁধে ভর করে ভোট বৈতরণীর অনেকটা পথই পেরিয়ে এসেছিলেন মোদী, সেই দলিতদেরই কার্যত কোণঠাসা করে দিতে চেয়েছে বিজেপি’র জাতপাত ভিত্তিক রাজনৈতিক কৌশল। আর ঠিক সেই কারণেই দলিত সমর্থনও হারাতে বসেছে বিজেপি। পুঞ্জীভূত অসন্তোষ ক্ষোভের সঞ্চার ঘটিয়েছে দলিতদের মধ্যে। নোট বাতিল, জিএসটি যেভাবে দেশের প্রত্যেকটি মানুষকে একটি অন্ধকারাচ্ছন্ন সময়ের দিকে ঠেলে দিয়েছে, তেমনি দলিতদেরও। জাঠ, মারাঠা, প্যাটেল সম্প্রদায়ের মানুষজন নিজেদের ভিন্ন দাবি-দাওয়া নিয়ে পথে নেমেছেন। ২০১৮ এর মে মাসের এক সমীক্ষার রিপোর্ট অনুযায়ী, দলিতদের সমর্থন হারাচ্ছে গেরুয়া শিবির। জাতপাতের নামে হিংসার ঘটনা ক্রমশ বাড়তে থাকায় প্রতিবাদে পথে নেমেছেন দলিতরা। সরকারি তথ্য থেকেই জানা গিয়েছে, শুধুমাত্র উত্তর প্রদেশেই হিংসার ঘটনা একলাফে ২৫ শতাংশ বেড়ে গিয়েছে।\nবিজেপি রাজত্বে শুধুই যে দলিতদের উপর শারীরিক অত্যাচার বেড়েছে তা নয়, থাবা বসানো হয়েছে তাঁদের রোজগারের উপরও। বিঘ্ন ঘটেছে তাঁদের পড়াশোনায়। হায়দরাবাদ বিশ্ববিদ্যালয়ের দলিত গবেষক ছাত্র রোহিত ভেমুলার আত্মহত্যা গোটা দেশকে নাড়িয়ে দেয়। কেন আত্মহত্যার মতো নির্মম পথ বেছে নিতে হয়েছিল রোহিত ভেমুলাকে? কেন আত্মঘাতী হয়েছিলেন জেএনইউ’র মুথুকৃষ্ণন জীবানন্দম? পিছিয়ে পড়া সম্প্রদায়ের পড়ুয়া হওয়ায় দেশের শীর্ষস্থানীয় শিক্ষা প্রতিষ্ঠানগুলিতেও তথাকথিত উচ্চবর্ণের ছাত্রদের কাছে বৈষম্যের শিকার হতে হয়েছে বারবার। বাধ্য হয়ে তাঁরা অসম্মানের হাত থেকে বাঁচতে আত্মঘাতী হয়েছেন। রোহিত ভেমুলার স্কলারশিপের টাকা আচমকাই বন্ধ করে দিয়েছিল বিশ্ববিদ্যালয় কর্তৃপক্ষ। তাঁর মতোই বহু দলিত ছাত্রছাত্রী বিজেপি রাজত্বে আচমকাই হারিয়েছেন স্কলারশিপ। কোনও একটি দলিত পরিবারের মেয়ে বা ছেলে অনেক কষ্টে বিশ্ববিদ্যালয়ের দরজা পর্যন্ত পৌঁছালেও অতিরিক্ত খরচের কারণে পিছিয়ে আসতে হয়েছে। আজ যখন দেশ জুড়ে গেরুয়া আবীরের ঝড় তখন আত্মহত্যার পথ বেছে নেওয়া মেধাবী ভেমুলার মা-র চোখের জলের হিসাব নেয় কোন গৈরিক শিবিরের উচ্চবর্ণের নেতা।\nবেকারদের চাকরির প্রতিশ্রুতি দিয়ে ক্ষমতায় আসা নরেন্দ্র মোদী সরকারের শাসনকালে বেকারত্ব পাল্লা দিয়ে বেড়েছে। স্বাভাবিকভাবেই চাকরি পাচ্ছেন না দেশের শিক্ষিত দলিতরাও। চিরাচরিতভাবে দলিতরা যে কাজ করে অর্থ রোজগার করে থাকেন, সেখানেও হস্তক্ষেপ ঘটেছে। দেশের প্রত্যন্ত অঞ্চলগুলিতে গোরু বা মহিষের চামড়া ছাড়ানোর কাজ করেন দলিতরা। সেইসঙ্গে গবাদি পশু সংক্রান্ত ব্যবসার কাজেও যুক্ত তাঁরা। কিন্তু বিজেপি কেন্দ্রে ক্ষমতাসীন হওয়ার পর থেকে সময় যত গড়িয়েছে, স্বঘোষিত গোরক্ষকদের উন্মত্ততা বেড়েছে। আচমকাই গোমাংসের ব্যবসায় নিষেধাজ্ঞা আরোপ করা হয়েছে। উনাতে গোচামড়া ছাড়ানোর ‘অপরাধে’ চার যুবককে নগ্ন করে ঘুরিয়েছে উগ্র হিন্দুত্ববাদীরা। সেই ঘটনার প্রভাব এতটাই মারাত্মক ছিল, খেত থেকে গোরুর মৃতদেহ সরাতে ভয় পেয়েছিল এক দলিত পরিবার। গুজরাটেরই বনসকণ্ঠে। ওঁরা ভেবেছিলেন, ফের যদি গোহত্যার ভুয়ো অভিযোগে নির্যাতিত হন! কিন্তু এক্ষেত্রে ঘটে উলটো ঘটনা। কেন গোরুর দেহ তাঁরা সরাননি, এবার সেই ‘অভিযোগ’এ ওই দলিত পরিবারের উপর চড়াও হয় তথাকতিত উচ্চবর্ণের মানুষজন। বাদ যাননি অন্তঃসত্ত্বা গৃহবধূও। নির্বিচারে মারধর চলে তাঁর উপর। দরবার সম্প্রদায়ের কমপক্ষে দশ জনের বিরুদ্ধে দায়ের হয় অভিযোগ। অভিযুক্তরা কয়েকজন গ্রেপ্তারও হয়েছে। কিন্তু ভবিষ্যতে এই ধরনের ঘটনা যাতে না ঘটে সেজন্য দৃষ্টান্তমূলক শাস্তি কোনও ক্ষেত্রেই হয়নি। ব্যতিক্রম হয়নি এটিও। বিজেপি সরকারের গতিমুখ কোনদিকে সেটা এই সমস্ত ঘটনায় অভিযুক্তদের বিরুদ্ধে ব্যবস্থা নেওয়ায় গাফিলতি থেকেই স্পষ্ট হয়ে ওঠে।\nসাহারানপুরের স্মৃতি এখনও তরতাজা। ভারতের সংবিধান প্রণেতা বিআর আম্বেদকারের জন্মদিন পালন করছিলেন সাব্বিরপুর গ্রামের দলিতরা। সেইসময় ঠাকুর রাজপুত সম্প্রদায়ভুক্ত লোকজন তাঁদের কলোনিতে ঢুকে পড়ে তাণ্ডব শুরু করে। ভাঙচুর করে একাধিক বাড়ি। জ্বালিয়ে দেওয়া হয় বাড়িঘর-দোকানপাট। সাহারানপুরের গ্রামগুলি মিলিয়ে ২৬শতাংশ দলিত সম্প্রদায়ের মানুষের বাস। সাব্বিরপুরের চার হাজার বাসিন্দার মধ্যে দলিতরা ৬০০জন। নিত্যদিনই তাণ্ডবের আশঙ্কা নিয়েই জীবন নির্বাহ করতে হয় তাঁদের! সেই হিংসার ঘটনার প্রত্যক্ষদর্শী রতনের কথায়, হাজারজনেরও বেশি পরপর বাইক নিয়ে ঢুকতে থাকে। হাতে তলোয়ার এবং লোহার রড। ঠিক যে জায়গা থেকে ঠাকুরদের বসতি শুরু হয়েছে, তার আগে পর্যন্ত সবকিছু তছনছ করে দেয় তারা। জখম হন একাধিক দলিত। প্রকাশ্য দিবালোকে পুলিশের উপস্থিতিতেই এই তাণ্ডব চলে, অভিযোগ রতনের। বিজেপি’র উগ্র হিন্দুত্ববাদী মুখ যোগী আদিত্যনাথের পুলিশ নীরব দর্শকের ভূমিকাই পালন করবে তা নিয়ে একপ্রকার নিশ্চিতই দলিতরা।\nদলিত আন্দোলনের কর্মী রাম কুমার স্পষ্টতই অভিযোগ করেছেন, বিজেপি ভোট একত্রিত করতেই এসব চক্রান্ত। কখনও দলিত-মুসলিম সংঘর্ষ বাঁধাচ্ছে, কখনও দলিত-রাজপুত বিবাদ। ‘আচ্ছে দিন’র কাল্পনিক ছবি এঁকে সমাজের পিছিয়ে পড়া মানুষদের নিজেদের দিকে টেনেছিল বিজেপি, কিন্তু বাস্তবে নিজের কফিনে গেরুয়া বাহিনী নিজেই পেরেক গেঁথেছে।\nমালদহের সইদপুর গ্রাম থেকে রাজস্থানে কাজ করতে গিয়েছিলেন মহম্মদ আফরাজুল । দু’বছর আগে সেখানে তাঁকেহত্যা করা হয়। সেই হত্যার ঘটনার কথা এখনও ভোলেনি মালদহ জেলার মানুষ। এই জেলার বাসিন্দাদের একটি বড় অংশের রুটিরুজি নির্ভর করে অন্য রাজ্যে গিয়ে নির্মাণ শ্রমিক হিসেবে কাজ করার ওপর। সেরকমই একজন নির্মাণ শ্রমিক ছিলেন মহম্মদ আফরাজুল । ২০১৭ সালের ডিসেম্বরে তাঁকে কুপিয়ে হত্যা করার পর জ্বালিয়ে দেওয়া হয়। এই গোটা ঘটনাটির ভিডিও করা হয়েছিল। সেই ভিডিওতে উঠে এসেছিল, কীভাবে মৃত্যুর আগে হাতজোড় করে তাঁকে ছেড়ে দেওয়ার অনুরোধ করছিলেন মহম্মদ আফরাজুল“ভিডিওটি এখনও রয়েছে। এই গ্রামের মানুষ এখনও ভিডিওটি দেখতে পারে। আমি জানি না সে কী ভুল করেছিল। শুধু মনে হয়, স্রেফ তার ধর্মের জন্যই তাকে খুন করে ফেলা হল”, এক কামরার ঘরে বসে বলছিলেন আফরাজুলের স্ত্রী গুলবাহার বিবি। তাঁর চোখে তখন জল। তাঁর পাশেই বসেছিল তাঁদের কনিষ্ঠ কন্যা হাবিবা এবং তাঁর নাতি-নাতনিরা।\nবলতে পারেন উচ্চবর্ণের মেয়ের সঙ্গে ভালোবাসা করা ওই কিশোর , ভেমুলা বা আফরজুলরা কি অপরাধ করেছিল, যার ফলে জীবন দিয়ে তাদের মূল্য চোকাতে হল। হয়ত আফরাজুলের স্ত্রী গুলবাহার বিবির নীরবে ফেলা চোখের জলেই দলিত বা সংখ্যালঘুদের অনেক না বলা কথার উত্তর লুকিয়ে আছে।


ভোটে রিগিং বন্ধে নতুন EVM আনছে নির্বাচন কমিশন, জেনে নিন এর বৈশিষ্ট্য | New EVM will stop working if tampered with, will use in 2019 elections - Bengali Oneindia\n11 min ago বিয়েতে ঘোড়ায় চেপে এলেন কনে,মন্ত্রের জায়গায় পাঠ হল 'সংবিধান'! এই বিবাহ বাসরের খবর তাক লাগাতে বাধ্য\n16 min ago ৩৭০ ধারা তুলে দেওয়া নিয়ে যাঁরা মশকরা করছেন ইতিহাস ক্ষমা করবে না তাঁদের: মোদী\n27 min ago চিনাদের ভারতে এসে গণতন্ত্রের পাঠ নেওয়া উচিত, বললেন দলাই লামা\n32 min ago 'রাম জন্মভূমির মাণচিত্র' ছেঁড়ায় রাজীব ধবনের বিরুদ্ধে বার কাউন্সিলে অভিযোগ হিন্দু মহাসভার\nভোটে রিগিং বন্ধে নতুন EVM আনছে নির্বাচন কমিশন, জেনে নিন এর বৈশিষ্ট্য\n| Published: April32017, 10:13 [IST]\nনয়াদিল্লি, ৩ এপ্রিল : ভোট ব্যবস্থায় আরও স্বচ্ছ্বতা আনতে ও আধুনিক করে তুলতে অত্যাধুনিক ইভিএম বা ইলেকট্রনিক ভোটিং মেশিন কিনতে চলেছে ভারতের নির্বাচন কমিশন। সদ্য সমাপ্ত পাঁচ রাজ্যের বিধানসভা ভোটে ইভিএম নিয়ে নানা অভিযোগে সরব হয়েছে বিভিন্ন রাজনৈতিক দল। তবে এটি কারণ নয়। অনেক আগে থেকেই ইভিএম কেনার পরিকল্পনা করে ফেলেছিল কমিশন। এবার তা বাস্তব রূপ নিতে চলেছে।\nএই নতুন ধরনের 'M3' টাইপ ইভিএম নিজে থেকে বেশ কিছু পরিস্থিতি যাচাই করতে পারবে বলে দাবি করা হচ্ছে। এটি 'পাবলিক কি ইন্টারফেস বেসড মিউচুয়াল অথেন্টিকেশন সিস্টেম' অনুযায়ী তৈরি হবে।\nএকই সংস্থার তৈরি ইভিএম মেশিন হলে তা একে অপরকে বার্তা প্রেরণ করতে পারবে। তবে আলাদা সংস্থার তৈরি হলে তার বৈশিষ্ট্য সমান হবে না। ফলে একে অপরকে গুকুত্বপূর্ণ সময়ে বার্তা প্রেরণ করতে পারবে না।\nনির্বাচন কমিশন সূত্রে জানা গিয়েছে, নতুন ইভিএম কিনতে প্রায় ১৯৪০ কোটি টাকার মতো খরচ পড়বে যা ২০১৮ সালের নির্বাচন থেকে কাজে লাগানো হবে। তার পরের বছরই রয়েছে লোকসভা নির্বাচন। ফলে কিছুদিনের মধ্যেই এই সংক্রান্ত কোটেশন সংসদে জমা দিতে হবে নির্বাচন কমিশনকে।\n২০০৬ সালের আগে যে সমস্ত ইভিএম কেনা হয়েছে সেগুলির সময়সীমা প্রায় শেষ হয়ে এসেছে। এই অবস্থায় নির্বাচন কমিশন চাইছে সুষ্ঠুভাবে ভোট পরিচালনা করতে ৯ লক্ষ ৩০ হাজার ৪৩০টি ইভিএম কিনতে। গতবছরের ডিসেম্বরে এজন্য নির্বাচন কমিশনকে ১০০৯ কোটি টাকা বরাদ্দও করেছে কেন্দ্র।\nইভিএম ছেড়ে কি ফের ব্যালটে! মমতার প্রস্তাব নিয়ে মতামত নির্বাচন কমিশনারের\nব্যালট নিয়ে সিদ্ধান্ত নেবে কমিশন! মুখ্যমন্ত্রীর 'সিদ্ধান্ত' চাপানো নিয়ে প্রশ্ন\nevm vote election election commission india rigging politics ইভিএম ভোট নির্বাচন কমিশন ভারত রিগিং রাজনীতি\nNew EVM will stop working if tampered with, will use in 2019 elections\nStory first published: Monday, April 3, 2017, 10:13 [IST]


Viral video ofa4 year old kid approaching Narendra Modi dgtl-Ebela.in\n৪ বছরের মেয়ে ভাঙল নিরাপত্তাবেষ্টনী। মোদী যা করলেন, তাতেই তিনি ‘হিরো’\nনিজস্ব প্রতিবেদন, এবেলা.ইন | ১৭ এপ্রিল, ২০১৭, ২২:০৩:১০ | শেষ আপডেট: ১৮ এপ্রিল, ২০১৭, ১৫:৫০:০৪\nপ্রোটোকলের ঘেরাটোপের বাইরে গিয়ে মোদী যে ভাবে একটি শিশুর প্রতি তাঁর ভালবাসা প্রকাশ করেছেন, তা প্রশংসিত হয়েছে দেশ জুড়ে।\nমোদীর দিকে শিশু। তারপর? (ছবি:ইউটিউব)\nনরেন্দ্র মোদী বর্তমানে রয়েছেন নিজের রাজ্য গুজরাতে। অনেকগুলি প্রকল্পের উদ্বোধনের লক্ষ্য নিয়েই তাঁর এই গুজরাত সফর। প্রধানমন্ত্রীর সফর হলে যা হয়, ছায়াসঙ্গীর মতো মোদীকে অনুসরণ করছেন দেহরক্ষীরা। নিরাপত্তাবেষ্টনীতে মুড়ে ফেলা হচ্ছে প্রধানমন্ত্রীর যাত্রাপথ। কিন্তু কী ঘটে যদি ৪ বছরের একটি শিশু কোনও ভাবে প্রধানমন্ত্রীর কঠিন নিরাপত্তা বেষ্টনী ভেঙে এগিয়ে যায় দেশের খোদ মন্ত্রীজির কাছে?\nসোমবার নরেন্দ্র মোদী গিয়েছিলেন সুরাতের তাপিতে একটি আইসক্রিম ফ্যাক্টরির উদ্বোধনে। অনুষ্ঠান শেষ করে যখন তিনি নিজের গাড়িতে উঠছেন, তখন আচমকাই দেখা যায়, নিরাপত্তা বলয় ভেঙে একটি ছোট্ট ফুটফুটে শিশু টলমলে পায়ে এগিয়ে যাচ্ছে মোদীর গাড়ির দিকে। নিরাপত্তার দায়িত্বে থাকা স্পেশাল প্রোটেকশন গ্রুপ (এসপিজি) কমান্ডোরা বাচ্চাটিকে এগোতে দেখেই তৎপর হয়ে ওঠেন। প্রধানমন্ত্রীর গাড়ির বেশ খানিকটা আগেই থামিয়ে দেওয়া হয় শিশুটিকে। শিশুটিও বড়সড় চেহারার কমান্ডোকে দেখে ঘাবড়ে গিয়ে পিছিয়ে আসে কিছুটা। কিন্তু তখনই দেখা যায়, প্রধানমন্ত্রীর গাড়ির দরজা আবার খুলে গিয়েছে। নিজের দেহরক্ষীকে কিছু নির্দেশ দেন মোদী। সঙ্গে সঙ্গে তাঁরা ছুটে গিয়ে বাচ্চাটিকে কোলে করে নিয়ে আসেন মোদীর কাছে। মোদী শিশুটিকে কোলে বসিয়ে কিছুক্ষণ আদর করে নামিয়ে দেন কোল থেকে। হাততালি আর হর্ষধ্বনিতে তখন ফেটে পড়েছে উপস্থিত জনতা।\nডাহা ফেল মোদী-ম্যাজিক! বিশেষ নির্বাচনে প্রধানমন্ত্রী পেলেন না একটিও ভোট\nগোটা ঘটনাটা বন্দি হয়ে গিয়েছিল কোনও এক প্রত্যক্ষদর্শীর মোবাইল ক্যামেরায়। তিনি সেটি সোশ্যাল মিডিয়ায় পোস্ট করা মাত্রই ভাইরাল হয়ে যায় সেই ভিডিও। প্রোটোকলের ঘেরাটোপের বাইরে গিয়ে মোদী যে ভাবে একটি শিশুর প্রতি তাঁর ভালবাসা প্রকাশ করেছেন, তা প্রশংসিত হয়েছে দেশ জুড়ে।\nপরে জানা যায়, যে মেয়েটিকে মোদী কোলে বসিয়ে আদর করেছিলেন তার নাম ন্যান্সি গন্ডালিয়া। তার বয়স চার বছর। মেয়েটির বাবা সংবাদমাধ্যমকে জানিয়েছেন, মোদী ন্যান্সিকে আন্তরিক ভাবেই আদর করেছেন, এবং ন্যান্সিও মোদীকে ‘দাদা’ বলে সম্বোধন করে পাল্টা আদর করে এসেছে।


০১ পাসপোর্ট ইস্যু;\n০২ বিবাহ নিবন্ধন;\n০৩ শিক্ষা প্রতিষ্ঠানে ভর্তি;\n০৪ সরকারী, বেসরকারী ও স্বায়ত্বশাসিত প্রতিষ্ঠানে নিয়োগদান;\n০৫ ড্রাইভিং রাইসেন্স ইস্যু;\n০৬ ভোটার তালিকা প্রণয়ন;\n০৭ জমি রেজিষ্ট্রেশন;\n০৮ ব্যাংক একাউন্ট খোলা;\n০৯ আমদানী বা রপ্তানী বা উভয় লাইসেন্স প্রাপ্তি;\n১০ গ্যাস, পানি, টেলিফোন ও বিদ্যুৎ সংযোগ প্রাপ্তি;\n১৬ জাতীয় পরিচয়পত্র প্রাপ্তি;\nজন্ম নিবন্ধন করলে নিম্নলিখিত ক্ষেত্রে সুবিধা হয়ঃ\nজন্ম নিবন্ধনের ক্ষেত্রে ১৮ বছরের উর্ধব ব্যক্তিদের জন্য ৫০ টাকা ফি দিতে হয়। জন্ম তারিখ থেকে ২ বছর পর জন্ম নিবন্ধন করতে ইউনিয়ন পরিষদদ ও পৌরসভা এলাকায় প্রতি বছরের জন্য ৫ টাকা এবং সিটি কর্পোরেশন ও ক্যান্টনমেন্ট বোর্ড এলাকায় প্রতি বছরের জন্য ১০ টাকা ফি দিতে হয়। জন্ম সনদের ইংরেজী কপির জন্য ইউনিয়ন পরিষদদ ও পৌরসভা এলাকায় ৫০ টাকা এবং সিটি কর্পোরেশন ও ক্যান্টনমেন্ট বোর্ড এলাকায় ১০০ টাকা ফি লাগে। জন্ম সনদের বাংলা কপির জন্য ইউনিয়ন পরিষদদ ও পৌরসভা এলাকায় ২০ টাকা এবং সিটি কর্পোরেশন ও ক্যান্টনমেন্ট বোর্ড এলাকায় ৪০ টাকা ফি লাগে। তথ্য সংশোধনের জন্য ইউনিয়ন পরিষদ ও পৌরসভা এলাকায় ১০ টাকা এবং সিটি কর্পোরেশন ও ক্যান্টনমেন্ট বোর্ড এলাকায় ২০ টাকা ফি লাগে।\n৫. জন্ম নিবন্ধনের জন্য কোথায়, কিভাবে আবেদন করতে হয়? জন্ম নিবন্ধন করতে কি কি কাগজপত্র ও কত টাকা ফি লাগে?\nজন্ম নিবন্ধনের জন্য দায়িত্বপ্রাপ্তঃ\nজন্ম যদি কোন হাসপাতাল/ক্লিনিকে হয় তাহলে হাসপাতাল/ক্লিনিকের সার্টিফিকেট/ছাড়পত্র/এস.এস.সি সনদ এর ফটোকপি/ পাসপোর্টের ফটোকপি/আইডি কার্ডের ফটোকপি এবং এলাকার জনপ্রতিনিধী যেমন-ওয়ার্ড কমিশনার/ ইউনিয়ন পরিষদ/ পৌরসভার চেয়ারম্যান কর্তৃক নাগরিকত্ব সনদ এর ফটোকপি।


বিশ্বভারতীর ৩ সাসপেন্ড পড়ুয়াকে ক্লাসে ফেরানোর নির্দেশ, উপাচার্যর আচরণে ক্ষুব্ধ হাইকোর্ট -3suspended students of Visva-Bharati ordered to return to class, High Court angry over VC's behavior\n3 suspended students of Visva-Bharati ordered to return to class, High Court angry over VC's behavior\nkolkata high court, Student Agitation, Visva Bharati University\nকলকাতা হাই কোর্টে বড়সড় ধাক্কা খেল বিশ্বভারতী (Visva Bharati) বিশ্ববিদ্যালয় কর্তৃপক্ষ। সাসপেন্ড হওয়া ৩ পড়ুয়ার শাস্তি প্রত্যাহার করে অবিলম্বে তাঁদের ক্লাসে ফেরাতে হবে। বৃহস্পতিবার থেকেই তাঁরা যেন ক্লাস করতে পারে, তা দেখতে হবে। সেই সঙ্গে বিশ্বভারতী বিশ্ববিদ্যালয়ের পড়ুয়ারা অন্দোলন, বিক্ষোভ করতে পারবেন না বলে নির্দেশ দিলেন কলকাতা হাই কোর্টের বিচারপতি।\nসমস্যার শুরু চলতি বছরের জানুয়ারিতে। অর্থনীতি এবং রাজনীতি বিভাগের লাগাতার ছাত্র বিক্ষোভ, উপাচার্য ঘেরাকে কেন্দ্র করে পরিস্থিতি উত্তাল হয়ে উঠলেও সহযোগিতা করছে না রাজ্য। এই অভিযোগে এবার কলকাতা হাই কোর্টের দ্বারস্থ বিশ্বভারতী (Visva Bharati University)। ঐতিহ্যবাহী শিক্ষাপ্রতিষ্ঠান এবার ৩৮ পাতার রিট পিটিশন দাখিল করল আদালতে। আগামিকাল অর্থাৎ বৃহস্পতিবার হতে পারে শুনানি। ফাল্গুনী পান, সোমনাথ সৌ এবং হিন্দুস্থানী শাস্ত্রীয় সঙ্গীত বিভাগের ছাত্রী রূপা চক্রবর্তীকে সাসপেন্ড (Suspend) করে বিশ্ববিদ্যালয় কর্তৃপক্ষ। অভিযোগ ছিল, উপাচার্যের (VC) সিদ্ধান্তের বিরোধিতা করেছেন এঁরা। সেই কারণে সাসপেনশনের সিদ্ধান্ত। পরবর্তী সময়ে তাঁদের বিশ্ববিদ্যালয় থেকে বহিষ্কারও করেন উপাচার্য। এর প্রতিবাদে কলকাতা হাই কোর্টে পালটা মামলা করেন ছাত্রছাত্রীরা। পালটা রাজ্যের বিরুদ্ধে অসহযোগিতার অভিযোগেও উচ্চ আদালতের দ্বারস্থ হয় বিশ্বভারতী কর্তৃপক্ষ।\nআরও পড়ুন: আজ ভবানীভবনে হাজিরা দিলেন না শুভেন্দু, সিআইডিকে করলেন ইমেল\nবুধবার সেই মামলার শুনানি ছিল কলকাতা হাই কোর্টের বিচারপতি রাজশেখর মান্থার এজলাসে। তিনি এই মামলার অন্তর্বর্তীকালীন নির্দেশে জানান, ওই ৩ পড়ুয়াকে অবিলম্বে ক্লাসে ফেরাতে হবে। এ নিয়ে তাঁর আরও পর্যবেক্ষণ, ”লঘু পাপে গুরু দণ্ড দেওয়া হয়েছে। সাসপেনশনের শাস্তি অনেক বড় শাস্তি।” তবে পড়ুয়াদের সাসপেনশন তাঁদের ক্লাসে ফেরানোর জন্য একটি শর্তও দিয়েছেন বিচারপতি। এই মুহূর্তে বিশ্ববিদ্যালয় চত্বরে যে ছাত্রদের অবস্থা বিক্ষোভ চলছে, তা প্রত্যাহার করে নিতে হবে। স্বাভাবিক পঠনপাঠনের পরিবেশ ফেরাতে হবে বিশ্ববিদ্যালয়ে।\nএদিনের শুনানিতে বিশ্বভারতীর উপাচার্য বিদ্যুৎ চক্রবর্তীর আচরণ নিয়ে ক্ষোভপ্রকাশ করেন বিচারপতি। তিনি বলেন, ”আপনি নানা বিষয়ে যেসব মন্তব্য করছেন, তা করতে পারেন না। যদি মনে করেন যে আপনি আইনের ঊর্ধ্বে, তাহলে কিন্তু আদালত দৃষ্টান্তমূলক শাস্তি দেবে।” উপাচার্যের উদ্দেশে তাঁর আরও পরামর্শ, শিক্ষা প্রতিষ্ঠানে ছাত্রছাত্রীদের রাজনীতির মধ্যে টানবেন না। হাই কোর্টের অন্তর্বর্তীকালীন এই নির্দেশে স্বভাবতই খুশি সাসপেন্ড হওয়া ৩ পডুয়া। তাঁদের আন্দোলনের বড় জয় বলেই মনে করছেন।\nআরও পড়ুন: মমতা বন্দ্যোপাধ্যায়ের বিরুদ্ধে সম্ভাব্য প্রার্থী কে? দিল্লিতে ৬ জনের নাম পাঠাল রাজ্য বিজেপি\nবিশ্বভারতীর উপাচার্যের বিরুদ্ধে শ্লীলতাহানীর অভিযোগ! থানায় গেল শান্তিনিকেতন বাঁচাও যৌথ মঞ্চ\nঅবশেষে বিশ্বভারতীর ‘বোধোদয়’! আদালতের নির্দেশের ৪৮ ঘণ্টা পর ক্লাসে ফিরছেন ‘বহিষ্কৃতরা’\nহাই কোর্টে মোক্ষম ধাক্কা বিশ্বভারতীর, সাসপেন্ড হওয়া ৩ পড়ুয়াকে ক্লাসে ফেরানোর নির্দেশ


মার্চ 4, 2019 ট্রেন্ড ট্রেডিং কৌশল লেখক আরিফ চ্যাটার্জী 97822 দর্শকরা\nমাউন্ট হার্ডওয়্যার। স্বয়ংক্রিয়, cleavers, gluing অপটিক্যাল ফাইবার মুদ্রার ওঠানামা জন্য ডিভাইস, ইত্যাদি জন্য ডিভাইস গোলাকার আকৃতি একটি সিস্টেম, এবং গম্বুজযুক্ত ঘরের সিমলেস উত্পাদন প্রযুক্তির তাপ হ্রাস কমিয়ে দেয়, যা উচ্চ তাপ নিরোধক বৈশিষ্ট্যগুলির সাথে একটি বিল্ডিং উপাদান ব্যবহার করে মিলিত করে, পরবর্তীতে গরম, বায়ুচলাচল এবং শক্তির খরচ কমানোর মাধ্যমে গম্বুজের এয়ার কন্ডিশনারে 60% পর্যন্ত সঞ্চয় বাড়ে। যেমন একটি ঘর শীতকালে উষ্ণ এবং গ্রীষ্মে শীতল।\nমুদ্রার ওঠানামা - ফরেক্স ট্রেডিং সরঞ্জাম\nপ্রসঙ্গত, দেশে ৬টি মোবাইল ফোন অপারেটর থাকলেও এর মধ্যে ৪টি অপারেটর গ্রামীণফোন, রবি, বাংলালিংক ও সিটিসেলের ট্রেড ইউনিয়ন গঠন করা হয়েছে। এর আগে সর্বশেষ বাংলালিংক এমপ্লয়ীজ ইউনিয়ন গত ৭ ফেব্রুয়ারি নিবন্ধনের জন্য আবেদন করে। তবে এখন পর্যন্ত সরকার কোন টেলিকম এমপ্লয়ীজ ইউনিয়নকে অনুমোদন দেয়নি। ল বলেছেন: অনেক ধন্যবাদ ও শুভকামনা\nচলো একতলা দেখিয়ে আনি … কুসুম চাবি আন … চা খেয়েছ? … সফল হতে, রূপান্তর অস্ত্র কমানোর একটি বড় রাজনৈতিক মুদ্রার ওঠানামা প্রোগ্রাম অংশ হতে হবে। এটি জাতীয় স্তরের মেটা পরিকল্পনা এবং আর্থিক সহায়তার এবং নিবিড় স্থানীয় পরিকল্পনার প্রয়োজন হিসাবে সামরিক ঘাঁটিগুলির সাথে সম্প্রদায়গুলি রূপান্তরের রূপান্তর এবং কর্পোরেশনগুলি নির্ধারণ করে যে তাদের নতুন জমিতে মুক্ত বাজারে কী হতে পারে। এটি ট্যাক্স ডলারের প্রয়োজন হবে কিন্তু শেষ পর্যন্ত এটি পুনর্ব্যবহারযোগ্য বিনিয়োগের চেয়ে অনেক বেশি সঞ্চয় করবে, কারণ যুক্তরাষ্ট্র সামরিক ব্যয়ের অর্থনৈতিক ড্রেন শেষ করে এবং লাভজনক শান্তি সময় অর্থনীতিগুলি ব্যবহার করে এটি দরকারী ভোগ্যপণ্য তৈরি করে।\nফরেক্স এ ট্রেড এর জন্য ফ্রি ফান্ড এর ব্যাবস্থা ২০১২.০৭.০৫ ১৪:৫৫ বাজারের টাকা জমিয়ে পদ্মা সেতু করবেন. ফ্যান্টাসি ছাইরা বাস্তব চিন্তা করেন..\nহাড়ের খাবারের একটি ধরনের মাছ খাবার যা বেশি নাইট্রোজেন ধারণ করে - এটি একটি প্রজনন সার এবং উপরের পোষাক হিসাবে প্রয়োগ করা যেতে পারে। শুধুমাত্র একটি পাসপোর্ট প্রয়োজন পেতে, বসবাসের স্থান, কাজ একটি জায়গা, ইত্যাদি একটি রেফারেন্স প্রস্তুতির প্রয়োজন হবে না।\nউপস্থিত লেখক ও দর্শকদের একাংশ। ছবি: নাদিম ইকবাল\nBitclub নেটওয়ার্ক স্বাতন্ত্র্যসূচক দিক। ফাংশনভিত্তিক প্রোগ্রামিং, পদ্ধতিভিত্তিক প্রোগ্রামিং, বস্তু-সংশ্লিষ্ট প্রোগ্রামিং, যুক্তি নির্ধারণ, মুদ্রার ওঠানামা উপাত্ত ধারা।\nডেরিভেটিভস বাজারের বড় সেক্টর -। লেনদেন মোট আয়তন একটি গুরুত্বপূর্ণ অংশ দুটি চরম অবস্থান দখল। আরো বিস্তারিত তাদের বিবেচনা।\nঅভিজ্ঞ ট্রেডারদের প্রতি অনুরোধ রইলো, আপনারা আপনাদের সুপরামর্শ দিয়ে আমাদের সহায়তা করবেন। হুক রাখুন মুদ্রার ওঠানামা চাবুকের মাধ্যাকর্ষণের ওজন কেন্দ্রে, ওজন কমাতে, ফ্লিপ প্রতিরোধ করা।\nডলার গোড়ার দিকে শুক্রবার ইয়েন এবং ইউরো বিরুদ্ধে চাপের রয়ে মার্কিন প্রেসিডেন্ট পর ডোনাল্ড ট্রাম্প মার্কিন মুদ্রার শক্তি উদ্বেগ এবং সুদের হার উত্থাপন প্রকাশ করেছে . ২০১২.০৭.০৫ ১৭:৪৪ আমরা একবেলা বাজার না করে না খেয়ে আপনাদের টাকা দিবো আর আপনারা দুর্নীতি করে সেটা খেয়ে ফেলবেন!!


মিথ্যা কথা: পরিণাম ও ইসলামে মুক্তির উপায় » DESH মিথ্যা কথা: পরিণাম ও ইসলামে মুক্তির উপায় » DESH\nইসলামের এক গুরুত্বপূর্ণ শিক্ষা, মানবের এক গুরুত্বপূর্ণ বৈশিষ্ট্য, সত্যবাদিতা। এ ছাড়া একজন মুমিন কামিল মুমিন হতে পারে না। একজন মানব পূর্ণাঙ্গ মানব হতে পারে না।\nআরবীতে এর প্রতিশব্দ الصدق। কুরআন মাজীদে ও হাদীস শরীফে এ বিষয়ে খুব তাকীদ করা হয়েছে। আল্লাহ পাক বলেন :\nরাসূলে কারীম সাল্লাল্লাহু আলাইহি ওয়াসাল্লামের হাদীস শরীফেও -যা ইমাম বুখারী রাহ. এ শিরোনামে এনেছেন- এই বিষয়টি পাওয়া যায়। আল্লাহর রাসূল সাল্লাল্লাহু আলাইহি ওয়াসাল্লাম বলেন- آية المنافق ثلاث ‘মুনাফিকের নিদর্শন তিনটি।’ إذا حدث كذب‘যখন সে কথা বলে মিথ্যা বলে।’ কথা বললেই মিথ্যা বলে। অর্থাৎ মিথ্যা বলা তার স্বভাব। মিথ্যায় সে অভ্যস্ত। তাহলে কুরআন মাজীদের بِمَا كَانُوا يَكْذِبُونَ শব্দ থেকে এবং হাদীস শরীফের إذا حدث كذب শব্দ থেকে পাওয়া যাচ্ছে, মিথ্যাবাদিতা ও মিথ্যায় অভ্যস্ততা মুনাফিকদের বৈশিষ্ট্য।\nএখানে একটি বিষয় একটু বোঝার আছে। আর তা এই যে, একজন মানুষ কীভাবে অবিরাম মিথ্যা বলে। আর এ তো শুধু একজন মানুষ না, গোটা একটা শ্রেণী। গোটা মুনাফিক শ্রেণীর বেশিষ্ট্য كَانُوا يَكْذِبُونَ। গোটা সম্প্রদায়ের বৈশিষ্ট্য إذا حدث كذب ।একটি গোষ্ঠী কীভাবে মিথ্যায় অভ্যস্ত হয়ে যায়? কীভাবে তার এ অবস্থা ঘটে যে, সে মিথ্যাই বলতে থাকে। যখনই কথা বলে মিথ্যা বলে? আপাত চিন্তায় মনে হতে পারে, এহেন অধঃপতন তো খুব সামান্য সংখ্যক মানুষের হতে পারে। যাদের বিবেক বলতে কিছু নেই। মিথ্যা বলে কিন্তু বিবেকের দংশনে দংশিত হয় না, এমন কিছু ইতরশ্রেণীর মানুষের এ অবস্থা হতে পারে, সমাজের এখানে সেখানে কিছু মানুষ এমন থাকতে পারে, কিন্তু গোটা একটা শ্রেণী, গোটা একটা সম্প্রদায়ের এ অধঃপতন কীভাবে ঘটে যে, তাদের উচ্চারণে মিথ্যারই প্রাবল্য, যখনই বলে সাধারণত মিথ্যাই বলে?! এই বিষয়টা বোঝা দরকার।\nএখানে ঐ গুরুত্বপূর্ণ প্রশ্নের উত্তর পাওয়া যায়। একটি সম্প্রদায়ের উচ্চারণ কীভাবে মিথ্যায় জর্জরিত হয়ে পড়তে পারে এর হাকীকত এখান থেকে বের হয়ে আসে। ওদেরকে বলা হচ্ছে, তোমরা পৃথিবীতে অনাচার করো না…। তাহলে কুরআন মাজীদ যে কাজগুলোকে ফাসাদ ও অনাচার বলছে ওরা ঐ কাজগুলোকেই বলছে ইসলাহ ও শান্তি স্থাপন।\nআল্লাহ তাআলা আমাদের বোঝার ও আমল করার তাওফীক দান করুন।


Message: fopen(/var/cpanel/php/sessions/ea-php73/ci_session7c49d85d68fcc3e8b4de70e72a49200f9b6d059a): failed to open stream: No space left on device\nবোয়ালমারীতে আ’লীগের মনোনয়ন নিয়ে প্রবীন নবীনদের লড়াই\nসোমবার, ১৭ জানুয়ারী ২০২২\t১২:১৯ পিএম\nনিজেস্ব প্রতিবেদক\t০৩:৩৯ পিএম, ২০২১-০৩-১৬\t351\nবোয়ালমারী (ফরিদপুর) প্রতিনিধি : ফরিদপুরের বোয়ালমারী উপজেলার ১০ ইউনিয়নে আসন্ন ইউপি নির্বাচনকে কেন্দ্র করে আ’লীগের মনোনয়ন নিয়ে প্রবীন-নবীনদের লড়াই শুরু হয়েছে। মনোনয়ন প্রত্যাশিরা স্থানীয় আ’লীগ নেতাসহ\tকেন্দ্রীয় নেতাদের সাথে লবিং চালিয়ে যাচ্ছেন। ধর্রনা ধরছেন উপর মহলে মনোনয়ন পেতে। লবিংয়ের পাশাপাশি যার যার মাঠ দখলে রাখতেও ছুটে চলেছেন ভোটারদের কাছে।\nশেখর ইউনিয়নে জেলা পরিষদের সদস্য ও উপজেলা আ’লীগের সিনিয়র সহসভাপতি আবুল কালাম আজাদ, উপজেলা আ’লীগের সহসভাপতি ও বর্তমান চেয়ারম্যান মো. ই¯্রাফিল মোল্যা, নতুন মুখ কামাল আহমেদ। রূপাপাত ইউনিয়নে উপজেলা আ’লীগের মুক্তিযোদ্ধা বিষয়ক সম্পাদক ও বর্তমান চেয়ারম্যান মো. আজিজার রহমান মোল্যা, সাবেক চেয়ারম্যান মো. হিমায়েত হোসেন, নতুন মুখ রূপাপাত ইউপি আ’লীগের সাংগঠনিক সম্পাদক ও বীর মুক্তিযোদ্ধা শাম মাস্টারের ছেলে মো. ইমদাদুল হক মিলন, ফরিদপুর জেলা স্বেচ্ছাসেবকলীগের সহসভাপতি এসএম মহব্বত আলী, মো. রবিউল ইসলাম। গুনবহা ইউনিয়নে সাবেক চেয়ারম্যান আমিনুল ইসলাম, ইউপি আ’লীগের সভাপতি মো. আলমগীর হোসেন, নতুন মুখ উপজেলা যুবলীগ নেতা মো. দাউদুজ্জামান দাউদ, ইউপি আ’লীগের সহসভাপতি সেলিমুজ্জামান সেলিম, উপজেলা কৃষকরীগের সদস্য কামরুল ইসলাম।\nসাতৈর ইউনিয়নে ইউপি আ’লীগের সভাপতি আকবার হোসেন আকুল, সাধারণ সম্পাদক ও বর্তমান চেয়ারম্যান মো. মজিবর রহমান, নতুন মুখ উপজেলা আ’লীগের তথ্য ও গবেষনা সম্পাদক সৈয়দ শাহিদুর রহমান সজল, উপজেলা যুবলীগ নেতা এম এম শাফিউল্লাহ শাফি, ইউনিয়ন আ’লীগের সাংগঠনিক সম্পাদক মো. মজিবর রহমান। ময়না ইউনিয়নে উপজেলা আ’লীগের যুগ্ম সাধারণ সম্পাদক ও বর্তমান চেয়ারম্যান নাসির মো. সেলিম, ইউনিয়ন আ’লীগের সদস্য কামরুসজ্জামান, নতুন মুখ উপজেলা আ’লীগের বন ও পরিবেশ বিষয়ক সম্পাদক মো. আবুল খায়ের মিয়া, জিন্নাহ মিয়া, ইউপি আ’লীগের সাবেক সাংগঠনিক সম্পাদক মো. নুরইসলাম মোল্যা, বাংলাদেশ আ’লীগ যুবলীগ জেদ্দার সাবেক সাংগঠনিক সম্পাদক আশরাফুজ্জামান মিলন, ৭নং ওয়ার্ড আ’লীগের সাংগঠনিক সম্পাদক পলাশ কুমার বিশ্বাস। পরমেশ্বদী ইউনিয়নে ইউনিয়ন আ’লীগের সদস্য ও বর্তমান চেয়ারম্যান নুরুল আলম মিনা মুকুল, আইন বিষয়ক সম্পাদক আ. মান্নান মাতুব্বর, শরীফ নজরুল ইসলাম, নতুন মুখ ফকির হাবিবুর রহমান, ইউনিয়ন স্বেচ্ছাসেবকলীগের সহসভাপতি মাসুদুর রহমান।\nদাদপুর ইউনিয়নে ইউনিয়ন আ’লীগের দপ্তর সম্পাদক ও বর্তমান চেয়ারম্যান মো. মোশাররফ হোসেন, সদস্য মো. শামীম মোল্যা, নতুন মুখ সাধারণ সম্পাদক আ. হাই মাতুব্বর, সদস্য হারুন অর রশিদ, বিমান বাহিনীর অবসরপ্রাপ্ত সার্জেন্ট গাউজুর রহমান (গাউজ), উপজেলা কৃষকলীগের সহসভাপতি আব্দুল কুদ্দুস মাতুব্বর, মফিজুর রহমান (তানবির)। বোয়ালমারী সদর ইউনিয়নে নতুন মুখ ইউনিয়ন আ’লীগের সভাপতি মো. তাঁরা মোল্যা, সহসভাপতি মো. ফারুক বাওয়ালী, ইউপি যুবলীগের আহবায়ক আব্দুল হক মাতুব্বর, মনিরুজ্জামান (উনির)।\nউল্লেখ্য গত ইউপি নির্বাচনে এই ইউনিয়ন থেকে নৌকা প্রতীক নিয়ে ইউনুচ শেখ নির্বাচনে অংশগ্রহন করেন। নির্বাচনের আগে নির্বাচন থেকে সরে দাড়ান। চতুল ইউনিয়নে উপজেলা যুবলীগ নেতা ও চতুল ইউপির জনপ্রিয় চেয়ারম্যান শরীফ সেলিমুজ্জামান লিটু, ইউনিয়ন আ’লীগের সহসভাপতি খন্দকার বাসু, নতুন মুখ উপজেলা যুবলীগের একাংশের আহবায়ক মো. রফিকুল ইসলাম, উপজেলা স্বেচ্ছাসেবকলীগের সাধারণ সম্পাদক মো. বাকের ইদ্রিস। ঘোষপুর ইউনিয়নে উপজেলা আ’লীগের অর্থ বিষয়ক সম্পাদক ও বারবার নির্বাচিত চেয়ারম্যান এসএম ফারুক হোসেন, সাবেক চেয়ারম্যান চান মিয়া, নতুন মুখ উপজেলা আ’লীগের এাণ ও সমাজ কল্যাণ বিষয়ক সম্পাদক মোস্তাফা জামান সিদ্দিকী, ইমরান হোসেন নবাব, শেখ মো. তোরাব হোসেন।


মৃত ভাইবোনের প্রাণ ফেরাতে একি কাণ্ড ওঝার! | Usbanglanews.com\nHome মজার সংবাদ\tমৃত ভাইবোনের প্রাণ ফেরাতে একি কাণ্ড ওঝার!\nমৃত ভাইবোনের প্রাণ ফেরাতে একি কাণ্ড ওঝার!\nwritten by admin news June 25, 2018\nকুসংস্কার যে এখনও মানুষকে গ্রাস করে রেখেছে, তা প্রমাণিত হল ভারতের দক্ষিণ চব্বিশ পরগনার জীবনতলা থানার অন্তর্গত মটেরদিঘি গ্রামে। মৃতের পর পরিবারের লোকেরা সন্তানদের দেহে প্রাণের সঞ্চারের জন্য ওঝার দ্বারস্থ হন। মৃত শিশু দু’টির নাম- নমিতা গাইন(৫) ও পুষ্পেন গাইন(৫)। সম্পর্কে তারা ভাইবোন।\nসকালে আচমকাই নিখোঁজ হয়ে যায় শিশু দুটি। দীর্ঘক্ষণ তাদের খোঁজাখুঁজির পর বাড়ির পাশের পুকুরে তাদের দেহ ভেসে উঠতে দেখেন স্থানীয়রা। তড়িঘড়ি করে শিশু দু’টিকে উদ্ধার করে স্থানীয় মটেরদিঘি স্বাস্থ্যকেন্দ্রে নিয়ে যাওয়া হলে চিকিৎসকরা ওই দুই শিশুকে মৃত বলে ঘোষণা করেন। কিন্তু চিকিৎসকদের সেই কথায় বিশ্বাস না করে পরিবারের লোকেরা সন্তানদের দেহে প্রাণের সঞ্চারের জন্য স্থানীয় এক ওঝার দ্বারস্থ হন।\nএরপর শুরু হয় ওঝার কেরামতি। মৃত শিশু দু’টিকে ফের গলা পর্যন্ত পানিতে ডুবিয়ে রেখে চলে মন্ত্রপাঠ ও তুকতাক। পাশাপাশি চলে জল বাঁধা, জলে কামান দাগা-সহ আরও কত কী! ওঝার এই সমস্ত কারসাজি দেখতে প্রচুর মানুষ ভিড় করেন সেখানে। কিন্তু দীর্ঘ চার পাঁচ ঘণ্টার প্রচেষ্টার পরও মৃত শিশু দু’টির প্রাণ ফেরাতে সক্ষম হননি তিনি। সূত্র: বিডি২৪লাইভ\nমৃত ভাইবোনের প্রাণ ফেরাতে একি কাণ্ড ওঝার! was last modified: June 25th, 2018 by admin news\nঅনেকেই জানেন না এই ‘হাবলট’ আসলে কী? জানলে অবাক হবেন\nনুসরাত ফারিয়ার নতুন গাড়ি, দাম জানলে অবাক হবেন!\n‘মামা আমারে একটু দেন, টাকা লাগলে নেন’\nলেগে গেল ঠাকুরপোর সেক্সি লটারি !\nবিয়ের আগে মেয়েরা দৈহিক সম্পর্ক করার জন্য পাগল...


bjp alleges mamata banerjee does politics with deadbody by leaked phone conversation | Mahanagar24x7\nনিজস্ব প্রতিনিধি: তৃণমূল নেত্রী মমতা বন্দ্যোপাধ্যায়ের বিরুদ্ধে লাশ নিয়ে রাজনীতি করার অভিযোগ করল বিজেপি। আজ আবার একটি অডিয়ো টেপ প্রকাশ করে বিজেপি’র আইটি সেলের প্রধান অমিত মালব্য দাবি করেন, কোচবিহারের শীতলকুচির ঘটনায় মৃতদেহ নিয়ে র‍্যালি করার কথা বলছেন তৃণমূল নেত্রী। একই অভিযোগ করেছেন বিজেপি সংসদ তথা চুঁচুড়া বিধানসভায় বিজেপির প্রার্থী লকেট চট্টোপাধ্যায়ও।\nপঞ্চম দফা ভোটের আগে এই অডিয়ো টেপ প্রকাশ করে বিজেপি বেকায়দায় ফেলার চেষ্টা করেছে তৃণমূলকে। ওই অডিয়ো প্রকাশ করে বিজেপি দাবি করেছে, তৃণমূল নেত্রী মমতা বন্দ্যোপাধ্যায়ের সঙ্গে কথোপকথন হয়েছে জেলা তৃণমূল সভাপতি পার্থপ্রতিম রায়ের। যদিও, এই অডিয়ো টেপের সত্যতা যাচাই করেনি ‘মহানগর’। ওই অডিয়ো টেপে মমতা বন্দ্যোপাধ্যায় মৃতদেহগুলি এখনই পরিবারের হাতে না তুলে দিতে নির্দেশ দিচ্ছেন পার্থপ্রতিম রায়কে। বলছেন, মৃতদেহ নিয়ে র‍্যালি করতে। মমতা বন্দ্যোপাধ্যায় মাথা ঠান্ডা রেখে ভোট করতে নির্দেশ দেন পার্থপ্রতিমকে। একইসঙ্গে তিনি পার্থপ্রতিমকে বলেন, ভোট মিটে গেলে তারপর সবাইকে অ্যারেস্ট করা হবে। তারপর মমতা বন্দ্যোপাধ্যায় জানতে চান, কারা গুলি চালিয়েছে? উত্তরে পার্থপ্রতিম বলেন, সিআরপিএফ গুলি চালিয়েছে।\nএই অডিয়ো টেপ সামনে এনে বিজেপি’র তরফে দাবি করা হয়েছে, লাশের রাজনীতি করছেন তৃণমূল নেত্রী মমতা বন্দ্যোপাধ্যায়। দলের আইটি সেলের প্রধান অমিত মালব্য আজ এই অডিয়ো টেপ প্রকাশ করেন। তার সঙ্গে ছিলেন দলের সাংসদ লকেট চট্টোপাধ্যায়। দু’জনেই একসঙ্গে মমতা বন্দ্যোপাধ্যায়কে অভিযুক্ত করে বলেন, কোচবিহারের ঘটনায় প্রমাণ হয়ে গিয়েছে তৃণমূল লাশের রাজনীতি করে।\nফোনে দু’জনের যা কথা হয়েছে, তা অবিকৃত রেখে এখানে তুলে দেওয়া হল।\nপার্থপ্রতিম: হ্যাঁ দিদি।\nমমতা: মাথা ঠান্ডা করে ভোটটা কর তারপর এর বিচার আমরা করে দেব। সবকটাকে অ্যারেস্ট করাব, সবকটা সিআরপিএফকে। ডেড বডিগুলোকে এখন রেখে দাও। কালকে ডেড বডিগুলো নিয়ে র‍্যালি হবে। আজকে পরিবারগুলোকে বলবে কেউ ডেড বডি নেবে না।\nপার্থপ্রতিম: ঠিক ঠিক।\nমমতা: সব পড়ে থাকবে, আজকে আগে ভোটটা করে নাও মাথা ঠান্ডা করে।\nপার্থপ্রতিম: একদম একদম দিদি।\nমমতা: চালাকি হচ্ছে যাতে তুমি ভোটটা না করতে পারো, হেরে যাও।\nপার্থপ্রতিম: একদম একদম আমি ফিল্ডে পড়ে আছি।\nমমতা: এটা কারা করেছে? সিআরপিএফ?\nপার্থপ্রতিম: সিআরপিএফ সিআরপিএফ।\nমমতা: ওই লোকগুলো কারা?\nপার্থপ্রতিম: আমাদেরই লোক আমাদেরই লোক।\nমমতা: তুমি এক কাজ করো পুরো এফআইআর করবে। ল’ইয়ারকে দিয়ে, নিজের ইচ্ছামতো করবে না।\nপার্থপ্রতিম: ওকে ওকে।\nমমতা: এফআইআর বাড়ির লোক যেটা করবে সেটা আমি বলে দেব আফটার ইলেকশন।\nমমতা: এখনই পুলিশ স্টেটমেন্ট নিতে গেলে করবে না। ভাল করে এফআইআর করতে হবে ল’ইয়ার-এর সাথে কনসাল্ট করে।\nপার্থপ্রতিম: ঠিক আছে।\nমমতা: যাতে কম্যান্ড জোন থেকে শুরু করে এসপি থেকে শুরু করে সবকটা ফাঁসে।\nপার্থপ্রতিম: হ্যাঁ হ্যাঁ।\nমমতা: এসপিকেও ফাঁসাতে হবে আইসিকেও ফাঁসাতে হবে।\nমমতা: এখন মাথা ঠান্ডা করে ভোট করে দাও এজেন্টের স্ট্রেংথ দাও।\nমমতা: নিশ্চিন্তে কাজ করো।\nপার্থপ্রতিম: সব বুথে এজেন্টরা যাতে থাকে।\nমমতা: তুই দু’একবার করে যা আর গিয়ে বলে দে।\nপার্থপ্রতিম: আমি যাচ্ছি প্রত্যেক জায়গায় যাচ্ছি।\nমমতা: চারদিকে মানুষকে গিয়ে বলে দে চিন্তা করার কোনও কারণ নেই। ভোট যাতে না দিতে পারে, তার জন্য এরা এমন করছে।\nপার্থপ্রতিম: একদম একদম দিদি কোনও চিন্তা নেই।\nমমতা: ওরা এনপিআর করবে, ডিটেনশন ক্যাম্প করবে তাই এরকম করছে।\nপার্থপ্রতিম: ঠিক আছে আমি দেখে নিচ্ছি।\nPrevious articleরাম মন্দির নির্মাণে সাহায্য পাঠানো ১৫০০ চেক বাউন্স! মোট টাকার অঙ্ক ২২ কোটি\nNext articleআকাশ মেঘলা হলেও, সম্ভবনা নেই বৃষ্টির


ভয়ঙ্কর অপরাধে জড়িয়ে পড়েছে রোহিঙ্গারা | ডেইলীসুরমা.কম\nভয়ঙ্কর অপরাধে জড়িয়ে পড়েছে রোহিঙ্গারা\nকক্সবাজার জেলার তিন উপজেলায় আশ্রয় পাওয়া রোহিঙ্গারা ভয়ঙ্কর হয়ে উঠেছে। এতে স্থানীয় প্রশাসন ও বাসিন্দারা আতঙ্কিত। তাদের নানা অপরাধের কারণে শুধু কক্সবাজারই নয় দেশের অন্যান্য অঞ্চলের বাসিন্দারাও আতঙ্কে রয়েছে।\nজানা গেছে, ওই তিন উপজেলায় যে সকল ক্যাম্পে রোহিঙ্গাদের রাখা হয়েছে, সেখানকার বেশিরভাগ এলাকা আইন-শৃঙ্খলা বাহিনীর নিয়ন্ত্রণের বাইরে। চারদিক খোলা থাকায় নির্বিঘ্নে ক্যাম্প থেকে রোহিঙ্গারা পালিয়ে যাচ্ছে। তারা ক্যাম্পে থাকে ও খায়। আর অবাধে অপরাধ করে বেড়াচ্ছে। গহীন অরণ্যে গড়ে তুলেছে অপরাধের স্বর্গরাজ্য। মাদক ও অস্ত্র পাচারের মতো কাজে তারা জড়িত। যা আইন-শৃঙ্খলা বাহিনীর নজরের বাইরে কিংবা আইন-শৃঙ্খলা বাহিনীর সেই পর্যন্ত যাওয়া সম্ভবই হয় না।\nসারাদেশে প্রায় কয়েক লক্ষ রোহিঙ্গা ছড়িয়ে পড়েছে। তারা ইয়াবা বেচাকেনাসহ নানা অপরাধ করছে। এ পর্যন্ত দেশের বিভিন্ন অঞ্চল থেকে ৫৬ হাজার রোহিঙ্গাকে আটক করে ক্যাম্পে ফেরত পাঠিয়েছে আইনশৃঙ্খলা বাহিনী। আরো প্রায় তিন লক্ষ রোহিঙ্গা দেশের বিভিন্ন এলাকায় নানা পরিচয়ে আত্মগোপনে রয়েছে। ইয়াবা ব্যবসা, মানবপাচার, অপহরণ, চাঁদাবাজি, হাটবাজার নিয়ন্ত্রণ রাখতে প্রতিটি রোহিঙ্গা ক্যাম্পে একাধিক সন্ত্রাসী বাহিনী গড়ে উঠেছে। সন্ধ্যা হলে ক্যাম্পের ভেতরে সন্ত্রাসীরা অস্ত্র নিয়ে নেমে পড়ে। পুরো ক্যাম্প তখন তাদের নিয়ন্ত্রণে চলে যায়। নির্ধারিত হারে চাঁদা না দিলে অপহরণ, গুম, খুন প্রায়ই হচ্ছে ক্যাম্পগুলোতে। সন্ধ্যা হলে পুলিশসহ আইন-শৃঙ্খলা বাহিনী ক্যাম্পের বাইরে টহল দেয়। অন্যদিকে ক্যাম্পের অভ্যন্তরে সন্ত্রাসী গ্রুপগুলো অপরাধের জন্য অস্ত্র নিয়ে মহড়া দেয়। সন্ত্রাসী গ্রুপগুলোর মধ্যে আধিপত্য বিস্তার নিয়ে অভ্যন্তরীণ সংঘর্ষে এ পর্যন্ত ৩৮ জন খুন হয়েছে।\nস্থানীয় পুলিশ ও অন্যান্য প্রশাসনের পক্ষ থেকে বলা হয়েছে, বর্তমানে যে অবস্থায় রোহিঙ্গাদের রাখা হয়েছে, তাদেরকে নিয়ন্ত্রণে রাখা সম্ভব হচ্ছে না। তাদের মধ্যে হানাহানি, সংঘর্ষ, খুন, গুম বেড়েই চলছে। রোহিঙ্গারা খুবই বেপরোয়া ও হিংস্র। বড় সংঘর্ষের ঘটনা ঘটানোর আশঙ্কা রয়েছে বলে স্থানীয় প্রশাসন ইত্তেফাককে জানিয়েছে। দেশের নিরাপত্তার স্বার্থে রোহিঙ্গাদের নিরাপত্তা বেষ্টনিতে নির্ধারিত জায়গায় রাখা ছাড়া কোন বিকল্প নেই। কে কি বললো সেদিকেও নজর দেওয়ার প্রয়োজন নেই বলে স্থানীয় প্রশাসনের কর্মকর্তারা জানিয়েছেন।\nটেকনাফ উপজেলার নির্বাহী কর্মকর্তা মো. রবিউল হাসান বলেন, রোহিঙ্গারা দিনে দিনে যেভাবে বেপরোয়া হয়ে উঠছে, তাদেরকে নির্ধারিত স্থানে নিরাপত্তা বেষ্টনিতে রাখার জন্য সময় সময় শীর্ষ প্রশাসনের কাছে জানানো হয়েছে।\nস্বরাষ্ট্রমন্ত্রী মো. আসাদুজ্জামান খান কামাল জানান, শুরু থেকে আমরা বলে আসছি যে রোহিঙ্গারা কত বেপরোয়া। এরা এতটা ভয়ঙ্কর হয়ে উঠছে যে, তারা আইন-শৃঙ্খলা রক্ষাকারী বাহিনীর নিয়ন্ত্রণের বাইরে চলে যাচ্ছে। এটা শুধু বাংলাদেশের নিরাপত্তার জন্য হুমকি নয়, আশপাশের রাষ্ট্রের জন্য চরম হুমকি। নির্ধারিত স্থান রোহিঙ্গাদের চারদিকে কাটা তারের বেড়া দিয়ে পুলিশসহ আইন-শৃঙ্খলা বাহিনীর নিরাপত্তা বেষ্টনিতে রাখার জন্য আমরা বলে আসছি। এর বাইরে থাকলে তারা সন্ত্রাসী হয়ে উঠবে। এসব বিষয়গুলো আমরা আন্তর্জাতিক মহলকে জানিয়েছি। তাদের জন্য নির্ধারিত জায়গা করা হয়েছে। সেখানে চিকিত্সাসহ স্বাস্থ্যসম্মত ব্যবস্থা করা হয়েছে। কিন্তু সেখানে তাদেরকে নেওয়া সম্ভব হচ্ছে না। রোহিঙ্গাদের যত দ্রুত তাদের জন্মভূমিতে পাঠানো সম্ভব ততোই বাংলাদেশসহ বিশ্বের নিরাপত্তার জন্য মঙ্গল। তবে বর্তমানে যে অবস্থায় রোহিঙ্গারা রয়েছে, চারদিকে কাঁটাতারের বেড়া দিয়ে তাদের নিরাপত্তা বেষ্টনিতে রাখার কার্যক্রম চলছে।\nস্থানীয় প্রশাসন থেকে জানা যায়, টেকনাফ ও উখিয়া উপজেলা ক্যাম্পে রোহিঙ্গারা স্থানীয় বাসিন্দাদের হুমকি দিচ্ছে যে, তোমরা এখনে ব্যবসা বাণিজ্য করতে পারবে না। চাষাবাদও করতে পারবে না। কারণ তোমাদের সরকার আমাদের খাওয়া-দাওয়ায় সাহায্য করছে না। আমাদের সাহায্য করছে এনজিও ও বিদেশিরা। স্থানীয় বাসিন্দারা এ ধরনের অভিযোগ স্থানীয় প্রশাসনের কাছে লিখিত আকারে জানিয়েছে। অভিযোগকারীদের মধ্যে রয়েছেন উখিয়া উজেলার বালুখালীর ফরিদ আলম বুলু, তাজনিমার খোলা এলাকার হেলাল ও সফিউল্লাহ কাটা এলাকার আব্দুস সালাম।\nএক শ্রেণীর এনজিও রোহিঙ্গাদের এই এলাকায় থাকার জন্য নানাভাবে প্রভাবিত করে আসছে। এসব এনজিওর কারণে রোহিঙ্গারা সন্ত্রাসসহ জঙ্গিবাদের মতো ভয়ঙ্কর কর্মকান্ডে লিপ্ত হচ্ছে। আর এসব কাজে অর্থ যোগান দিচ্ছে ওই সব এনজিও। ভাসানচরের মতো সুন্দর নিরাপদ পরিবেশে রোহিঙ্গাদের জন্য প্রস্তুত রাখা হলেও এনজিওগুলোর কারণে রোহিঙ্গাদের স্থানান্তর করা সম্ভব হচ্ছে না। এই এনজিওগুলো আন্তর্জাতিক মহলে রোহিঙ্গাদের নিয়ে মিথ্যা তথ্য ছড়াচ্ছে। রোহিঙ্গাদের সাহায্য-সহযোগিতার নামে এরা কোটি কোটি টাকা আত্মসাত্ করে আসছে। আর এনজিও কর্মকর্তারা সমুদ্র সৈকতে বিলাসবহুল জীবন-যাপন করছেন।\nপুলিশসহ স্থানীয় একাধিক সূত্র জানায়, টেকনাফ ও উখিয়ার রোহিঙ্গা শিবিরে সাতটি করে সন্ত্রাসী বাহিনী আছে। এর মধ্যে টেকনাফের আবদুল হাকিম বাহিনী বেশি তত্পর। এই বাহিনীর সদস্যরা মুক্তিপণ আদায়ের জন্য যখন-তখন লোকজনকে অপহরণ করে। ২০১৬ সালের ১৩ মে টেকনাফের মুছনী রোহিঙ্গা শিবিরের পাশে শালবন আনসার ক্যাম্পে হামলা চালায় হাকিম বাহিনী। এ সময় আনসার কমান্ডার আলী হোসেন তাদের গুলিতে নিহত হন। তারা লুট করেছিল আনসারের ১১টি আগ্নেয়াস্ত্র ও ৭ শতাধিক গুলিও।\nশুক্রবার ভোররাতে টেকনাফে তিন রোহিঙ্গা পুলিশের সাথে বন্দুকযুদ্ধে নিহত হয়েছে। তারাও সম্প্রতি এক রোহিঙ্গা শিশুকে অপহরণ করে ৫ লাখ টাকা মুক্তিপণ দাবির অভিযোগে অভিযুক্ত ছিল বলে জানান টেকনাফ থানার ওসি প্রদীপ কুমার দাশ। তারাও রোহিঙ্গা হাকিম ডাকাতের দলভূক্ত থাকতে পারে বলে অভিমত রোহিঙ্গা ভূক্তভোগীদের।\nপুলিশের আইজি ড. মোহাম্মদ জাবেদ পাটোয়ারী বলেছেন, রোহিঙ্গারা শুধু আঞ্চলিক নয়, বৈশ্বিক নিরাপত্তার জন্য বড় হুমকি। কক্সবাজার জেলার বাইরে শুধু রোহিঙ্গা ক্যাম্পের নিরাপত্তার জন্য প্রায় ১১শ’ পুলিশ মোতায়েন রয়েছে। সঙ্গে রয়েছে অন্যান্য আইন-শৃঙ্খলা বাহিনী। তারপরও রোহিঙ্গাদের নিয়ন্ত্রণে রাখা যাচ্ছে না।\nবিশ্বের সবচেয়ে ব্যয়বহুল প্রকল্প


আদিবাসী বিয়েকথা – জাগতিক\nহোম > বইয়ের জগৎ > আদিবাসী বিয়েকথা\nজাগতিক,5months ago2min read\n‘আদিবাসী বিয়েকথা’ গ্রন্থটি গবেষণামূলক। লেখক তাঁর লেখনীতে আদিবাসীদের সংস্কৃতি তুলে ধরেছেন। যেখানে আদিবাসী সমাজে বিয়ের উৎসব, বিয়ের লোকাচারগুলো কতটা বৈচিত্র্যপূর্ণ, বিয়ের গান-নাচ, বিয়ে নিয়ে লোকবিশ্বাস ও মিথ, বিয়ের পোশাক, অলংকার, খাবার এবং বিয়ে বিচ্ছেদের রীতিগুলো কেমন? এসব তথ্য সংগ্রহ করতে লেখক আদিবাসী গ্রামগুলোতে ঘুরে বেড়িয়েছেন । যে কারণেই এটি একটি গবেষণা গ্রন্থ হয়ে উঠেছে।\n‘গারো সমাজ মাতৃপ্রধান। সন্তানের বংশধারা মায়ের দিক থেকে গণনা করা হয় এবং মেয়েরাই পরিবারের সমস্ত সম্পত্তির উত্তরাধিকারিণী হয়। ছেলেরা সম্পত্তির আপনজন হিসাবে ওই পরিবারের একজন হয়ে যায় একটি গারো পরিবারে যদি পাঁচটি মেয়ে থাকে তবে সবাই সমভাবে পারিবারিব সম্পত্তির অধিকারিণী হয় না। পরিবারের একটি মেয়ে মাত্র মেয়ে সমুদয় সম্পত্তির উত্তরাধিকারিণী হয়। এদের সমাজে পরিবারের উত্তরাধিকার লাভকারী নির্বাচিত মেয়েকে ‘নকনা’ বলা হয়। পরিবারের প্রথমজন বা সবার ছোট মেয়েকে নকনা নির্বাচন করা হয়।…’ এটি বইয়ের ৩৮ পৃষ্ঠা থেকে তুলে ধরা হলো।\nএভাবেই আদিবাসীদের জীবনেতিহাস তুলে ধরা হয়েছে গ্রন্থটিতে। যেখানে হাজার হাজার অজানা তথ্য রয়েছে। আমাদের ভবিষ্যৎপ্রজন্ম যদি কোনোদিন আদিবাসীদের নিয়ে গবেষণা করতে চান, তাহলে এটি হবে তাদের অন্যতম বই। কেন এ কথা বলছি, তা পড়ার পরই উপলব্ধি করা যাবে।\nগ্রন্থটির প্রতিটি ঘটনা মৌখিক বিবরণ থেকে নেওয়া। যে কারণেই এটি একটি মূল্যবান গ্রন্থ হিসেবে পরিচিত লাভ করতে পারে। এই গ্রন্থটিতে মোট ১৫টি আদিবাসী জনগোষ্ঠীর সংস্কৃতির কথা রয়েছে। গারো, চাকমা, মারমা, সাঁওতাল, ম্রো, মণিপুরী, ওড়াও, হাজং, তুরিসহ ১৫টি আদিবাসী জনগোষ্ঠীর বিয়ে সংস্কৃতিসহ অন্যান্য বিষয়-আশয় এক মলাটে পাওয়াটা খুবই আনন্দের বিষয়।\nবইটিতে সবচেয়ে বেশি ‘হাজং বিয়ে : ধর্ম মা-বাবা দাম্পত্য জীবনের ধারক-বাহক’ অধ্যায়টি রীতিমতো অবাক করেছে, এও হয় বলে বেশক্ষণ স্তব্ধ হয়ে গিয়েছিলাম। অধ্যায়টিতে রাজার ছেলের তার সহোদর বোনের প্রেমে পড়েন, বিয়ে করবেন বলে জেদ ধরেন। রাজা তার জন্য অন্যত্র পাত্রী ঠিক করেন এবং বিয়ের দিন-তারিখ ঠিক হয়। কিন্তু রাজার ছেলে সে বিয়েতে রাজি নয়। বোন অঝোরে কাঁদতে থাকে। অশ্রুসজল চোখে সৃষ্টিকর্তাকে স্মরণ করে। পুকুরের জল থেকে সে আশীবার্দের শক্তিতে আকাশের দিকে উঠতে থাকে। আকাশের মাঝে একসময় অদৃশ্য হয়ে যায়।\nএটি হাজং জাতিগোষ্ঠীর মধ্যে রূপকথায় পরিণত হয়, আকাশ থেকে মাঝে মাঝে স্নানের দৃশ্য মনে হলে জলকণার স্মৃতিকে রাজার মেয়ে রংধনু তৈরিতে আধুনিক বৈজ্ঞানিক তত্ত্বের সঙ্গে যা অনেকটাই মিলে। আদিবাসী জাতিগোষ্ঠীর মধ্যে অনেকেরই বিয়ের রীতি-নীতি পাল্টে গেছে; কিন্তু এখনও আগলে রেখেছেন হাজং জাতিগোষ্ঠী পূর্বপুরুষদের জাতধর্মকে।\nএভাবেই মানুষের জানার পরিধি বাড়ে। একজন আরেকজনকে জানানোর দায়ভার নেন। ‘আদিবাসী বিয়েকথা’ বইটি পড়ে বারবার মনে হয়েছে কত অজানা, কতকিছুই জানার রয়েছে!\n‘আদিবাসী বিয়েকথা’ গ্রন্থটি বর্তমান ও ভবিষ্যৎ পাঠকের মাঝে একটি গুরুত্বপূর্ণ গবেষণামূলক বই হিসেবে স্থান করে নিবে বলে আশা করা যায়।\nবই : আদিবাসী বিয়েকথা\nলেখক : সালেক খোকন\nপ্রকাশক : কথাপ্রকাশ\nমূল্য : ২৫০


যৌতুক না পেয়ে স্ত্রীকে হত্যার হুমকি পুলিশ কর্মকর্তার!\n| প্রকাশিত : ২১ এপ্রিল ২০১৭, ১৮:১২\nএসআই বিল্লাল হোসেন\nজামালপুর পুলিশ লাইন্সের সহকারী উপপরিদর্শক (এএসআই) মো. বিল্লাল হোসেন যৌতুকের টাকা না পেয়ে স্বেচ্ছায় তালাক দিতে রাজি না হওয়ায় তার স্ত্রী সহিদাতুজ জান্নাতকে এসিড মেরে অথবা গাড়িচাপা দিয়ে হত্যার হুমকি দিয়েছেন বলে অভিযোগ পাওয়া গেছে। সহিদাতুজ জান্নাত বর্তমানে নিরাপত্তাহীনতায় ভুগছেন। তিনি তার স্বামীর অধিকার ফিরে পাওয়াসহ জীবনের নিরাপত্তা চেয়ে স্বরাষ্ট্রমন্ত্রীর কাছে লিখিত আবেদন জানিয়েছেন। অন্যথায় তিনি আত্মহত্যার পথ বেছে নেবেন বলে জানিয়েছেন। তবে পুলিশ কর্মকর্তা এসব অভিযোগ অস্বীকার করেছেন। তিনি বলেছেন, তাকে হয়রানির জন্যই এসব করা হচ্ছে।\nজানা গেছে, গৃহবধূ সহিদাতুজ জান্নাতের বাড়ি জামালপুরের দেওয়ানগঞ্জ উপজেলার সানন্দবাড়ী এলাকায়। তিনি জামালপুর সরকারি আশেক মাহমুদ কলেজে রাষ্ট্রবিজ্ঞান বিভাগে মাস্টার্স শ্রেণির ছাত্রী। ২০১৫ সালে একটি অনুষ্ঠানে জামালপুর পুলিশ লাইন্সে কর্মরত পুলিশ কনস্টেবল বিল্লাল হোসেনের সাথে পরিচয় হয়। তার বাড়ি শেরপুর সদর উপজেলার হালগড়া গ্রামে। বিল্লাল হোসেন পরবর্তী সময়ে সহিদাতুজ জান্নাতের কাছে ফোন করে প্রেমের সম্পর্ক গড়ে তোলেন এবং বিয়ের প্রস্তাব দেন। গত বছরের অক্টোবরে বিল্লাল হোসেন কনস্টবল থেকে এএসআই পদে পদোন্নতি পান। চাকরিতে পদোন্নতি হওয়ার পর বিল্লাল হোসেন সহিদাতুজ জান্নাতকে বিয়ে করে জামালপুর শহরে বাসা ভাড়া নিয়ে থাকার প্রস্তাব দেন। মাস্টার্স পরীক্ষার কথা বলে সময় চাইলে বিল্লাল খুব শিগগির বদলি হয়ে যাবেন বলে তাকে জানান। এক পর্যায়ে তিনি মেয়েটির বাড়িতে গিয়ে তার স্বজনদের কাছে বিয়ের প্রস্তাব দেন। এতে উভয় পক্ষের সম্মতিতে গত বছরের ৫ নভেম্বর ছয় লাখ টাকার দেনমোহর উল্লেখ করে তাদের দুজনের বিয়ে নিবন্ধন হয়। বিয়ের চারদিন পর বিল্লাল হোসেন তার স্ত্রীকে পাঁচ লাখ টাকা যৌতুক এনে দিতে বলেন এবং ১০ দিনের মধ্যে না দিতে পারলে তাকে তালাক দেয়ার হুমকি দেন বলে অভিযোগ করেন জান্নাত।\nসহিদাতুজ জান্নাত এ নিয়ে দুঃশ্চিন্তায় পড়েন। পরিবারের সদস্যদের সাথে আলোচনা করে তিনি বিল্লাল হোসেনের বিরুদ্ধে যৌতুক নিরোধ আইনে জামালপুর আদালতে একটি মামলা দায়ের করেন। পুলিশের চাকরি হারানোর ভয়ে বিল্লাল হোসেন গত ৫ জানুয়ারি সংশ্লিষ্ট আদালতে হাজির হয়ে আইনজীবীর মাধ্যমে তিনি সহিদাতুজ জান্নাতকে তার স্ত্রী হিসেবে স্বীকার করে তাকে নিয়ে শান্তিপূর্ণভাবে সংসার করবেন, আর কখনো অত্যাচার করবেন না, এমনকি কখনো যৌতুক দাবি করবেন না বলে মুচলেকা দিয়ে জামিনে মুক্ত হন।\nওই দিনই বিল্লাল তাকে আদালত প্রাঙ্গণ থেকেই গ্রহণ করে শহরের একটি হোটেলের কক্ষ ভাড়া নিয়ে দাম্পত্য জীবন শুরু করেন। কিছু দিন না যেতেই বিল্লাল হোসেন তাকে স্বেচ্ছায় তালাক দেয়ার জন্য চাপ দিতে শুরু করেন। কিন্তু জান্নাত স্বেচ্ছায় তালাক দিতে রাজি না হওয়ায় তাকে এসিড মেরে অথবা গাড়িচাপা দিয়ে হত্যার হুমকি দেন পুলিশ কর্মকর্তা। এতে তিনি মানসিক যন্ত্রণা ও নিরাপত্তাহীনতায় ভুগছেন। তিনি তার স্বামীর অধিকার ফিরে পাওয়াসহ জীবনের নিরাপত্তা চেয়ে স্বরাষ্ট্রমন্ত্রীর কাছে লিখিত আবেদন জানিয়েছেন।\nএ বিষয়ে সহিদাতুজ জান্নাত ঢাকাটাইমসকে বলেন, ‘আমি আমার স্বামীকে প্রচণ্ড ভালোবাসি। তার সাথে আমি সংসার করতে চাই। স্বামীর ভালোবাসা ও সামাজিক সম্মান হারিয়ে আজ আমি নিঃস্ব। মানসিকভাবে আমি মৃত্যুর দিকে ধাবিত হচ্ছি। তাই বিবাহ বিচ্ছেদ ঘটলে আমার আত্মহত্যা করা ছাড়া আর কোনো রাস্তা খোলা থাকবে না।’\nঅপরদিকে পুলিশের এএসআই মো. বিল্লাল হোসেন ঢাকাটাইমসকে বলেন, ‘সহিদাতুজ জান্নাত আমার স্ত্রী। তাকে আমি নির্যাতন করিনি। কোনো হুমকিও দেইনি। আমি তার কাছে যৌতুকের টাকার জন্য চাপও দেইনি। আমাকে হয়রানি করার জন্য মিথ্যা অভিযোগে সে আমার বিরুদ্ধে মামলা দায়ের করেছে। এরপরও আমি আদালতে মুচলেকা দিয়ে তাকে স্ত্রীর অধিকার দিয়েই চলেছি।’\nপুলিশ কর্মকর্তা বলেন, ‘স্বেচ্ছায় তালাক দিতেও আমি বলিনি। আমি তার সাথে এসব বিষয়ে নিয়ে আপসে থাকার দৃষ্টিভঙ্গিতে কথা বলতে চাইলে সে রাজি হয় না। উল্টো মামলার বিচারে যা হয় হবে বলে আমাকে জানিয়ে দিয়েছে। সে আসলে আমাকে হয়রানি করার জন্যই এসব করছে।’


ভালোবাসার প্রমাণ দিতে পরস্পর শিকলবদ্ধ প্রেমিক যুগল! | The Business Standard\nভালোবাসার প্রমাণ দিতে পরস্পর শিকলবদ্ধ প্রেমিক যুগল!\nLast modified: 22 March, 2021, 04:59 pm\nছবির গল্প: ভালোবাসার প্রমাণ দিতে শিকলবদ্ধ প্রেমিক যুগলের দিন যেমন কাটছে\nপোশাকে ভর দিয়ে প্রতিদিন উনিশ শতকে ফেরেন যে তরুণী!\nকরোনার জন্য সমলৈঙ্গিক বিয়েকে দায়ী করা ধর্মীয় নেতা নিজেই করোনায় আক্রান্ত\nআগামী তিন মাস এক মুহূর্তের জন্যও পরস্পর থেকে বিচ্ছিন্ন হচ্ছেন না এই প্রেমিক-প্রেমিকা। ঘুমানো থেকে শুরু করে গোসল করা, এমনকি শৌচকর্ম পর্যন্ত একসঙ্গেই সারবেন তারা।\nভালোবাসার প্রমাণ দিতে মানুষ কত কিছুই না করে! তবে এবার সব ছাড়িয়ে তরুণ ইউক্রেনিয়ান যুগল সম্পর্কের পরীক্ষা নিতে নতুন এক কাণ্ড করে বসেছে।\nতিন মাসের জন্য শিকলে নিজেদের হাত বেঁধে নিয়েছেন তারা।\nইউক্রেনের তরুণ যুগল আলেক্সান্দার কুদলে ও ভিক্তোরিয়া পুস্তোভিতোভা। এ বছর তারা ভালোবাসা দিবস ব্যতিক্রমী উপায়ে উদযাপনের সিদ্ধান্ত নেন। ১৪ ফেব্রুয়ারি এই যুগল কিয়েভে ভ্রমণ করেন। সেখানে দেশটির জাতীয় রেকর্ড রেজিস্টারের এক প্রতিনিধির মাধ্যমে নিজেদের হাতে শিকল পরিয়ে নেন। শিকলটি সিলগালাও করে দেওয়া হয়।\n'আমরা রেকর্ড গড়তে যাচ্ছি,' ইউক্রেনিয়ান প্রতিবেদকদের বলেন আলেকজান্ডার। 'আমাদের মধ্যে এখন শিকল আছে এবং সবগুলো সংযোগই ঝালাই করা। শেষ সংযোগটি জাতীয় রেকর্ড রেজিস্টারের চিহ্নসহ সিল করা আছে।'\nআগামী তিন মাস একত্রে থাকার বিষয়ে পূর্ণ আত্মবিশ্বাসের দাবি করেন এই প্রেমিক যুগল। তবে তারা চাইলে এই শিকল থেকে মুক্ত হতে পারেন।\nইউক্রেন জাতীয় রেকর্ড রেজিস্টারের কর্মকর্তা ভিটালি জোরিন বলেন, 'লক্ষ্যে পৌঁছানোর আগেই যদি তারা শিকলটি খুলতে চান, তাহলে বিশেষ যন্ত্রের সাহায্যে তা কাটার জন্য তৃতীয় কারও সাহায্যের প্রয়োজন পড়বে।'\nVideo of Новини України: двоє закоханих з Харкова з`єднали руки металевим ланцюгом\nজোরিন আরও জানান, তত্ত্বাবধানে রাজি হওয়ার আগেই তিনি আলেক্সান্দার ও ভিক্তোরিয়ার মানসিক সুস্থতার প্রমাণ নেন। ১৪ ফেব্রুয়ারি সত্যিকারের ঝালাইকারীর মাধ্যমেই তারা নিজেদের প্রতিজ্ঞাবদ্ধতার নিদর্শন হিসেবে কিয়েভের স্ট্যাচু অব ইউনিটির সামনে হাতে শিকল পরে নেন।\nআগামী তিন মাস তাদের একত্রে থাকার মুহূর্ত ধারণ করে আলেক্সান্দার ও ভিক্তোরিয়া সামাজিক যোগাযোগ মাধ্যমে সম্প্রচার করবেন। তবে একসঙ্গে থাকার ক্ষেত্রে তাদের প্রথম বাধা হয়ে দাঁড়ায় পাবলিক টয়লেট। হাতে শিকল বেঁধে বাড়ি ফেরার পথে বাথরুমের জন্য সময় নিতে হয় তাদের। কিন্তু যাবেন কোথায়? পুরুষ না কি নারীদের টয়লেটে? শেষ পর্যন্ত রাস্তার ধারে এক রেস্তোরাঁর লেডিস টয়লেটে গেলেও নারী পরিচ্ছন্নতা কর্মীদের প্রতিক্রিয়ার সম্মুখীন হন তারা।\nগত কয়েকদিন ধরে এই প্রেমিক যুগল সামাজিক যোগাযোগ মাধ্যমে বিভিন্ন ছবি ও ক্লিপ আপলোড করে আসছেন। একসঙ্গে বিভিন্ন কাজ করতে গিয়ে কী ধরনের চ্যালেঞ্জের সম্মুখীন হচ্ছেন তারা, সেসবই উঠে আসছে এসব পোস্টে। দুজনকেই একাধিক চেইনযুক্ত বিশেষ ধরনের পোশাক পরতে হচ্ছে। পালাবদল করে সারতে হচ্ছে গোসল। এছাড়াও প্রতিটি কাজ ঠিকভাবে সম্পন্ন করার জন্য আগে থেকেই ঠিকমতো পরিকল্পনা করে নেওয়ার প্রয়োজন পড়ছে।\nনিজেরা আগামী তিন মাস শিকলবদ্ধ হয়ে থাকার বিষয়ে আত্মবিশ্বাসী হলেও খুব কম মানুষই এই যুগলকে সমর্থন করছেন। এমনকি তিন মাস তারা একত্রে থাকতে পারবেন কি না, তা নিয়ে সামাজিক যোগাযোগ মাধ্যমে অনেকে বাজিও ধরেছেন।\nঅন্যরকম ভালোবাসা / ভালোবাসা / ইউক্রেন


প্রথম আলোর ইউনূসীয় দেশপ্রেম উদ্ভট উটের পিঠে চলছে স্বদেশ » ক্যাটাগরী » ম্যাজিক লণ্ঠন\nসংবাদপত্র, টেলিভিশন ও নিউমিডিয়া » প্রথম আলোর ইউনূসীয় দেশপ্রেম উদ্ভট উটের পিঠে চলছে স্বদেশ\nপ্রথম আলোর ইউনূসীয় দেশপ্রেম উদ্ভট উটের পিঠে চলছে স্বদেশ\nদেবাশীষ কে.রায় | সংখ্যা ৩, জুলাই ২০১২\nবর্তমান সামাজিক বাস্তবতায় গণমাধ্যমগুলো এক অপ্রতিরোধ্য শক্তি হিসেবে আবির্ভূত হয়েছে আমাদের জীবনে। একই সঙ্গে সমাজের সব শ্রেণীর মানুষের প্রাত্যহিক জীবনে অতি-গুরুত্বপূর্ণ অনুষঙ্গ হয়ে উঠেছে এই গণমাধ্যম। এ-ক্ষেত্রে গণমাধ্যমের প্রধান দুই মাধ্যম অর্থাৎ মুদ্রণ ও সম্প্রচার-কারও থেকে কেউ পিছিয়ে নেই। দুটোই প্রতিনিয়ত তাদের আধেয় নির্ধারণ করছে সমাজে বিরাজমান পরিস্থিতির ওপর। সামাজিক,রাজনৈতিক,অর্থনৈতিক বিভিন্ন পরিপ্রেক্ষিতে তারা নির্মাণ করে চলেছে দৈনন্দিন এজেন্ডা। কখনও এই এজেন্ডা তৈরি হয় বিদ্যমান অবস্থা টিকিয়ে রাখার স্বার্থে;কখনও-বা নিজেদের অস্তিত্ব রক্ষার স্বার্থে। নিজেদের স্বার্থ মজুদের পর তারা যা দিচ্ছে,ভোক্তা বা পাঠককুল হিসেবে গোগ্রাসে সেই আধেয়-এজেন্ডাগুলোয় আমরা চোখ রাখছি,পাঠ করছি।\nএটি স্পষ্ট যে,আজকের এই পুঁজি-প্রাধান্যশীল সমাজে বেশিরভাগ গণমাধ্যমই সমাজের পুঁজিপতিদের সৃষ্ট বা পরিচালিত ব্যবসা প্রতিষ্ঠান।আর এই সমাজ সম্পর্কে ইতালির স্বকীয় চিন্তার মার্কসবাদী পণ্ডিত অ্যান্তোনিও গ্রামসি’র চিন্তা হলো,আজকের এই পুঁজিবাদী সমাজে প্রধানত দুটি শ্রেণীর অবস্থান স্পষ্ট। এক.সাবলটার্ন বা শ্রমিকশ্রেণী। দুই.হেগেমনিক বা পুঁজির মালিক/বুর্জোয়া শ্রেণী।১ সামাজিক ক্ষমতার এক বিশেষ ধরনের বিন্যাস ও প্রক্রিয়ার মধ্য দিয়ে শ্রমিক শ্রেণী বুর্জোয়া শ্রেণী কর্তৃক শাসিত হয়।আর সেই শাসন স্পষ্ট হয়ে ওঠে স্বয়ং গণমাধ্যমে-কখনও টেলিভিশনের স্ক্রিনে,কখনও পত্রিকার পাতায় কারও স্থান পাওয়া আর না পাওয়ার মাধ্যমে। আসলে স্থান দেওয়া না-দেওয়ার ব্যাপারটি নির্ধারণ করে দেয় গণমাধ্যমের প্রাতিষ্ঠানিক কাঠামো। এই কাঠামোর মাধ্যমেই আবার গণমাধ্যম তার অনুকূল পরিবেশ নিশ্চিত করে। এ-ক্ষেত্রে অগ্রণী ভূমিকা রাখে মালিকানা,মতাদর্শ,সুশীল সমাজ,বিজ্ঞাপনদাতা প্রতিষ্ঠান প্রভৃতি।\nএখানে বলে রাখা দরকার যে,গণমাধ্যম সবসময় রাষ্ট্রের তথা সমাজের বিশেষ সময়ে তার অবস্থান নির্দিষ্ট করে এগিয়ে চলে। আর সে-পথে ‘হালে পানি ঢালা’র মতো করে আধিপত্যশীল শ্রেণী বা ‘হেগেমনিক’ যাদের দখলে রক্ষিত থাকে সমাজের উৎপাদনের উপায়সমূহ। এবং পক্ষান্তরে তারাই মূলত সমাজের মানসিক উৎপাদনকেও নিয়ন্ত্রণ করে। আর অন্যপক্ষ ফলত যাদের মানসিক উৎপাদনের কোনো জায়গা নেই (থাকলেও তা অপ্রয়োগযোগ্য বা অবহেলিত)তারা নিয়ন্ত্রিত হয় সেই ‘হেগেমনিক’ শ্রেণীর দ্বারা। বর্তমান প্রেক্ষাপটে বলা যায়,গণমাধ্যম আজ ‘হেগেমনিক’ শ্রেণীর শিকলবন্দি। আর হেগেমনিক শ্রেণী-তাড়িত মাধ্যম হিসেবে ‘সাবলটার্ন’ শ্রেণীর চৈতন্য নির্ধারণের গুরুদায়িত্বটিও তাই গণমাধ্যমগুলোর কাঁধেই এসে পড়ে।\nআর সেই সুযোগে গণমাধ্যম তার নিজ ধারায় সঞ্চার করে বিভিন্ন মতাদর্শ। ফলে এতো-এতো মতাদর্শের ভিড়ে সাধারণ জনগোষ্ঠী হারিয়ে ফেলে দমন,পীড়ন ও শোষণের উপলব্ধি। যার ধারাবাহিকতায় আমরা দৈনন্দিন প্রায় প্রতি মুহূর্তে তার অনুরণন অনুভব করি। ফলে আমাদের জীবনের অনেক সিদ্ধান্ত নির্ভর করে গণমাধ্যম তাড়িত নির্দেশনা (সংবাদ,নাটক,অনুষ্ঠানমালা)মোতাবেক। বলা যায়,গণমাধ্যম ও জনপ্রিয় সংস্কৃতির কবলে পড়ে জনসাধারণ আজ মিথ্যা চৈতন্যের কাছে বন্দি হয়ে পড়েছে।\nপ্রচলিত গণমাধ্যম স্বার্থসংশ্লিষ্টতার আবরণে তার উৎপাদকে সজ্জিত করে ভোক্তার (জনসাধারণের) দোরগোড়ায় পৌঁছে দিচ্ছে। ফলে,নির্দিষ্ট একটি ঘটনা বা সংবাদ তার চরিত্র হারিয়ে রূপান্তরিত হচ্ছে মেকি কোনো পণ্যতে। সাম্প্রতিককালে মুদ্রণ মাধ্যমের এমন একটি রূপান্তরিত রূপ হলো,‘গোলটেবিল-বৈঠক’। মূলত এই গোলটেবিল বৈঠকগুলো আয়োজিত হয় নির্দিষ্ট ঘটনা (ঘটনা বলতে এখানে নিয়মিত ঘটছে বা ঘটতে পারে-এমন কোনো নির্দিষ্ট সংবাদকে বোঝানো হয়েছে) বা প্রেক্ষাপটকে কেন্দ্র করে। সব ঘটনাই যেমন সংবাদ হয় না;ঠিক তেমনি সব সংবাদ,ইস্যু বা প্রেক্ষাপটেই গোলটেবিল বৈঠক আয়োজন করা হয় না। জনগুরুত্বপূর্ণ,বহুলভাবে আলোচিত-সমালোচিত ঘটনা বা সংবাদগুলোকে কেন্দ্র করে আয়োজন করা হয় গোলটেবিল বৈঠকের।এসব গোলটেবিল বৈঠকের সবগুলোই যে প্রতিষ্ঠানটি প্রাতিষ্ঠানিক স্বার্থ হাসিলের জন্য করে থাকে বিষয়টি তেমন নয়। কিছু জনস্বার্থসংশ্লিষ্ট বিষয়েও করে থাকে;তবে তা পুরো গোলটেবিল-বৈঠক পদ্ধতিকে জায়েজ করতে।\nসাধারণত একটি গোলটেবিল বৈঠকে গণমাধ্যম প্রতিষ্ঠানটির একজন প্রতিনিধি (সম্পাদক,উপ-সম্পাদক) সঞ্চালক হিসেবে উপস্থিত থাকেন। এছাড়া সুশীল সমাজের প্রতিনিধি,আমলা ও সংশ্লিষ্ট বিষয়ের ওপর বিশেষজ্ঞরা এতে অংশ নেন। আলোচ্য বিষয়ের ওপর যুক্তি-তর্কের একপর্যায়ে থাকে-উদ্ভূত পরিস্থিতির স্বপক্ষে বা বিপক্ষে কিছু সুপারিশমালা। এখন প্রশ্ন হলো নির্দিষ্ট কোন্ ‘ঘটনা’ বা ‘বিষয়’, কখন গণমাধ্যম প্রতিষ্ঠানটির কাছে গোলটেবিল বৈঠক আয়োজনের মতো গুরুত্বপূর্ণ হয়ে ওঠে? এ-প্রশ্নের উত্তর খুঁজতে দেশের প্রথম শ্রেণীর দৈনিক-প্রথম আলোতে মার্চ থেকে অক্টোবর ২০১১-এ আয়োজিত সবগুলো গোলটেবিল বৈঠক মনোযোগ দিয়ে পাঠ করা হয়েছে। এরপর উদ্দেশ্যমূলক নমুনায়নের মাধ্যমে বেছে নেওয়া হয়েছে ড. ইউনূস,গ্রামীণ ব্যাংক ও ক্ষুদ্রঋণ নিয়ে আয়োজিত গোলটেবিল বৈঠকটি।\nসাধারণত গণমাধ্যমের তাই উপস্থাপন করার কথা;যা ঘটে। কিন্তু তারা তা করে না। তারপরও খুব বড়ো বিপত্তি সেখানে নেই। বিপত্তির উদ্ভব তখনই যখন উপস্থাপন কৌশলের মধ্যে নির্দিষ্ট কিছু ‘মেকানিজম’ কাজ করে। গণমাধ্যমের টিকে থাকার প্রসঙ্গে এই ‘মেকানিজম’ অতি-আবশ্যক একটি উপাদান। স্বভাবতই দিন-দুনিয়া সম্পর্কে খোঁজ-খবর রাখতে পাঠক আশ্রয় নেয় গণমাধ্যমের। আর সে সুযোগেই গণমাধ্যম প্রসূত ধারণাগুলো অবারিতভাবে সঞ্চারিত হয়ে যায় সাধারণ ভোক্তাকুলের মনোজগতে। যেখানে গণমাধ্যমের শ্রেণী-তাড়িত মতাদর্শের ভিড়ে হারিয়ে যায় জনসাধারণের স্বাভাবিক চিন্তা-চেতনা। আর তা থাকবারও কথা নয়। কেননা, স্বার্থের দ্বন্দ্বে,নির্দিষ্ট শ্রেণীকে বা কোনো ঘটনাকে প্রাধান্য দিতে গিয়ে,গণমাধ্যম প্রতিষ্ঠানগুলো তাদের মেকানিজম প্রয়োগ করে পাতার বিশাল অংশ জুড়ে সেই সব সংবাদগুলোই প্রকাশ করে থাকে। ফলে প্রকৃতির স্বাভাবিকতায় মানুষের চিন্তন প্রক্রিয়ায় কষাঘাত করে গণমাধ্যম-তাড়িত সংবাদগুলো। ফলশ্রুতিতে,মূল ঘটনা থেকে জনগণের চোখ সরানোর কাজটি সুনিপুণভাবে সম্পন্ন করে গণমাধ্যম। শুধু চোখ সরিয়েই তারা ক্ষান্ত থাকে না;বরং নির্দিষ্ট প্রেক্ষাপটে পাঠককে মুক্তচিন্তার অবকাশ না দিয়েই সে-বিষয়ে ইতিবাচক ধারণা ম্যানিপুলেশনের চেষ্টা করে। আজকালকার বাস্তবতায় গণমাধ্যমই ঠিক করে দেয় কী ভাবতে হবে,কীভাবে ভাবতে হবে,অতঃপর কেনো ভাবতে হবে।\nআগেই বলেছি এই লেখাটি প্রথম আলোর ‘ড.ইউনূস ও গ্রামীণ ব্যাংক’ ইস্যু নিয়ে আয়োজিত একটি গোলটেবিল বৈঠক ধরে এগোবে। নির্দিষ্ট প্রেক্ষাপটে সংবাদমাধ্যমগুলোর পক্ষপাতমূলক অবস্থান নতুন কিছু নয়।তাই ড.ইউনূসের গ্রামীণ ব্যাংকের এমডি পদ থেকে অপসারণের ঘটনাও এর ভিতরেই পড়ে। ঘটনার সূত্রপাত ২০১০ সালে নরওয়েজিয়ান একটি টেলিভিশন চ্যানেলের তথ্যচিত্র দিয়ে। যার নাম ছিলো ‘ক্ষুদ্র ঋণের ফাঁদে’। তাতে দেখানো হয়,১৯৯৬ সালে ড.ইউনূস নরওয়েজিয়ান এজেন্সি ফর ডেভেলপমেন্ট করপোরেশন (নোরাড)এর দেওয়া সাত বিলিয়ন মার্কিন ডলার অর্থসাহায্য গ্রামীণ ব্যাংক থেকে সরিয়ে তারই প্রতিষ্ঠিত আরেকটি প্রতিষ্ঠান গ্রামীণ কল্যাণে স্থানান্তর করেছেন। তার সূত্র ধরেই গ্রামীণ ব্যাংকের নানা কর্মকাণ্ড খতিয়ে দেখতে থাকে বাংলাদেশ ব্যাংক। পর্যালোচনার একপর্যায়ে গ্রামীণ ব্যাংকের এমডি পদে ড.ইউনূসের অবস্থান বাংলাদেশ ব্যাংক অবৈধ ঘোষণা করে। তারপর থেকেই এই ইস্যুটি নিয়ে দেশের অভ্যন্তরে ও বহির্বিশ্বের গণমাধ্যমগুলোতে তোলপাড় হতে থাকে।\nগণমাধ্যম তার স্বীয় ধারায় চলতে গিয়ে অনেক সময়ই নির্দিষ্ট পক্ষের হয়ে সংবাদ পরিবেশন করে থাকে এবং পরিবেশিত সংবাদগুলোর মাধ্যমে জনমত গঠনেও ব্রতী হয়।ইউনূস ইস্যুতে দেশি-বিদেশি গণমাধ্যমগুলোও তাই করতে থাকে। প্রথম আলো-ও এর বাইরে নয়। ড.ইউনূস ও গ্রামীণ ব্যাংক ইস্যুটি ২০১১ সালের আলোচিত ঘটনাগুলোর মধ্যে অন্যতম। বিষয়টি সরকার ও গ্রামীণ ব্যাংক উভয় পক্ষের মধ্যে আলোচনার একপর্যায়ে আদালতে গড়ায়। বিষয়টি যখন আলোচনার তুঙ্গে,ঠিক তখনই একটি নির্দিষ্ট পক্ষের হয়ে সংবাদ পরিবেশনার দিকে প্রথম আলোর সক্রিয়তা নজর কাড়ে। প্রথম আলোর এই সক্রিয়তা তাই সংবাদের বাইরে আলোচনার বিষয় হয়ে ওঠে।\n‘ক্ষুদ্র ঋণের ফাঁদে’ প্রামাণ্যচিত্রের মাধ্যমে ইউনূসের বিষয়টি সরকারের নজরে আসে। যেহেতু বিষয়টি একজন নোবেলজয়ী ও একটি নোবেলজয়ী প্রতিষ্ঠানের,তাই এ-নিয়ে জন-আগ্রহ থাকা ছিলো স্বাভাবিক। কিন্তু সরকার-সংশ্লিষ্ট মহলের সুনির্দিষ্ট কোনো সিদ্ধান্ত আসার আগেই তা নিয়ে নিয়মিত সংবাদ প্রকাশ করতে থাকে প্রথম আলো। সঙ্কট শুরু হয় মূলত এমডি হিসেবে ড.ইউনূসের গ্রামীণ ব্যাংকে থাকা না থাকা নিয়ে। এমডি হিসেবে ড.ইউনূসের দায়িত্বপালন অবৈধ ঘোষণা করে বাংলাদেশ ব্যাংক ২৮ ফেব্রুয়ারি ২০১১ গ্রামীণ ব্যাংককে একটি চিঠি দেয়। এবং পরবর্তী সময়ে ২ মার্চ ২০১১ ড.ইউনূসকে এই পদ থেকে সম্পূর্ণরূপে অব্যাহতি দিয়ে আরেকটি চিঠি পাঠায়। পরদিন ৩ মার্চ ২০১১ দেশের প্রায় সব সংবাদপত্র তা প্রধান শিরোনাম করে। তারপর ঘটতে থাকে একের পর এক ঘটনা। একপর্যায়ে গ্রামীণ ব্যাংক আদালতে যাওয়ার প্রস্তুতি নেয়। কিন্তু কোনো বিশেষ কারণে বিষয়টির সংবাদ পরিবেশনের ক্ষেত্রে প্রথম আলোর স্বার্থ-সংশ্লেষের বিষয়টি উঠে আসতে থাকে।\nদেখুন,ইউনূসের বিষয়টি ছিলো একেবারে বাংলাদেশের একটি অভ্যন্তরীণ বিষয়। যদিও ড.ইউনূসের জড়িত থাকার বিষয়টি আন্তর্জাতিক প্রেক্ষাপটে দেখারও অবকাশ আছে;কিন্তু রাষ্ট্রের অভ্যন্তরীণ এই বিষয়টিকে অন্যকোনো রাষ্ট্র কীভাবে দেখছে তাই যেনো গুরুত্বপূর্ণ হয়ে উঠে প্রথম আলোর কাছে। তাদের একটি সংবাদের শিরোনাম ছিলো এ-রকম-‘ড.ইউনূসকে নিয়ে ঢাকা-ওয়াশিংটনে টানাপোড়েন’।প্রতিবেদনে বলা হয়,\nগ্রামীণ ব্যাংকের প্রতিষ্ঠাতা ড.ইউনূসকে নিয়ে বাংলাদেশ সরকারের নেওয়া সাম্প্রতিক অবস্থানের পরিপ্রেক্ষিতে ঢাকা-ওয়াশিংটন সম্পর্কে শীতলতা দেখা দেয় বলে কূটনৈতিক সূত্রগুলো বলছে। মার্কিন প্রশাসন ইতিমধ্যেই নোবেলজয়ী এই অর্থনীতিবিদের সৃষ্ট প্রতিষ্ঠান গ্রামীণ ব্যাংককে নিয়ে করা তদন্ত ও প্রচারণার বিষয়ে তাদের উদ্বেগের কথা সরকারকে জানিয়েছে। কূটনৈতিক সূত্র বলছে,যুক্তরাষ্ট্র সমঝোতার মাধ্যমে বিষয়টির একটি সম্মানযোগ্য সমাধান চেয়েছে।\nঅর্থাৎ সাম্রাজ্যবাদের কেন্দ্রভূমি যুক্তরাষ্ট্র বিষয়টিকে কীভাবে দেখছে তাই এ-প্রতিবেদনের মূল প্রতিপাদ্য। বিষয়টি যেহেতু বাংলাদেশ রাষ্ট্রটির একেবারেই নিজস্ব সিদ্ধান্তের ব্যাপার;একই সঙ্গে গ্রামীণ ব্যাংক প্রতিষ্ঠা তথা এর প্রতিপালনও এই রাষ্ট্রের হাতেই। তাই এর সঙ্গে জড়িত দেশের স্বার্বভৌমত্ব-স্বাধীনতা ও রাষ্ট্রের ঐকান্তিক গোপনীয়তা। কিন্তু তা ছাপিয়ে যুক্তরাষ্ট্রের মনোভাব গুরুত্বপূর্ণ হয়ে ওঠার পিছনে কারণ কী? এখন প্রশ্ন,প্রকাশের পর থেকে প্রথম আলো যেভাবে তাদের কর্মকাণ্ডে দেশপ্রেম,স্বাধীনতা,সার্বভৌমত্ব,জবাবদিহিতা,নিরপেক্ষতার কথা বলে এসেছে;কোনো সিদ্ধান্তে বহিঃরাষ্ট্রের হস্তক্ষেপের নিন্দা করেছে-সেই তারাই দেশের অভ্যন্তরীণ বিষয় নিয়ে অন্যের হস্তক্ষেপে উদ্বেগ প্রকাশ করছে। বিষয়টি কেমন যেনো হয়ে গেলো না!তাহলে প্রথম আলো যে স্বাধীনতা-স্বার্বভৌমত্বের কথা বলে, সেটি কোন্ সার্বভৌমত্ব,কার স্বাধীনতা?\nক্ষুদ্রঋণ ভালো,নাকি ভালো নয়;সমাজের জন্য হিতকর নাকি ক্ষতিকর-তা যাচাই করবে রাষ্ট্রের জনগণ-সরকার-প্রশাসন।আর সবচেয়ে বড়ো কথা গ্রামীণ ব্যাংক দীর্ঘ ২৯ বছর ধরে এ-দেশে কাজ করে তার প্রমাণ দিয়েছে। এমনকি গ্রামীণ ব্যাংকের ঋণ-প্রক্রিয়ার ধরন বিশ্বের সর্বোচ্চ পুরস্কার পর্যন্ত পেয়েছে। কিন্তু হাস্যকর বিষয় হলো,এতো বছর পর সেই ঋণ-প্রক্রিয়া নিয়ে সাফাই গাওয়ার জন্য ইউরোপিয় ইউনিয়নের নবনিযুক্ত রাষ্টদূতের প্রয়োজন পড়লো!\nপ্রথম আলো রাষ্ট্রদূতের বরাত দিয়ে শিরোনাম করলো-‘দারিদ্র বিমোচনে ক্ষুদ্রঋণ একটি গুরুত্বপূর্ণ মাধ্যম’। প্রথম আলো কী মনে করে পাঠক কিচ্ছু বোঝে না? একথা ভুলে গেলে হবে না,এই পাঠকই প্রথম আলোকে এতোদূর এনেছে,চাইলে আবার সেই পাঠকই তাকে সেখান থেকে নামিয়ে দিতে পারে। তাই পাঠকপ্রিয়তা আছে কারণে আপনি পাঠকের ওপর এভাবে ম্যানিপুলেশন করবেন? সাধারণ জনগণের কথা না ভেবে নিজেদের স্বার্থে যা খুশি তাই করবেন?\nআরেকটি সংবাদে প্রথম আলো বলছে-‘ড.ইউনূস সরকারের আক্রোশের স্বীকার’। বিভিন্ন নাগরিক ও বিশিষ্ট পেশাজীবীদের প্রতিক্রিয়া নিয়ে সংবাদটি তৈরি। একই দিন অন্য দুটি প্রভাবশালী জাতীয় দৈনিক-সমকাল ও ইত্তেফাক কিন্তু এ-ধরনের কোনো সংবাদ করেনি। আগেই বলেছি যা ঘটে তাই সংবাদ হয় না,অনেক কিছুকে প্রাতিষ্ঠানিক স্বার্থে সংবাদ বানানো হয়। সেই সংবাদের মেকানিজম থাকে। প্রথম আলো এবার তাই করলো, যা প্রথম আলোর প্রয়োজন। লাল কালিতে করা এই শিরোনাম দিয়ে প্রথম আলো তার হেগেমনিক শ্রেণীকে দিয়ে তার মতাদর্শ প্রতিষ্ঠা করলো! অথচ তারা মুখে জবাবদিহিতা, বস্তুনিষ্ঠতার কথা বলতে বলতে ফেনা তুলে ফেলেছে। মানুষকে বদলানোর কথা বলে নিজেরাই অপরিবর্তিত থেকে গেছে।\nপাঠক একটু লক্ষ করুন, ঠিক যে-সময় আদালতে,সরকারের উচ্চমহলে,খোদ গ্রামীণ ব্যাংকের অভ্যন্তরে ড.ইউনূসের এমডি পদে থাকা, না-থাকা বিষয়টি আলোচিত;দেশে ক্ষুদ্রঋণের ভবিষ্যৎ নিয়ে অনেকে উৎকণ্ঠিত। ঠিক তখন প্রথম আলোর উৎকণ্ঠা চোখে পড়ার মতো। সরকারের উচ্চমহলের কোনো নেতিবাচক সিদ্ধান্ত যেনো কোনোভাবেই ‘ক্ষুদ্রঋণ’ এর গায়ে আঁচড় না লাগাতে পারে সে-জন্য তার স্বপক্ষে ‘প্রচার’ চালাতে থাকে দৈনিকটি-‘বিশ্বে ক্ষুদ্রঋণের প্রসার বাড়ছে’। দেখুন সংবাদের ধারাবাহিকতা প্রথমে যুক্তরাষ্ট্রের সঙ্গে সম্পর্কের টানাপোড়েন,তারপর দারিদ্র বিমোচনে ক্ষুদ্রঋণ,তারপর সরকারের আক্রোশ, তারপর ক্ষুদ্রঋণের প্রসার বাড়ানো-সবকিছু যেনো পূর্ব-পরিকল্পিত। ইউনূসের স্বার্থে এজেন্ডা যেনো ঠিক করাই ছিলো প্রথম আলোর। সময়ে-সময়ে তা কেবল এক-এক করে বের করে দিয়েছে। বলা যায়, কোনোটিই ঘটেনি, ঘটানো হয়েছে। আর এটাই ইউনূসীয় দেশপ্রেম!\nঘটনা এখানেই শেষ নয়, ইউনূসীয় খেলা যখন শেষ পর্যায়ে, গোল যখন খুবই গুরুত্বপূর্ণ; ঠিক তখন প্রথম আলো মাঠে নামলো তার পালিত সুশীল সমাজের বিশাল বহর নিয়ে। উদ্দেশ্য গোল করতেই হবে। অন্যকোনো সংবাদপত্র যখন ইউনূসকে নিয়ে প্রধান শিরোনাম করার মতো ইস্যু পাচ্ছিল না তখন প্রথম আলো করলো-‘ক্ষুদ্রঋণ সমাজে অনেক পরিবর্তন এনেছে’। ড.ইউনূস তথা ক্ষুদ্রঋণকে বৈধতা দিতে আয়োজন করা গোলটেবিল বৈঠকের ফল ছিলো এই শিরোনাম। একটু আগেই বললাম, এটা ছিলো শেষ সময় অর্থাৎ ইউনূসের এমডি পদ বহাল থাকার আদালতের রায় তখন সময়ের ব্যাপারমাত্র। গোলটেবিল বৈঠকের সুপারিশকে প্রথম পাতায় শীর্ষ সংবাদ আকারে ছেপে প্রথম আলো দৃষ্টি আকর্ষণের চেষ্টা করলো জনগণের, সরকারের, নীতিনির্ধারকদের এমনকি আদালতের।\nপ্রতিটি গণমাধ্যমই তার প্রাতিষ্ঠানিক আন্তঃকাঠামোর মধ্য দিয়ে পরিচালিত একটি প্রতিষ্ঠান। যার মধ্য দিয়ে নির্দিষ্ট প্রেক্ষাপটে সে নির্ধারণ করে থাকে তার অবস্থান। আর তার অবস্থানই নির্ধারণ করে দেয় তার এজেন্ডা। নির্দিষ্ট এজেন্ডার মাধ্যমে পাঠকের মধ্যে দেওয়া হয় নির্দিষ্ট ধারণা। এজেন্ডাভুক্ত সংবাদগুলোকে তারা পত্রিকার সবচেয়ে গুরুত্বপূর্ণ অংশে ছেপে তার গুরুত্ব বাড়িয়ে তুলতে,জনগণের মনোযোগ আকৃষ্ট করতে একটুও পিছপা হলো না। বিষয়টি স্পষ্ট করতে সে-সময়ের সংবাদগুলোর ট্রিটমেন্ট লক্ষ করা যেতে পারে।\nবাংলাদেশ ব্যাংক ২ মার্চ ২০১১ তারিখে গ্রামীণ ব্যাংকের এমডি পদে ড.ইউনূসের থাকাকে অবৈধ ঘোষণা করে চিঠি দেয়। তার ঠিক পরদিন ৩ মার্চ প্রথম পাতায় প্রথম আলো ‘ড.ইউনূসকে অব্যাহতি দিয়েছে গ্রামীণ ব্যাংক’ শিরোনামে তা প্রধান শিরোনাম আকারে ছাপলো। ২ মার্চ ২০১১ পত্রিকায় আপার ফোল্ডের২ দুই কলামের দুটো সংবাদ নজরে আসার মতো। সংবাদ দুটোর শিরোনাম ছিলো এমন-‘ড.ইউনূসকে নিয়ে ঢাকা-ওয়াশিংটন টানাপোড়েন’ এবং ‘মার্কিন দূতাবাস ও ফ্রেন্ডস অব গ্রামীণের উদ্বেগ’। অথচ ইউনূসকে নিয়ে আগের দিনে অর্থমন্ত্রীর বিদেশিদের উদ্দেশে দেওয়া বক্তব্যটি—‘এ ব্যাপারে এখনো কিছু বলার সময় আসেনি’ শিরোনামের সংবাদটি ছাপলো দুইয়ের পাতায়। আমেরিকার ‘কনসার্নে’ প্রথম আলোর এতো ‘কনসার্ন’ প্রশ্ন জাগায়।\n৪ মার্চ ২০১১ পত্রিকায় ড.ইউনূস-সংক্রান্ত চারটি সংবাদ প্রকাশিত হয়।এর মধ্যে ইউনূসকে নিয়ে বিভিন্ন কূটনীতিকদের সঙ্গে অর্থমন্ত্রীর সংবাদ সম্মেলনের বিষয়টি ছিলো গুরুত্বপূর্ণ। সংবাদ সম্মেলন নিয়ে দৈনিক ইত্তেফাক শিরোনাম করলো-‘তাকে অপসারণের পেছনে কোনো আক্রোশ কাজ করেনি’। অন্যদিকে প্রথম আলো করলো—‘অসন্তুষ্ট ও বিচলিত কূটনীতিকেরা’। দুই পত্রিকার সংবাদের অবস্থান ও আকারও চোখে পড়ার মতো। যেখানে ইত্তেফাক বিষয়টিকে প্রথম পাতায় এক কলামে ছাপলো, সেখানে প্রথম আলো প্রকাশ করলো প্রথম পাতায় ইউনূসের আদালতে যাওয়ার খবরের পাশপাশি (আপার ফোল্ডে) দুই কলামজুড়ে।\nড.ইউনূসের এমডি পদে থাকা বৈধ নাকি অবৈধ সেই সিদ্ধান্ত নেবে সরকার। বোঝাপড়া যা হওয়ার তা হবে সরকার ও গ্রামীণ ব্যাংকের মধ্যে। এক্ষেত্রে গণমাধ্যমের উচিত ঘটনার বস্তুনিষ্ঠ উপস্থাপনের মাধ্যমে তা জনগণকে অবহিত করা। কিন্তু প্রথম আলোর ‘বস্তুনিষ্ঠতা’র সংবাদগুলো যেনো একটু ভিন্নরূপের। ৫ মার্চ ২০১১ পত্রিকায় ইউনূস সংক্রান্ত আরও সংবাদ প্রকাশিত হয়। ড.ইউনূস বাংলাদেশ ব্যাংকের পূর্বানুমতি নিয়েই তার পদে বহাল আছেন এবং সেখান থেকে তাকে অপসারণে মার্কিন সিনেটরের উদ্বেগের খবর প্রথম আলো প্রথম পাতায় ছাপে। কিন্তু একই দিনে এ নিয়ে পররাষ্ট্রমন্ত্রীর বক্তব্য-‘এতে যুক্তরাষ্ট্রের সাথে সম্পর্ক নষ্ট হবে না’ শীর্ষক সংবাদটি ছাপা হয় দ্বিতীয় পাতায় ছোট এক কলামে। ভাবুন মোড়লরাষ্ট্রের প্রতিনিধি জন কেরির বক্তব্য ম্লান করে দিলো নিজ রাষ্ট্রের পররাষ্ট্রমন্ত্রীর বক্তব্য। এটিই প্রথম আলোর জবাবদিহিতা,বস্তুনিষ্ঠতা!\nপ্রথম আলো সেই সময়ে ড.ইউনূসের ইস্যুটিকে শুধু সমর্থন দিয়েই ক্ষান্ত থাকেনি বরং ক্ষুদ্রঋণের ইস্যুটিকে ঘিরে অ্যাডভোকেসিও চালিয়ে গিয়েছে। ৭ মার্চ ২০১১ প্রথম আলো শেষ পাতায় আপার-ফোল্ডে তিন কলামে ছাপলো ‘বিশ্বে ক্ষুদ্রঋণের প্রসার বাড়ছে’ শীর্ষক সংবাদটি। অবাক করা বিষয় হলো,একই দিন মূলধারার আরও দুটি দৈনিক-সমকাল,ইত্তেফাক-এ এই সংক্রান্ত কোনো খবরই নেই।\nসংবাদমাধ্যমগুলো সামাজিক প্রতিষ্ঠান হিসেবে বিবেচিত হলেও মুনাফা বিবর্জিত প্রতিষ্ঠান নয়; সংবাদ মাধ্যমের মালিকানাই নির্ধারণ করে দেয় সংবাদনির্ভর প্রতিষ্ঠানটির প্রাতিষ্ঠানিক কাঠামো। সেই কাঠামোর কথা মাথায় রেখেই সংবাদ সংগ্রহে নামতে হয় সাংবাদিকদের; উৎপাদন করতে হয় সংবাদ, যা বণ্টন হয় জনসাধারণের চাহিদা অনুযায়ী এবং প্রাতিষ্ঠানিক স্বার্থ হাসিলের মাধ্যমে। যেখানে বস্তুনিষ্ঠতা স্রেফ একটি বুলিমাত্র। যেহেতু, নির্দিষ্ট প্রেক্ষাপটে একটি সংবাদ মাধ্যমের সংবাদ পরিবেশনার ওপরই নির্ভর করে প্রতিষ্ঠানটির অবস্থান। সেহেতু সেই অবস্থান স্পষ্ট করতে গিয়ে অনেক সময়ই ধার-ধারার সময় থাকে না বস্তুনিষ্ঠতার,নীতিমালার। আর ঠিক এই ধরনের প্রাতিষ্ঠানিক কাঠামোর কবলে পড়েই সংবাদ হয়ে ওঠে কখনও নির্দিষ্ট পক্ষের বা শ্রেণীমাধ্যমের। যেমনটি ঘটেছে প্রথম আলোর বেলায়ও।\nবিষয়টি পরিষ্কার হবে এ-সংক্রান্ত কয়েকটি সংবাদ বিশ্লেষণ করলেই। ড.ইউনূসের গ্রামীণ ব্যাংকের এমডি পদে দায়িত্ব পালন অবৈধ সংক্রান্ত আদেশ জারি হওয়ার পর থেকেই সরকারের এই সিদ্ধান্ত নিয়ে বিভিন্ন মহলে আলোচনা-সমালোচনা চলতে থাকে। ঠিক সেই সময়েই সরকারের মুখপাত্র হিসেবে ২ মার্চ ২০১১ প্রকাশিত অর্থমন্ত্রীর বক্তব্যটি বেশ গুরুত্বপূর্ণ। তিনি সচিবালয়ে সাংবাদিকদের বললেন-‘এ ব্যাপারে এখনো কিছু বলার সময় আসেনি’।সংবাদে তিনি এ-ও বললেন,এটি একটি আইনি বিষয়। সত্যিই যে সংবাদ-পরিবেশন নির্দিষ্ট মাধ্যমের হতে পারে তা স্পষ্ট হয় একই সংবাদের শেষ দিকে জুড়ে দেওয়া আবদুল আউয়াল মিন্টুর একটি উক্তির মাধ্যমে। যেখানে এফবিসিসিআইয়ের সাবেক এই সভাপতি বলেছিলেন-‘গ্রামীণ ব্যাংকের নির্বাহী পরিচালকের পদ থেকে ইউনূসকে সরে যাওয়ার পরামর্শ উদ্দেশ্যমূলক। সরকারের উচ্চমহলের সামপ্রতিক কথাবার্তায় সবাই বুঝতে পেরেছেন সরকার তার চরিত্র হননের জন্য উঠে পড়ে লেগেছে।’ কিন্তু আউয়াল মিন্টু এই কথাটি বলেছিলেন কোনো এক সংবাদ সম্মেলনে দেওয়া;তাও আবার অর্থমন্ত্রীর বক্তব্যের এক দিন আগে। অথচ প্রথম আলো অর্থমন্ত্রীর বক্তব্য মোকাবেলা করতে এক দিন আগের ‘বাসি-সংবাদ’কে টেনে নিয়ে আসলো! তার মানে ‘বাসি সংবাদ’ও নির্দিষ্ট মাধ্যমের,শ্রেণীর জন্য ‘টাট্‌কা’ হয়ে উঠলো! আর টাটকা সংবাদ দিয়ে প্রথম আলো বুঝিয়ে দিলো গ্রামীণ ব্যাংকের বিরুদ্ধে সরকারের এই সিদ্ধান্তকে তারা কীভাবে দেখছে।\n৪ মার্চ ২০১১ এবার ‘অসন্তুষ্ট ও বিচলিত কূটনীতিকেরা’ শীর্ষক সংবাদ প্রকাশ করলো প্রথম আলো। আগেই সংবাদটির শিরোনামের পক্ষপাত নিয়ে কথা বলেছি। এবার একটু সংবাদটির ভিতরে ঢুকি। সংবাদে অর্থমন্ত্রীর ভাষ্য তুলে ধরা হয়েছে এভাবে,‘গ্রামীণ ব্যাংকের এমডি হিসেবে ড.ইউনূসের অবস্থান অবৈধ।’ সংবাদের ভাষ্য অনুযায়ী সংবাদ সম্মেলনের একপর্যায়ে মার্কিন রাষ্ট্রদূত জেমস এফ মরিয়ার্টিকে এক রিপোর্টারের প্রশ্ন ছিলো-‘এতে করে বাংলাদেশের সঙ্গে মার্কিন যুক্তরাষ্ট্রের সম্পর্কের কোনো অবনতি ঘটবে কি? উত্তরে মরিয়ার্টি বলেন,‘আমি তা জানি না’।কিন্তু পরদিন প্রথম আলো এ-কথার ব্যাখ্যা নিজের মতো ম্যানিপুলেট করে ছাপলেন,‘কূটনীতিকরা বিচলিত অসন্তুষ্ট’।এখন আপনারাই বলুন ‘আমি তা জানি না’-এর মানে যদি বিচলিত, অসন্তুষ্ট হয়; তাহলে আর বলার কী-ই বা আছে! তখন প্রথম আলোর এক যুগের গানকে একটু পাল্টিয়ে বলতেই হয়,‘সব কিছু বদলে ফেলুন নিজের মতো করে’।অবস্থা দেখে মনে হয়েছে, প্রথম আলো যেনো ইউনূস ইস্যুতে যুক্তরাষ্ট্রকে ক্ষ্যাপানোর জন্য নিজেরাই ক্ষেপে গেছে। তাদের আচরণে পাগলকে নৌকা ঝাঁকানোর কথা স্মরণ করে দেওয়ার গল্প মনে পড়ে গেলো। অত্যন্ত দেশপ্রেমিক প্রথম আলো এই সংবাদ প্রকাশের মধ্যে দিয়ে তাদের সার্বভৌমত্বকে আরও জোরালো করার চেষ্টা করলো মনে হয়!\nএকই দিনে (৪ মার্চ ২০১১)পত্রিকাটির প্রধান শিরোনাম ছিলো-‘আদালতে গেলেন ড.ইউনূস’। তাতে বলা হয়,গ্রামীণ ব্যাংকের এমডি পদ থেকে অব্যাহতি প্রদানের বৈধতা চ্যালেঞ্জ করে তিনি এবং তার ব্যাংকের নয় পরিচালক পৃথক দুটি রিট আবেদন করেন। (ইউনূসের) আইনজীবী কামাল হোসেন বলেন,গ্রামীণ ব্যাংকের বিধিমালা মেনেই ড.ইউনূস পরিচালনা পর্ষদের মাধ্যমেই এমডি পদে বহাল আছেন। এবং এই বিধিটি বাংলাদেশ ব্যাংকে অনুমোদনের কথাও বলেন তিনি।\nকিন্তু সরকার পক্ষের হয়ে অ্যাটর্নি জেনারেল মাহ্‌বুবে আলম বলেন,‘এই অনুমোদন বাংলাদেশ ব্যাংক তাকে দেয়নি। ৬০ বছর বয়স হলে কোনো কর্মকর্তা-কর্মচারি চাকরিতে থাকতে পারে না। তিনি ৭০ বছর বয়সে এসেও স্বপদে বহাল আছেন। যা বিধিবহির্ভূত।’ ১৯৮৩ সালে ড.ইউনূসকে প্রথমবারের মতো এবং ১৯৯০ সালে তাকে দ্বিতীয় দফায় এমডি নিয়োগ করে গ্রামীণ ব্যাংক। পরবর্তী সময়ে ১৯৯৯ সালে তিনি চলে যেতে চাইলেও ব্যাংক তাকে যেতে দেয়নি। এই সংক্রান্ত একটি অধ্যাদেশের অনুমোদন দিয়ে গেজেট প্রকাশের কথা ছিলো বাংলাদেশ ব্যাংকের। কিন্তু তা দেয়নি বাংলাদেশ ব্যাংক। তবে, গ্রামীণ ব্যাংক নিজে থেকেই সেই গেজেট বিজি প্রেস থেকে ছাপিয়ে নেয়।\nসংবাদটিতে একটি বিষয় লক্ষণীয়,(কেউ চাইলে সংবাদটি পড়ে দেখতে পারেন, অনলাইনে প্রথম আলো আর্কাইভে এসব সংবাদ যত্ন-সহকারে সাজিয়ে রাখে)পুরো সংবাদ জুড়ে ড.ইউনূসের আইনজীবী ড.কামাল হোসেনের বক্তব্য যেভাবে যতোবার উঠে এসেছে,অ্যাটর্নি জেনারেল মাহ্‌বুবে আলমের বক্তব্যকে সেভাবে গুরুত্বই দেওয়া হয়নি। বিষয়টি এমন-হাতে তরবারি না দিয়ে মাহ্‌বুবে আলমকে যুদ্ধক্ষেত্রে দাঁড় করিয়ে রাখার মতো। তো, এতে পাঠক উত্তেজিত হওয়ার কিছু নেই, কারণ এটিই ‘প্রথম আলো-ইও’ বস্তুনিষ্ঠতা।\n‘আইনি লড়াইয়ে থাকছেন ইউনূস’ শিরোনামে ৯ মার্চ ২০১১ আরেকটি সংবাদ প্রকাশ করলো প্রথম আলো। প্রতিবেদনে বলা হয়,২ মার্চ ড. ইউনূসের এমডি পদে থাকাকে অবৈধ ঘোষণা করে বাংলাদেশ ব্যাংক। এর আগে গত বছরের ২৮ ফেব্রুয়ারি প্রধান নির্বাহী সংক্রান্ত গ্রামীণ ব্যাংক অধ্যাদেশ ১৯৮৩ এর ১৪ (১) ধারা মোতাবেক ড. ইউনূসের এমডি পদে থাকা বৈধ নয় উল্লেখ করে বাংলাদেশ ব্যাংক। তাতে গ্রামীণ ব্যাংকের করা দুটি রিট আবেদন খারিজ করে দেন আদালত। সেখানে বলা হয়, ব্যাংক কোম্পানি আইনের ধারা মোতাবেক যেকোনো ব্যাংকের ওপর ব্যবস্থা নেওয়ার অধিকার কেন্দ্রীয় ব্যাংকের আছে। তাই সে-সময় গ্রামীণ ব্যাংক কর্তৃপক্ষের তথা ব্যাংকের পরিচালনা পর্ষদের সিদ্ধান্তের কোনো আইনগত ভিত্তি নেই। তাই রিট দুটি খারিজ করা হলো।\nসংবাদটির একেবারে শেষ দিকে শুনানির অংশবিশেষে বলা হয়, রিটের আবেদনকারীরা বলছেন, ড.ইউনূসের নিয়োগের ব্যাপারে পূর্বানুমোদন নেওয়া হয়নি, বাংলাদেশ ব্যাংকের এমন বক্তব্য সঠিক নয়। ১৯৯০ সালে তিনি নিয়োগ পেলেও পরবর্তী সময়ে আইন ঠিকই সংশোধিত হয়।কিন্তু তাকে নতুন করে নিয়োগ দেওয়া হয়নি। ফলে ওই অনুমোদন বহাল আছে। ৬০ বছর বয়সের বিধান ইউনূসের ক্ষেত্রে প্রযোজ্য হবে না। কেননা তিনি নিয়োগ পেয়েছিলেন ১৯৯০ সালে। আর এ-সংক্রান্ত বিধান হয়েছে ১৯৯৩ সালে। এখন প্রশ্ন হলো,যে ব্যাংক (গ্রামীণ ব্যাংক) এতো এতো আইনের কথা বলছে অথচ তারাই ব্যাংক কোম্পানি আইনের ৪৫ ধারা মানছেন না। মজার ব্যাপার হলো প্রথম আলো ওই প্রতিবেদনে এতো কথা বললেও এই ধারা সম্পর্কে স্পষ্ট কোনো বক্তব্য কিন্তু তুলে ধরেনি। হায় সেলুকাস! ড. ইউনূসের জন্য ‘মহা-নীতিবান’ প্রথম আলোর এই হলো ‘ভালো’র পক্ষে থাকা।\nএই প্রতিবেদনের আগের দিন (৮ মার্চ) ড.ইউনূস ও গ্রামীণ ব্যাংক আদালতে কেন্দ্রীয় ব্যাংকের আদেশের বৈধতা নিয়ে রিট আবেদন করার একটি সংবাদ প্রকাশ করে প্রথম আলো। সংবাদের ভাষ্যমতে, মামলার শুনানিতে ড.ইউনূসের পক্ষের আইনজীবী রোকন উদ্দিন মাহ্‌মুদ বলেন,‘১৯৯০ সালে নিয়োগ পাবার পর পরবর্তীতে বিধি পরিবর্তন করে গ্রামীণ ব্যাংক। সে অনুযায়ী তিনি যত দিন ইচ্ছা সে পদে থাকতে পারবেন। ফলে এটা নতুন নিয়োগ নয়, ধারাবাহিকতা। তাই পূর্বানুমোদনের প্রয়োজন নেই।’ এ-সংক্রান্ত নির্দিষ্ট বিষয়ভিত্তিক আরও আলোচনা ছিলো ওই সংবাদে। তার আশপাশে না গিয়ে প্রথম আলো এই সংবাদবিবরণীর শিরোনাম করলো এভাবে-‘এরপর কেউ নোবেল পেলে হয়তো দেশেই আসবেন না’।\nএকটু লক্ষ করলে বুঝতে কষ্ট হয় না,শিরোনাম ও সংবাদের গঠন পুরোটাই নির্দিষ্ট শ্রেণী-তাড়িত। কারণ,একই দিনে একই বিষয়ের সংবাদের শিরোনাম সমকাল করেছিলো এভাবে-‘ইউনূসের রিটের শুনানি শেষ, আজ আদেশ’। আর ইত্তেফাক-এ বিষয়টি এসেছি—‘রিটে ন্যায়বিচার পাওয়া নিয়ে ব্যারিস্টার রোকনের আশঙ্কা’। দেখুন পাঠক, প্রাতিষ্ঠানিক স্বর্থের কবলে পড়ে কীভাবে একটি সংবাদ তার রকমারি অবয়ব ধারণ করতে পারে।\nসমাজে আধিপত্যশীলদের ভূমিকা ছিলো,থাকবে-ইতিহাস এমনটাই বলে। বর্তমানের গণমাধ্যম নামক অদ্ভুত উটকে পরিচালনা করছে এই আধিপত্যশীল জোতদাররাই। যার প্রভাবে সেই হেগেমনিক শ্রেণীর হাতে কুক্ষিগত থাকে সমাজ পরিচালনার ভার। আর সাম্রাজ্যবাদীদের চক্রান্তে তাদের পরিকল্পনাগুলো আরও পুষ্ট হয় ক্রমাগত। তারই উদাহরণ প্রথম আলোর মতো গণমাধ্যম প্রতিষ্ঠান।\nযে-ক্ষুদ্রঋণ নিয়ে প্রথম আলোর এতো মাতামাতি,সে-সম্পর্কে কিছু না বললে আলোচনার এই পর্যায়টি জায়েজ হবে না। মূলত ক্ষুদ্রঋণ প্রক্রিয়াটি যাদের ওপর ক্রিয়াশীল তারা পূর্বোল্লিখিত সেই সাবলটার্ন শ্রেণী। এই শোষিত গোষ্ঠীকে আরও শোষণের আধুনিকতম প্রচেষ্টা হলো ‘ক্ষুদ্রঋণ’। যাতে ভূমিহীন গরিব জনগোষ্ঠীকে ঋণ দিয়ে তাদের ভাগ্যন্নোয়নের কথা বলা হচ্ছে। মূলত, আধুনিক ব্যাংকিং ব্যবস্থার এক অভিনব প্রয়াস হলো ‘ক্ষুদ্রঋণ’ পদ্ধতি।\nগ্রামীণ ব্যাংক দাবী করে তাদের ৯৩ শতাংশ সদস্য (তাদের ভাষায় অবশ্য মালিক) ভূমিহীন নারী। আর এখানেই গ্রামীণ ব্যাংকের ব্যবসা। এই নারীদের সস্তা শ্রমকে কাজে লাগিয়ে মুনাফা করা যতোটা সহজ অন্যভাবে সেটা ততোটা সহজ নয়। তাছাড়া সুদে টাকা খাটিয়ে মুনাফার জন্য কারখানা স্থাপন, উৎপাদিত পণ্য নিয়ে হাঙ্গামা পোহানোরও কিছু নেই,শ্রমিকদের সঙ্গে দর কষাকষি ইত্যাদির কোনো দরকার হয় না। ঋণগ্রহীতা নারীরা কঠিন শর্তে (প্রায় ২০ শতাংশ সুদে)ঋণ নিয়ে একধরনের ভূমিদাসের মতোই ড.ইউনূসের গ্রামীণ ব্যাংকে কাজ করেন। অথচ ড.ইউনূস তার বানানো নব্য এই দাসদের নিয়ে ব্যবসা করে নতুন নাম দেন সামাজিক ব্যবসা।৩\nবিশ্বায়নের প্রভাবে ফুলেফেঁপে উঠেছে অর্থনীতি প্রপঞ্চটি। নাম হয়েছে তার মুক্তবাজার-অর্থনীতি।যা মূলত উদার বাণিজ্যনীতি। বাণিজ্যের এই উদারতায় সব দেশের বড়ো ব্যবসায়ীরা একাট্টা হয়ে ফুলে উঠছে। আর দরিদ্ররা থেকে গেছে সেই অনতিক্রম্য অন্ধকারে। বিশ্বায়নের প্রভাবে গোটা বিশ্ব একটি গ্রামে পরিণত হলেও বিশ্বে কমেনি ক্ষুধার্ত-দারিদ্রক্লিষ্ট মানুষের সংখ্যা। তাই যেকোনো সময় এই ক্ষোভের বিস্ফোরণ হতে পারে। এছাড়াও বিংশ শতাব্দীর মাথাচাড়া দেওয়া নারীবাদ একবিংশ শতাব্দীতে অগ্রসর ও বিপ্লবাত্মক আন্দোলনে রূপ নেওয়ারও ভয় আছে।তাই বিশ্ব-নেতাদের তখন প্রয়োজন হচ্ছিলো এমন এক তত্ত্বের যা প্রয়োগ করলে দারিদ্র বিমোচন হবে না;আবার দরিদ্ররা ক্ষুধাতেও মারা পড়বে না। সে-ক্ষেত্রে তাদের বিপ্লব থেকে দূরে রাখতে পারে নগদ ঋণ। আর যে-টাকা ঋণ হিসেবে যাবে তা ফিরে আসবে লাভসহ। সাম্রাজ্যবাদীদের সেই চাওয়াটুকু পূরণ করেছিলো ড.ইউনূসের উদ্ভাবিত অমোঘ তত্ত্ব ক্ষুদ্রঋণ। এবার নারীবাদ ঠেকানোর পথেও তা শামিল হলো। ক্ষুদ্রঋণের পাশে বসিয়ে দেওয়া হলো নারী উন্নয়নের সিলমোহর। আর যায় কোথায়! বৈশ্বিক নেতাদের প্রচ্ছন্ন ইঙ্গিতে তরতর করে বেড়ে উঠতে থাকলো গ্রামীণ ব্যাংকের মতো রক্তচোষা প্রতিষ্ঠানগুলোর শাখা। মূলত পৃথিবীর তাবৎ বণিক গোষ্ঠীর মনে স্বস্তি ফিরিয়ে এনেছেন ড. ইউনূস। তারই বদৌলতে বাংলার ঘরে এলো নোবেল। বস্তুত,ক্ষুদ্রঋণকে বিশ্বব্যাপি ‘মহৎ আদর্শ’ হিসেবে প্রচারের জন্য এটি খুব জরুরি ছিলো।৪\nগ্রামীণ ব্যাংক সংক্রান্ত আর একটি গা শিউরে ওঠা তথ্য দিয়ে এই পর্বের আলোচনা শেষ করছি। বাংলাদেশের টেলিকম খাতের অন্যতম প্রধান প্রতিষ্ঠান গ্রামীণফোন। নামটি শুনতে বাংলা-বাংলা হলেও এটি কিন্তু বাংলার নয়। এর মূল প্রতিষ্ঠানটি নরওয়ের; যার নাম টেলিনর। বাংলাদেশে এ-প্রতিষ্ঠানটি ব্যবসা করছে গ্রামীণফোন নামে। অনেকেই হয়তো জানেন না,টেলিনরকে বাংলাদেশে আনার ব্যাপারে ড. ইউনূসের প্রচ্ছন্ন হাত ছিলো। ১৯৯৬ সালে ডাক ও টেলিযোগাযোগ মন্ত্রণালয়ের সঙ্গে গ্রামীণফোন কনসোর্টিয়াম এর পক্ষে চুক্তি স্বাক্ষর করেন ড.ইউনূস। যে-কনসোর্টিয়াম গঠিত হয়েছিলো টেলিনর,গ্রামীণ ব্যাংকের সহযোগী প্রতিষ্ঠান গ্রামীণ টেলিকম, মারুবেনি ও গণফোনকে নিয়ে। ৫০ টাকার স্ট্যাম্পের উপরে করা সেই চুক্তি অনুসারে বার্ষিক মাত্র এক কোটি টাকার অপারেটিং লাইসেন্স ফির বিনিময়ে গ্রামীণফোন তথা টেলিনরকে বাংলাদেশে ব্যবসার অনুমতি পাইয়ে দেন ড.ইউনূস। গ্রামীণফোনের পুরো শেয়ারে টেলিনর ৫১ শতাংশ, গ্রামীণ টেলিকম ৩৫ শতাংশ এবং মারুবেনি ও গণফোন মিলে ১৪ শতাংশ ভাগ করে নিয়েছিলো।\nটেলিনর বাংলাদেশে ঢোকার সময় কথা ছিল ২০০৮ সালের মধ্যে গ্রামীণফোনের বেশির ভাগ শেয়ার গ্রামীণ টেলিকম তথা গ্রামীণ ব্যাংককে দেওয়া হবে। কিন্তু পরে টেলিনর সে-কথা রাখেনি। ২০০৪ সালে সর্বশেষ গ্রামীণ ফোনের মালিকানা নিয়ে আলোচনা হয়। তখন টেলিনর গ্রামীণফোনের তৃতীয় অংশীদারের পুরোটা এবং চতুর্থ অংশীদারের বেশিরভাগ শেয়ার কিনে নেন। ফলে তাদের শেয়ার শুরুর ৫১ শতাংশ থেকে বেড়ে ৬২ শতাংশ হয়। সে-সময় গ্রামীণ টেলিকম মাত্র ৩ শতাংশ শেয়ার কিনতে পেরেছিলো। ফলে তাদের শেয়ার ৩৫ শতাংশ থেকে বেড়ে ৩৮ শতাংশ হয়।ফলে গ্রামীণফোনের পুরো নিয়ন্ত্রণ নিয়ে নেয় টেলিনর। তারা অপারেটরের নাম গ্রামীণফোন রাখলেও এর লোগো পরিবর্তন করে ফেলে।\nপাঠক এখানে একটা বিষয় খেয়াল করুন,এই টেলিনর পাকিস্তান সরকারের সঙ্গে একই চুক্তি করে ১৮ হাজার কোটি টাকায়। অন্যদিকে,যে চুক্তি আমাদের দেশপ্রেমিক ইউনূস দেশের মালিকানায় থাকার ধোঁয়া তুলে করেছিলেন এক কোটি টাকায়। বিষয়টি একবার ঠাণ্ডা মাথায় চিন্তা করুন, কোথায় এক কোটি আর কোথায় ১৮ হাজার কোটি। ইউনূস সেটি করালেন ভালো কথা; আমাদের বোঝালেন এর মালিকানা এক সময় আমাদের হবে, তাই এক কোটি কী আর এক হাজার কোটি কী? আমরা মহানন্দে আমাদের রেলওয়ের শক্তিশালী টেলিফোন ব্যবস্থাকে তাদের ব্যবহার করতে দিলাম। তারা ধীর ধীরে পুরো দেশে অবকাঠামো গড়ে তুললো। তারপরই গ্রামীণফোনকে পুরোপুরি তাদের নিয়ন্ত্রণে নিয়ে নিলো টেলিনর। ২০০৮ পর্যন্ত টেলিনরের সইলো না, ২০০৪-এ গিয়েই তারা গ্রামীণফোনের প্রায় পুরো মালিকানা হস্তগত করে নিলো। আর করবে নাই বা কেনো,২০০৫ সালে বাংলাদেশে গ্রামীণফোনের নিট মুনাফা ছিলো ১০ হাজার কোটি টাকা। যার থেকে টেলিনর পেয়েছিলো সাড়ে ছয় হাজার কোটি টাকা। এতো টাকার লোভ কী আর সামলানো সম্ভব!তখন আমাদের বুদ্ধিমান দেশপ্রেমিক ইউনূস বিবৃতি দিলেন, তিনি দেশের টাকা দেশে রাখতে চান, অথচ টেলিনর তার কথা রাখছে না। তিনি বললেন, টেলিনরের সঙ্গে তাদের এই চুক্তি ছিলো নাকি মৌখিক, তাই তারা কিছু করতে পারছেন না। এ-কথাগুলো ইউনূস বললেন কখন,যখন ২০০৬ সালের ১০ ডিসেম্বর নরওয়ের অসলোতে নোবেল পুরস্কার আনতে যাবেন তার মাত্র কয়েকদিন আগে।৫\nভাবুন,ইউনূসের মতো এতো বড়ো একজন অর্থনীতিবিদ টেলিনরের মতো এতো বড়ো একটি বহুজাতিক কোম্পানির সঙ্গে চুক্তি করলেন মৌখিকভাবে। ভাগ্য ভালো যে তিনি বাংলাদেশ সরকারকে বুঝিয়ে ডাক ও টেলিযোগাযোগ মন্ত্রণালয়ের সঙ্গে চুক্তিটিও মৌখিক করেননি। আর করলেও খুব বেশি সমস্যা হতো না, কারণ ১৮ হাজার কোটি টাকার বিপরীতে এক কোটি টাকা কিছুই না। এ-টাকা বাংলাদেশ সরকার পেলেই কী আর না পেলেই কী? কিন্তু দেশ কিছু পাক বা না-পাক ‘দেশপ্রেমিক’ ইউনূস কি পেয়েছেন তা আপনারা সবাই জানেন-নোবেল। যা আনতে তাকে সেই নরওয়েতেই যেতে হয়েছিলো। এখন ইউনূস যদি মনে করেন জনগণ কিছুই বোঝে না, তাহলে ভুল করবেন। সেই ভুল অবশ্য এখন প্রথম আলোও করছে, ‘ইউনূসীয় দেশপ্রেম’ দেখাচ্ছে।\nপাওয়া না পাওয়ার হিসাব কষা কঠিন। উচিত আর অনুচিতের দ্বন্দ্বও আপেক্ষিক। তারপরও আমরা কেনো জানি আজ কেমন হয়ে গেছি,‘বাজার’ আমাদের মেধা-মনন নিয়ন্ত্রণ করছে। এই মেধা-মননের দৃষ্টি কেনো জানি শুধু ওই শ্রমজীবী মানুষগুলোর দিকে। ভালো-ভালো কথা বলে,আমরা সবকিছু তাদের লুটে নিচ্ছি; বিপরীতে শুধু তাদেরকে নিজেদের স্বার্থে বাঁচিয়ে রাখছি বিন্দু পানি দিয়ে। আর বেঁচে থাকাটাকে যারা মুখে নয়,মনে সমর্থন করে-তাদের প্রথম সারিতে রয়েছে প্রথম আলো ও আমাদের ‘গর্ব’ ড.ইউনূসরা।\nলেখক :দেবাশীষ কে.রায় রাজশাহী বিশ্ববিদ্যালয়ের গণযোগাযোগ ও সাংবাদিকতা বিভাগের স্নাতকোত্তর পর্বের শিক্ষার্থী।\n১.চট্টপাধ্যায়,পার্থ (এপ্রিল ২০০০);‘ক্ষমতা প্রসঙ্গে দুই প্রেক্ষিত :গ্রামশি ও মিশেল ফুকো’;ইতিহাসের উত্তরাধিকার;আনন্দ পাবলিশার্স; কলকাতা।\n২.সাধারণত সংবাদপত্রের পাতার উপরের অংশকে ‘আপার ফোল্ড’ হিসেবে ধরা হয়;বিপরীতে নিচের অংশকে বলা হয় ‘লোয়ার ফোল্ড’।\n৩.উমর,বদরুদ্দিন (১৯৯৫ : ১১১); ‘গ্রামীণ ব্যাংক :একটি সাম্রাজ্যবাদী চক্র’;সাম্রাজ্যবাদের নোতুন বিশ্বব্যবস্থা;জাতীয় গ্রন্থ প্রকাশন, ঢাকা।\n৪.রনো,লুৎফর রহমান; ‘ক্ষুদ্রঋণের ঘূর্ণি শ্রম শোষণের নির্ভেজাল প্রকল্প’;মত ও পথ; সম্পাদনা-র আ ম উবায়দুল মোকতাদির চৌধুরী;বর্ষ-২; সংখ্যা-১৪, মার্চ-২০১১, পৃ:৩৮-৩৯, গুলশান, ঢাকা।\n৫.২০০৬ সালে শফিক রেহমান সম্পাদিত দৈনিক যায়যায়দিন থেকে তথ্যগুলো নেওয়া। পত্রিকার ওই সংবাদটির কাটিং লেখকের কাছে থাকলেও ভুলবশত তিনি তারিখটি টুকে রাখতে ভুলে গিয়েছিলেন। কেউ চাইলে লেখক তাকে এটি সরবরাহ করতে রাজি আছেন।


বিশেষ প্রতিনিধিঃ আফ্রিকার দেশ বতসোয়ানার ৫৩তম স্বাধীনতা দিবস উদযাপন করা হয়েছে। এ উপলক্ষে দেশটির মন্ত্রী সেরেলেটসুর নির্বাচনী এলাকা মহালাপে আয়োজিত অনুষ্ঠানটির সার্বিক সহযোগীতায় ছিলেন, বাংলাদেশ এসোসিয়েশন .........বিস্তারিত\nবিশেষ প্রতিনিধিঃ মোজাম্বিক কেন্দ্রীয় আওয়ামী লীগের উদ্যোগে কেক কেটে প্রধানমন্ত্রী শেখ হাসিনার ৭৩তম জন্মদিন উদযাপন করা হয়েছে। দেশটির মুকুবা শহরে সংগঠনের কেন্দ্রীয় কার্যালয়ে এ লক্ষে .........বিস্তারিত\nবৃহস্পতিবার দুপুরে স্পিকার শিরীন শারমিন চৌধুরী সংসদ ভবনে তার কার্যালয়ে সাদকে শপথ পড়ান। শপথ অনুষ্ঠানে ডেপুটি স্পিকার ফজলে রাব্বী মিয়া, বিরোধীদলীয় নেতা রওশন এরশাদ, হুইপ .........বিস্তারিত\nসিভিল ইঞ্জিনিয়ারিং বিভাগের ছাত্র অমিত বুয়েট ছাত্রলীগের আইনবিষয়ক উপ সম্পাদক। আলোচিত এ হত্যাকাণ্ডের অন্যতম সন্দেহভাজন হিসেবে তার নাম আসার পরও মামলায় তার নাম না থাকা .........বিস্তারিত\nসিলেট প্রতিনিধিঃ সিলেট-১ আসনের সংসদ সদস্য ও পররাষ্ট্রমন্ত্রী ড. একে আব্দুল মোমেন সিলেটে আঞ্চলিক কার্যালয়ের উদ্বোধন করেছেন। মঙ্গলবার (৮ অক্টোবর) বেলা আড়াইটার দিকে জিন্দাবাজারের একটি শপিং .........বিস্তারিত\nযুক্তরাজ্য প্রতিনিধিঃ নর্থ ইংল্যান্ড বাংলাদেশী টিভি জার্নালিষ্টস এসোসিয়েশন এর কার্যক্রমকে আরোও গতিশীল করার লক্ষ্যে এক মতবিনিময় সভার আয়োজন করা হয় ওল্ডহ্যামের স্থানীয় একটি হলে। সংগঠনের প্রেসিডেন্ট .........বিস্তারিত\nবিশেষ প্রতিনিধিঃ আফ্রিকার দেশ বতসোয়ানার ৫৩তম স্বাধীনতা দিবস উদযাপন করা হয়েছে। এ উপলক্ষে দেশটির মন্ত্রী সেরেলেটসুর নির্বাচনী এলাকা মহালাপে আয়োজিত অনুষ্ঠানটির সার্বিক সহযোগীতায় ছিলেন, বাংলাদেশ এসোসিয়েশন বতসোয়ানা। এতে,অতিথি হিসেবে বক্তব্য রাখেন,দেশটিতে নিযুক্ত বাংলাদেশের হাইকমিশনার সাব্বির আহমদ চৌধুরী ও ভারতীয় হাইকমিশনার ড.আর রঞ্জন। এসময়, আজিজুল হাকিম, লোকমান হাকিম, বাংলা টিভি বতসোয়ানা প্রতিনিধি তরিকুল ইসলাম, স্থানীয় এমপি ও .........বিস্তারিত\nবিশেষ প্রতিনিধিঃ মোজাম্বিক কেন্দ্রীয় আওয়ামী লীগের উদ্যোগে কেক কেটে প্রধানমন্ত্রী শেখ হাসিনার ৭৩তম জন্মদিন উদযাপন করা হয়েছে। দেশটির মুকুবা শহরে সংগঠনের কেন্দ্রীয় কার্যালয়ে এ লক্ষে আলোচনা সভার আয়োজন করা হয়। সংগঠনের সভাপতি এম এ ইসলাম মিয়ার সভাপতিত্বে, সভাটি পরিচালনা করেন,মুনতাসির মাহমুদ বাবু। শুরুতে পবিত্র কোরআন থেকে তেলাওয়াত করেন মাওলান জমির উদ্দিন। এতে, প্রধান অতিথি ছিলেন,সংগঠনের .........বিস্তারিত\nবৃহস্পতিবার দুপুরে স্পিকার শিরীন শারমিন চৌধুরী সংসদ ভবনে তার কার্যালয়ে সাদকে শপথ পড়ান। শপথ অনুষ্ঠানে ডেপুটি স্পিকার ফজলে রাব্বী মিয়া, বিরোধীদলীয় নেতা রওশন এরশাদ, হুইপ ইকবালুর রহিম, হুইপ আতিউর রহমান আতিক, হুইপ মো. সামশুল হক, পররাষ্ট্র মন্ত্রণালয় সম্পর্কিত সংসদীয় স্থায়ী কমিটির সভাপতি ফারুক খান, দুর্যোগ ব্যবস্থাপনা ও ত্রাণ মন্ত্রণালয় সম্পর্কিত সংসদীয় স্থায়ী কমিটির সভাপতি এ .........বিস্তারিত\nসিভিল ইঞ্জিনিয়ারিং বিভাগের ছাত্র অমিত বুয়েট ছাত্রলীগের আইনবিষয়ক উপ সম্পাদক। আলোচিত এ হত্যাকাণ্ডের অন্যতম সন্দেহভাজন হিসেবে তার নাম আসার পরও মামলায় তার নাম না থাকা নিয়ে গত দুদিন ধরেই নানা আলোচনা চলছিল। ঢাকা মহানগর পুলিশের উপ-কমিশনার (মিডিয়া) মাসুদুর রহমান জানান, বৃহস্পতিবার বেলা ১১টার দিকে রাজধানীর সবুজবাগ এলাকায় এক আত্মীয়র বাসা থেকে অমিতকে গ্রেপ্তার করা হয়। .........বিস্তারিত\nসিলেট প্রতিনিধিঃ সিলেট-১ আসনের সংসদ সদস্য ও পররাষ্ট্রমন্ত্রী ড. একে আব্দুল মোমেন সিলেটে আঞ্চলিক কার্যালয়ের উদ্বোধন করেছেন। মঙ্গলবার (৮ অক্টোবর) বেলা আড়াইটার দিকে জিন্দাবাজারের একটি শপিং কমপ্লেক্সে নিজের আঞ্চলিক কার্যালয়ের উদ্বোধন করেন। এর আগে পররাষ্ট্রমন্ত্রী বেলা ১১টা ৫০ মিনিটে সিলেট ওসমানী আন্তর্জাতিক বিমানবন্দরে আসেন। তিনটি কর্মসূচি নিয়ে এবার সিলেটে এসেছেন ড. মোমেন। এসব কর্মসূচির মধ্যে রয়েছে- .........বিস্তারিত\nযুক্তরাজ্য প্রতিনিধিঃ নর্থ ইংল্যান্ড বাংলাদেশী টিভি জার্নালিষ্টস এসোসিয়েশন এর কার্যক্রমকে আরোও গতিশীল করার লক্ষ্যে এক মতবিনিময় সভার আয়োজন করা হয় ওল্ডহ্যামের স্থানীয় একটি হলে। সংগঠনের প্রেসিডেন্ট মিজানুর রহমান মিজানের সভাপতিত্বে ও সাধারণ সম্পাদক আবু সাঈদ চৌধুরীর পরিচালনায় শুরুতেই পবিত্র কোরআন থেকে তেলাওয়াত করেন ট্রেজারার আহমদ আলী। আলোচনায় অংশগ্রহন করেন সৈয়দ ছাদেক আহমদ, শেখ সুরত মিয়া আছাব, .........বিস্তারিত


তুরস্কের সেনা অভ্যুত্থান! | সাপ্তাহিক বতর্মান সংলাপ\nতুরস্কের সেনা অভ্যুত্থান!\nসংলাপ ॥ তুরস্কের সেনা অভ্যুত্থান নিয়েই রয়েছে কিছু বিভ্রান্তি। দেশে দেশে ক্যু হয় সাধারণত গণতান্ত্রিকভাবে নির্বাচিত সরকারকে সরিয়ে সেনাবাহিনীর ক্ষমতা দখলের জন্য। তুরস্কে সেই চেনা ছবিটা যেন কিছুটা অন্যরকম। ইতিহাস বলে, এখানে সেনাবাহিনী গণতন্ত্র এবং ধর্মনিরপেক্ষতার ধ্বজাধারী। রাষ্ট্রের জনক মুস্তাফা কামাল আতাতুর্ক ১৯২৩ সালে যে আন্দোলনের জন্ম দিয়েছিলেন, সেই আদর্শের অভিভাবক বলে মনে করে নিজেদের। আতাতুর্কের আদর্শ এবং গণতন্ত্রের বিচ্যুতি ঘটছে বলে এর আগে চারটি সফল ক্যু করেছে সেনা। ব্যর্থ হলে এটাই হবে প্রথম ব্যর্থতা। শুধু তাই নয়, অভ্যুত্থান না ঘটিয়েও বিভিন্ন সময়ে কলকাঠি নেড়ে শাসনক্ষমতা থেকে সরিয়ে দিয়েছে অনেক রাজনৈতিক নেতাকে। এবারও সেনাবাহিনী দাবি করেছে, দেশে গণতন্ত্র, শৃঙ্খলা পুনরুদ্ধার করতেই এই অভ্যুত্থান। প্রেসিডেন্ট এর্ডোয়ান কট্টর ইসলামপন্থী বলে পরিচিত। তুরস্কের গোড়া মুসলমানদের পছন্দের নেতা। এই জনপ্রিয়তার জোরে প্রথম থেকেই তিনি সেনাবাহিনীকে আদর্শগত এবং প্রাতিষ্ঠানিকভাবে চ্যালেঞ্জ জানিয়ে আসছেন। ২০১৩ সালে সেদেশে মহিলাদের হিজাব পরার নিয়মকে ফিরিয়ে এনেছেন। প্রেসিডেন্টের স্ত্রী সরকারি অনুষ্ঠানে যান হিজাব পরে। সরাসরি প্রশ্ন করলে বলেন, আমি ধর্মনিরপেক্ষ। কিন্তু চাই তুরস্কবাসী তাদের ধর্মীয় বিশ্বাসগুলো আরও স্বাধীনভাবে জাহির করুক। বাবার হাত ধরে ইস্তানবুলে এসে আরও কিছু অর্থ আয় করার চেষ্টায় যখন এর্ডোয়ান ফেরি করছেন, তখন থেকেই তার শিক্ষা ইসলামি স্কুলে। রাষ্ট্রের বিরুদ্ধে গিয়ে কট্টর ইসলামপন্থী অবস্থান নেয়ার জন্য ৪ মাস জেলও খেটেছেন। ১৯৯৪ সালে ইস্তানবুলের মেয়র হওয়ার পরে প্রথম নজর কাড়েন তিনি। তার ভার্চু পার্টি নিষিদ্ধ হওয়ার পর ২০০১ সালে গড়েন এ কে পার্টি, এবং ২০০২ সালেই নির্বাচনে বিপুল সাড়া ফেলে দেশের প্রধানমন্ত্রী হন। ভারতের মতো তুরস্কেও প্রধানমন্ত্রীই দেশের প্রশাসনিক প্রধানের মর্যাদা পেতেন। কিন্তু তিনিই ২০১৪ সালে প্রথম নির্বাচিত প্রেসিডেন্ট হন। প্রধানমন্ত্রিত্বের প্রথম থেকেই টক্কর লেগেছিল সামরিক বাহিনীর সঙ্গে। তিনি সামরিক আদালতের ক্ষমতা কমিয়ে দেন, সামরিক বাহিনীতে নিয়োগেও অসামরিক হস্তক্ষেপ নিয়ে আসেন। সামরিক বাহিনী ২০০৭ সালে দেশের প্রধানমন্ত্রী পদে কট্টরপন্থী আবদুল্লাহ্ গুলের নির্বাচনের বিরোধিতা করেছিল। কিন্তু সেই আপত্তি অগ্রাহ্য করে গুলকেই প্রেসিডেন্ট পদে বসান এর্দুয়ান। জনপ্রিয়তার জোরে তখন মনে হয়েছিল, সবটাই নিয়ন্ত্রণ করতে পারবেন তিনি। পরিস্থিতির পরিবর্তন শুরু হয় ২০১১ সালে সিরিয়া যুদ্ধের সময় থেকে। সিরিয়ার প্রেসিডেন্ট বাসার আল আসাদের অপসারণ চাওয়ার পাশাপাশি তিনি আই এসকে সরাসরি সমর্থন করতে থাকেন। কিন্তু সমস্যা ক্রমে জটিল হয়ে উঠল। একদিকে সিরিয়া থেকে একটানা শরণার্থী আছড়ে পড়লো তুরস্কে। অন্যদিকে আই এস বন্দুকের নল ঘুরিয়ে দিলো আশ্রয়দাতা তুরস্কের দিকেই। খেপে গেলো রাশিয়া। দীর্ঘদিনের বন্ধু ইজরায়েলের বিরোধিতা করে এর্দোয়ান পশ্চিম এশিয়ায় জনপ্রিয় হয়েছেন বটে, কিন্তু দেশের কুর্দিরা যখন সীমান্তপাড়ে আই এসের বিরুদ্ধে লড়াই করতে চেয়েছে, তখন তার বিরোধিতা করেছেন। ক্রমশ এর্দোয়ানের একনায়কতন্ত্রী চেহারাও বড় হয়ে উঠেছে। ২০১৩ সালে এ কে পার্টির বিরোধিতা করার জন্য তিনি ১৭ জন বর্ষীয়ান মিলিটারি অফিসারকে যাবজ্জীবন জেলে পাঠিয়েছেন। এছাড়াও কয়েকশো সরকারি অফিসার, ধর্মনিরপেক্ষ রাজনৈতিক নেতা তার রোষের শিকার হয়েছেন। গেজি পার্কে সবুজ ধ্বংস করে নির্মাণকাজের বিরোধিতাকে কড়া হাতে দমন করেছেন। সোশ্যাল মিডিয়ার বিরুদ্ধে খড়গহস্ত হয়েছেন, শপথ করেছেন টুইটারকে মুছে দেবেন। তার জনপ্রিয়তার সঙ্গে সঙ্গে বাড়তে থাকে বিলাস আয়োজনও। রাজধানী আঙ্কারায় বানিয়েছেন হাজার ঘরের প্রেসিডেন্ট প্রাসাদ। আকারে আয়তনে যা হোয়াইট হাউস বা ক্রেমলিনকেও ছাপিয়ে যায়। দেখেশুনে অনেক সমর্থক তাকে সুলতান নামে ডাকতে শুরু করেছিলেন। ফের তিনি অটোমান সাম্রাজ্যের গৌরব নাকি ফিরিয়ে আনবেন, একথাও শোনা গেছে। ২০১৪ থেকে কমতে থাকে দেশের অর্থনৈতিক প্রবৃদ্ধির হার, বাড়তে থাকে বেকারত্বের হার। পাল্লা দিয়ে বাড়তে থাকে দুর্নীতি। আর তাতে জড়িয়ে পড়েন প্রেসিডেন্টের ঘনিষ্ঠজনরা। সঙ্কট বাড়ছে দেখে সম্প্রতি তিনি সামরিক বাহিনীর সঙ্গে সমস্যা কাটিয়ে তোলার চেষ্টা করছিলেন, যেমন চেষ্টা করছিলেন রাশিয়ার প্রেসিডেন্ট ভ্লাদিমির পুতিন ও সিরিয়ার প্রেসিডেন্ট আসাদের সঙ্গে শত্রুতা মিটিয়ে ফেলার। কিন্তু শুক্রবারের রাতের অভ্যুত্থান বলে দিচ্ছে, সে চেষ্টায় পুরোপুরি সফল হননি তিনি।\nগণতন্ত্র প্রতিষ্ঠা ও মানবাধিকার রক্ষার দোহাই দিয়ে গত শুক্রবার রাতভর তুরস্কে তা-ব চালাল বিদ্রোহী সেনার দল। গত শনিবার সকালে গণপ্রতিবাদে সেনা অভ্যুত্থানের চেষ্টা ব্যর্থ হয়। বিদ্রোহী সেনা ও পুলিশের সংঘর্ষে মৃতের সংখ্যা ২৯০। আহত দেড় সহস্রাধিক, জানালেন প্রধানমন্ত্রী বিনালি ইলদিরিম। প্রেসিডেন্ট তায়িব এর্দোগানের আহ্বানে সাড়া দিয়ে সামরিক অভ্যুত্থান ব্যর্থ করতে শনিবার রাস্তায় নামেন হাজার হাজার মানুষ। তাদের প্রতিবাদের জেরেই পিছু হটতে বাধ্য হয় বিদ্রোহী সেনা। গত শুক্রবার রাত থেকে সেনাবাহিনীর একাংশ তুরস্কের দখল নিতে শুরু করে। আঙ্কারা ও ইস্তানবুল বিমানবন্দর, জাতীয় টেলিভিশন দপ্তর সহ বেশ কয়েকটি জায়গার দখল নেয়। জারি হয় কারফিউ। সংসদ ও বিমানবন্দরে চলে গোলাগুলি। শোনা যায় বিস্ফোরণের শব্দ। সেনা সদর দপ্তরেও হামলা চলে। পণবন্দী করা হয় বেশ কয়েকজন উচ্চপদস্থ সামরিক কর্তাকে। সড়কপথে সেনা ট্যাঙ্ক ও আকাশপথে নজরদারি চালাতে শুরু করে যুদ্ধ বিমান। বসফরাস প্রণালীতে তুরস্কের সঙ্গে ইউরোপ ও এশিয়ার যোগাযোগ স্থাপনকারী দু’টি সেতু বন্ধ করে দেয়া হয়। সাময়িকভাবে বন্ধ রাখা হয় বিমানের উড্ডয়ন। বর্তমান সরকারকে সরিয়ে নিজেদের আধিপত্য কায়েম করাই ছিলো অভ্যুত্থানকারী সেনাদের উদ্দেশ্য। এমন পরিস্থিতিতে টুইটারে সাধারণ মানুষকে সামরিক অভ্যুত্থানের চেষ্টা ব্যর্থ করতে আহ্বান জানান প্রেসিডেন্ট এর্দোয়ান। আন্দোলন শুরু হওয়ার সময় ইস্তানবুলে না থাকলেও, সাধারণ মানুষের পাশে দাঁড়াতে শনিবার সকালে ইস্তানবুল বিমানবন্দরে এসে পৌঁছান তিনি। ততক্ষণে তার ডাকে সাড়া দিয়ে রাস্তায় ঢল নেমেছে হাজার হাজার প্রতিবাদী মানুষের। গোলাগুলির শিকার হলেও, প্রতিবাদ ছেড়ে পালিয়ে যাননি কেউ। শেষ পর্যন্ত প্রতিবাদী মানুষের সামনে হার মানে বিদ্রোহী সেনা। ইস্তানবুল বিমান বন্দর থেকে সরে যেতে বাধ্য হয় তারা। পরিস্থিতি বুঝে ইস্তানবুল বিমানবন্দরে একটি সাংবাদিক বৈঠক করেন এর্দোয়ান। সেনা অভ্যুত্থানকে দেশদ্রোহিতার আখ্যা দেন তিনি। গোটা ঘটনার জন্য তুর্কি বংশোদ্ভূত মার্কিন যুক্তরাষ্ট্রে বসবাসকারী মৌলবি ফেতুল্লা গুলেনকে দায়ী করেন। দোষীদের কড়া শাস্তির প্রতিশ্রুতি দেন তিনি। তারপর পথে নামে সরকারপন্থী সেনার দল। শুরু হয় ধরপাকড়ের পালা। উদ্ধার করা হয় পণবন্দী সামরিক কর্তাদের। অভ্যুত্থানে জড়িত থাকার অপরাধে ৭৫৪ জন সেনাকে গ্রেপ্তার করা হয়। আটক করা হয় ৩,০০০ জনকে। নিজে থেকেও আত্মসমর্পণ করতে শুরু করে বিদ্রোহী সেনার একাংশ। প্রশাসনের নজর এড়িয়ে হেলিকপ্টারে চড়ে গ্রিসে পালিয়ে যায় ৮ বিদ্রোহী সেনা। নিরাপদ আশ্রয় চেয়ে আর্জি জানায় তারা। বিদ্রোহী সেনার ৫ জেনারেল ও ২৯ কর্ণেলকে বরখাস্ত করা হয়েছে। হাই কোর্টের বিচারকদের জিজ্ঞাসাবাদ চলছে। বিদ্রোহীদের কব্জা থেকে বায়ুসেনা ঘাঁটিগুলোকেও মুক্ত করে ফেলেছে তুরস্ক প্রশাসন। প্রধানমন্ত্রী বিনালি ইলদিরিম এই ঘটনাকে অভ্যুত্থান বলে মানতে রাজি নন। ঘটনার জন্য দায়ী সেনাদের তিনি বিদ্রোহী আখ্যা দিয়েছেন। এর আগে তুরস্কে সেনা অভ্যুত্থানের মতো ঘটনা ঘটলেও, শুক্রবারের ঘটনার পিছনে প্রেসিডেন্ট এর্দোয়ানের ‘জাস্টিস অ্যান্ড ডেভেলপমেন্ট পার্টি’ ও সেনা সংঘাতকেই দায়ী করছেন অনেকে। তাদের দাবি, ইসলামি রাষ্ট্র তুরস্ককে ধর্ম নিরপেক্ষ রাষ্ট্র হিসেবে পরিচিতি দিতে এর্দোয়ানের অবদান অনস্বীকার্য। তিনিই প্রথম প্রেসিডেন্ট, যিনি সেনাবাহিনীর প্রতিপত্তি কমিয়ে দেশে গণতন্ত্র প্রতিষ্ঠা করতে আগ্রহী হন। শুক্রবারের ঘটনার পর দেশের পরিস্থিতি এখন নিয়ন্ত্রণে বলে দাবি করেছে তুরস্ক সরকার। কিন্তু গোটা ঘটনায় আমেরিকার কপালে দুশ্চিন্তার ভাঁজ পড়েছে। আগে মধ্যপ্রাচ্যে আই এসের আধিপত্য বিস্তারে প্রচ্ছন্ন সমর্থন থাকলেও, অতি সম্প্রতি আই এসের বিরুদ্ধে যুদ্ধে নামতে মার্কিন যৌথ বাহিনীতে নাম লিখিয়েছে তুরস্ক। ইরাক ও সিরিয়ায় আই এস জঙ্গিদের পরাস্ত করতে অনেকাংশেই তুরস্কের ওপর নির্ভরশীল হয়ে পড়েছিল তারা। আই এসকে রুখতে তুরস্কের দক্ষিণে সিরিয়া সীমান্তের কাছে দিয়ারবকির এলাকায় একটি সেনা ঘাঁটিও গড়ে তোলে। জঙ্গিদের ওপর হামলা চালাতে এ-১০ যুদ্ধ বিমান ও কে সি-১৩৫ ট্যাঙ্কারের মত যুদ্ধ সরঞ্জাম সেখান থেকেই সরবরাহ করা হয়। জ্বালানি ভরাতে যুদ্ধে ব্যবহৃত বিমানের এক তৃতীয়াংশ সেখানেই আসে। এছাড়া, ইস্তানবুল থেকে ২০০ মাইল দূরে ইজমিরেও একটি বায়ু সেনা ঘাঁটি গড়ে তুলেছে আমেরিকা। কিন্তু বর্তমান পরিস্থিতিতে মার্কিন নাগরিকদের দেশে ফিরে যাওয়াই শ্রেয় বলে মনে করছে সেখানকার মার্কিন দূতাবাস। যদি তাই ঘটে, তাহলে ইসলামিক স্টেটের বিরুদ্ধে মার্কিন যৌথ বাহিনীর লড়াই কিছুটা থমকে যাওয়ার আশংকা রয়েছে।\nঅপরদিকে তুরস্কে আমেরিকার ব্যবহৃত একটি বিমান ঘাঁটি থেকে ব্যর্থ সেনা অভ্যুত্থানের কয়েকজন সন্দেহভাজনকে আটক করা হয়েছে। আটককৃতদের মধ্যে তুরস্কের বিমান বাহিনীর একজন জেনারেল ও অন্য কয়েকজন কর্মকর্তা রয়েছেন। তুরস্কের দৈনিক হুররিয়াত পত্রিকাসহ বিভিন্ন গণমাধ্যম গত রোববার এ খবর দিয়েছে।\nইনজারলিক বিমান ঘাঁটিটি কৌশলগত দিক দিয়ে অত্যন্ত গুরুত্বপূর্ণ। সেখানে আমেরিকার অত্যন্ত নির্ভরযোগ্য মার্কিন যুদ্ধবিমান এ-১০ রয়েছে। এছাড়া, মধ্যপ্রাচ্য অঞ্চলে মার্কিন নেতৃত্বাধীন ন্যাটো বাহিনীর যে ছয়টি ঘাঁটি রয়েছে এটি তার একটি। সেখানে পরমাণু বোমাও রাখা হয়েছে। আমেরিকায় স্বেচ্ছা নির্বাসনে থাকা তুর্কি সরকার বিরোধী ব্যক্তিত্ব ফতেউল্লাহ গুলেন দাবি করেছেন, প্রেসিডেন্ট রজব তাইয়্যেব এরদোগান নিজেই শুক্রবারের সামরিক অভ্যুত্থানের নাটক সাজাতে পারেন। পেনসিলভানিয়ায় নিজ বাসভবনে হাতেগোনা কয়েকজন সাংবাদিককে দেয়া সংক্ষিপ্ত সাক্ষাৎকারে এ দাবি করেন তিনি।\nখবরে প্রকাশ, ১৯৯৯ সাল থেকে যুক্তরাষ্ট্রে পেনসিলভানিয়ায় জীবন-যাপন করছেন গুলেন। অতীতে এরদোগানের সঙ্গে তার ভাল সম্পর্ক ছিল। কিন্তু ২০১৩ সালের এক দুর্নীতি কেলেংকারিকে কেন্দ্র করে এ সম্পর্কে চিড় ধরে। চলতি মাসের ১৫ তারিখ রাতে তুরস্কের ব্যর্থ অভ্যুত্থান প্রচেষ্টায় তিনি জড়িত বলে এরদোগানের প্রশাসন যে দাবি করছে তারই পরিপ্রেক্ষিতে সাংবাদিকদের সঙ্গে কথা বলেন গুলেন। গুলেন বলেন, প্রেসিডেন্ট এরদোগান যে অভিযোগ এনেছে তা বিশ্ব বিশ্বাস করবে না। বরং অভ্যুত্থানের বিষয়টি একটি সাজানো নাটক হতে পারে। তার বিরুদ্ধ আরো অভিযোগ আনার অজুহাত হিসেবে একে ব্যবহার করা হবে বলে মনে করেন তিনি।\nগুলেন আরো বলেন, যে কোন ধরণের সামরিক হস্তক্ষেপকে মেনে নেন নি তিনি। এ ছাড়া, ১৯৯০’এর দশকের সেনা অভ্যুত্থানে ব্যক্তিগত ভাবে নিজেও নির্যাতিত হয়েছেন বলে জানান তিনি।\nসর্বশেষ খবরে প্রকাশ, তুরস্কে ব্যর্থ অভ্যুত্থান প্রচেষ্টা পর প্রায় ৯০০০ সরকারি কর্মীকে চাকরি থেকে বরখাস্ত করা হয়েছে। শুক্রবার রাতের ব্যর্থ অভ্যুত্থানে জড়িত ব্যক্তিদের বিরুদ্ধে শুদ্ধি অভিযান জোরদারের পরিপ্রেক্ষিতে এ সব কর্মীকে বরখাস্ত করা হয়।\nতুর্কি স্বরাষ্ট্র মন্ত্রণালয় বলেছে, মোট ৮৭৭৭ সরকারি চাকরিজীবীকে তাদের পদ থেকে তিন দিন আগে বরখাস্ত করা হয়েছে। তুরস্কের সরকারি বার্তা সংস্থাকে এক কর্মকর্তা বলেছেন, বরখাস্তকৃত কর্মকর্তাদের মধ্যে একজন প্রাদেশিক গভর্নর এবং ২৯ জন নগর প্রশাসক রয়েছেন। বরখাস্ত কর্মীদের বিচার করা হবে কিনা খবরে সে বিষয়ে কিছু উল্লেখ করা হয় নি।\nব্যর্থ অভ্যুত্থানে জড়িত থাকার অভিযোগে প্রায় ৮,০০০ পুলিশ কর্মকর্তাকে বরখাস্ত করা হয়েছে। এছাড়া, অন্তত ১০০ জেনারেল এবং অ্যাডমিরালসহ প্রায় ৬,০০০ সেনা কর্মকর্তা ও বিচারককে আটক করা হয়েছে।


ন্যান্সির দ্বিতীয় সংসারও ভাঙনের পথে! - ডেইলি সাতক্ষীরা\nHome » ন্যান্সির দ্বিতীয় সংসারও ভাঙনের পথে!\nন্যান্সির দ্বিতীয় সংসারও ভাঙনের পথে!\nজানু ১, ২০১৯0মন্তব্য 85 ভিউ\nবিনোদনের খবর: জনপ্রিয় সংগীতশিল্পী নাজমুন মুনিরা ন্যান্সির প্রথম সংসার ভাঙার পর এবার দ্বিতীয় সংসারও ভাঙনের পথে। ন্যান্সি নিজেই সংবাদমাধ্যমকে বিষয়টি জানিয়েছেন।\n২০০৬ সালে ‘হৃদয়ের কথা’ ছবির প্লেব্যাকের মাধ্যমে সঙ্গীত জীবনে প্রবেশ করেন ন্যান্সি। সে বছরই ভালবেসে বিয়ে করেছিলেন ব্যবসায়ী আবু সাঈদ সৌরভকে। ৬ বছর পর ২০১২ সালের ২৪ মে বিবাহ বিচ্ছেদ হয় ন্যান্সি-সৌরভের।\nপরবর্তীতে ২০১৩ সালের ৪ মার্চ নাজিমুজ্জামান জায়েদকে বিয়ে করেছেন। জায়েদ এবং ন্যান্সির সংসারেও নায়লা নামে এক কন্যা সন্তান রয়েছে। জায়েদ ময়মনসিংহ পৌরসভায় চাকরি করছেন এবং ব্যবসার সঙ্গেও জড়িত। কিন্তু বছরের শুরুতেই ভাঙনের সুর শোনা যাচ্ছে ন্যান্সির সংসারে। এ গায়িকা আর তার বর্তমান স্বামীর সঙ্গে থাকছেন না। দুই মাস ধরেই তারা আলাদা থাকছেন।\nন্যান্সি জানান, এই মুহূর্তে আমি ময়মনসিংহে আছি। জায়েদ ও আমি দুই মাস ধরে আলাদা থাকছি। অষ্ট্রেলিয়া সফর শেষে দেশে আসার পর থেকেই আমরা একসঙ্গে থাকছি না। জায়েদের বাসায় সে থাকছে আর আমার বাসায় আমি।\nউল্লেখ্য, ২০০৯ সালে তার প্রথম অ্যালবাম ‘ভালোবাসা অধরা’ মুক্তি পায়। ২০১১ সালে ‘প্রজাপতি’ চলচ্চিত্রের গানে কণ্ঠ দিয়ে তিনি প্রথমবারের মত জাতীয় চলচ্চিত্র পুরস্কার অর্জন করেন।\nনতুন বছরের প্রথম দিনেই দুঃসংবাদ পেল বাংলাদেশ\nরাজধানীতে বাসচাপায় দুই তরুণী নিহত


সোলেইমানি হত্যা, কেমন প্রতিশোধ নেবে ইরান? সোলেইমানি হত্যা, কেমন প্রতিশোধ নেবে ইরান? – bangla24bdnews.com\nশনিবার, ১৭ এপ্রিল ২০২১, ০৬:১৩ পূর্বাহ্ন\nআপডেট সময় : রবিবার, ৫ জানুয়ারী, ২০২০\nইরাকের রাজধানী বাগদাদে মার্কিন হামলায় নিহত ইরানের সবচেয়ে ক্ষমতাধর সামরিক জেনারেল কাসেম সোলেইমানির মৃতদেহ ইরানে নিয়ে যাওয়া হবে। শনিবার তার প্রথম জানাজা সম্পন্ন হয়। এরপর হাজার হাজার মানুষ সমবেত হয়ে এক শোক মিছিল বের করে এবং ‘আমেরিকার মৃত্যু চাই’ বলে শ্লোগান দিতে থাকে। খবর বিবিসির।\nকুদস বাহিনীর প্রধান হিসেবে পুরো মধ্যপ্রাচ্য জুড়ে ইরানের কৌশলগত অপারেশনের নেতৃত্ব দিতেন কাসেম সোলেইমানি। তাকে হত্যা করায় যুক্তরাষ্ট্রের বিরুদ্ধে ‘বড় ধরনের প্রতিশোধ’ নেয়ার ঘোষণা দিয়েছে ইরান। তবে কীভাবে বা কোথায় এই প্রতিশোধ নেয়া হবে, ইরান কি পাল্টা সামরিক হামলা চালাবে নাকি সাইবার আক্রমণ চালাবে তা নিয়ে সারা বিশ্বের সামরিক-কৌশল বিশেষজ্ঞরা নানা রকম বিশ্লেষণ দিচ্ছেন।\nজেনারেল সোলেইমানি হত্যাকাণ্ডের ব্যাপারে ইরানের তেহরান বিশ্ববিদ্যালয়ের অধ্যাপক ড. সৈয়দ মোহাম্মদ মারান্দি জানান, এই অঞ্চলে মার্কিন আধিপত্য ধরে রাখার পরিকল্পনার জন্যই তাকে হত্যা করা হয়েছে।\nতিনি বলেন, যুক্তরাষ্ট্র সিরিয়ার সার্বভৌমত্ব নষ্ট করতে চেয়েছিল, ইরাককে দখল করে রাখতে চেয়েছিল, ইসরায়েল লেবাননে দখলদারি করতে চেয়েছিল, সৌদি আরব এবং মার্কিনীরা ইয়েমেনকে পদানত করতে চেয়েছিল। জেনারেল সোলেইমানি এই মার্কিন আধিপত্যের সবগুলো পরিকল্পনা বানচাল করে দিয়েছেন। মার্কিনীদের সাম্রাজ্য কায়েমের চেষ্টায় তিনি ছিলেন কাঁটার মতো। এটাই তাকে হত্যা করার কারণ।\nতবে সোলেইমানির শূন্যস্থান পূরণ হবে না বা তাকে ছাড়া ইরানের আঞ্চলিক নীতি এগিয়ে নিতে সমস্যা হবে এমনটা মানতে নারাজ মারান্দি। বর্তমানে জেনারেল কাসেম সোলেইমানির জায়গায় এসেছেন জেনারেল এসমায়েল কানি। তিনি নিজেও একজন অভিজ্ঞ ব্যক্তি।\nসোলেইমানির যোগ্য সহযোগীদের নিয়ে তিনি নতুন চিন্তা ও নতুন নির্দেশনা নিয়ে সফলভাবে কাজ করবেন বলে মনে করছেন মারান্দি। তিনি বলেন, জেনারেল সোলেইমানি আকর্ষণীয় ব্যক্তিত্বের অধিকারী ছিলেন। তার পরিবর্তে যিনি এসেছেন তিনিও অভিজ্ঞ। তাছাড়া ইরান কোন একক ব্যক্তিত্বের ওপর নির্ভরশীল নয়। তাই জেনারেল সোলেইমানির স্থান পূরণ হবে না; বিষয়টি এমন নয়।\nতার মানে কি এই যে যুক্তরাষ্ট্র যা ভেবে এই হত্যাকাণ্ড ঘটিয়েছে তা পূরণ হবে না? এমন প্রশ্নের জবাবে মারান্দি বলেন, আমি মনে করি যুক্তরাষ্ট্র বোকার মতো কাজ করেছে। এটা ছিল যুদ্ধ ঘোষণার শামিল। এতে ইরান আরও ক্রুদ্ধ হয়েছে, ঐক্যবদ্ধ হয়েছে, যুক্তরাষ্ট্রকে মোকাবিলা করতে আরও দৃঢ়প্রতিজ্ঞ হয়েছে।\nতার মতে, সোলেইমানিকে হত্যা করে যুক্তরাষ্ট্র আসলে ইরানকে আরও শক্তিশালী করে দিয়েছে। এতে একজন ইরাকি কমান্ডারও নিহত হয়েছেন। ফলে ইরাক ও ইরান উভয় দেশের বিরুদ্ধেই যুক্তরাষ্ট্র এক প্রকার যুদ্ধ ঘোষণা করেছে। অবশ্য প্রেসিডেন্ট ট্রাম্প বলছেন তিনি যুদ্ধ ঠেকাতেই এই আক্রমণ চালিয়েছেন।\nএ প্রসঙ্গে মারান্দি বলেন, তিনি (ট্রাম্প) তো নিজেই যুদ্ধে নেমে পড়লেন। আমার মনে হয় না, ইরানের কেউই ট্রাম্পকে গুরুত্বের সাথে নেয়। বরং এই হামলা যুক্তরাষ্ট্রের বিরুদ্ধে দুই দেশের জনগণকে ঐক্যবদ্ধ করেছে- যা তাদেরই ক্ষতি করবে।\nইরান এই হত্যাকাণ্ডের প্রতিশোধ নেয়ার কথা বলে আসছে, সেই প্রতিশোধ কি ধরণের হতে পারে, সেটা নিয়েও প্রশ্ন উঠেছে। ইরানিরা পরিশীলিত জাতি, মার্কিনীদের মতো অমার্জিত ও পাশবিক নয় উল্লেখ করে মারান্দি বলেন, ইরানিরা রাজনীতি করে দাবা খেলোয়াড়ের মতো। তারা হিসেব করে, অনেক চিন্তা ভাবনা করে এমন কিছু করবে যাতে যুক্তরাষ্ট্র নিজেদের কৃতকর্মের জন্য অনুতাপ করে।\nইরানের এই প্রতিশোধ নিয়ে নানা গুঞ্জন উঠেছে। এ আক্রমণ কি সামরিক হবে না সাইবার আক্রমণ হবে, মধ্যপ্রাচ্যে হবে না উত্তর আফ্রিকায় হবে তা নিয়ে নানা জল্পনা চলছে। আসলে কি ঘটবে এমন কোন ধারণা দিতে পারেননি মারান্দি। তবে তিনি বলছেন, ইরানি এবং ইরাকিদেরও নানা ধরণের সক্ষমতা আছে। যুক্তরাষ্ট্রের অনেক দুর্বল জায়গা আছে।\nতার মতে, ইরানিরা অনেক ভাবনাচিন্তা করে উপযুক্ত জবাব কি হবে তা ঠিক করবে যাতে আমেরিকানদের কৃতকর্মের জন্য অনুশোচনা করতে হয়। তবে কী হবে সেটা এখনই বলা যাবে না।\nইরান কোন আক্রমণ চালালে যুক্তরাষ্ট্র আবার পাল্টা হামলা চালাতে পারে এমন আশঙ্কা রয়েছে। সেক্ষেত্রে যুক্তরাষ্ট্রের পাল্টা জবাব সামলে নেয়ার ব্যাপারে ইরান কতোটা প্রস্তুত? এ বিষয়ে মারান্দি বলেন, ইরান যে আমেরিকাকে শাস্তি দেবে এ নিয়ে আমার কোন সন্দেহ নেই।\nতিনি বলেন, ইরানিরা যুদ্ধ চায় না। তবে যুদ্ধ বাধলে তারা পালিয়ে যাবে না। যুক্তরাষ্ট্র যা করেছে তা যুদ্ধের শামিল- তাই যুক্তরাষ্ট্রকে ইরান শাস্তি দেবে। যুক্তরাষ্ট্র, সৌদি এবং আমিরাতের যা আছে ইরান সব ধ্বংস করে দেবে। তখন যুক্তরাষ্ট্র বুঝবে যে তারা বাড়াবাড়ি করে ফেলেছে।\nএক্ষেত্রে ইরানের শক্তি হিসেবে কাজ করতে পারে ইরাক, আফগানিস্তান, ইয়েমেনসহ পুরো মধ্যপ্রাচ্য অঞ্চল জুড়ে থাকা মিত্র দেশগুলো। এছাড়া মার্কিন শক্তির বিরুদ্ধে রুখে দাঁড়াতে ইরানের অনেক রকম সক্ষমতা আছে বলেও মনে করেন তিনি।\nমারান্দি বলেন, ইরান কঠোর না হলে যুক্তরাষ্ট্র আবারও এমন কাজ করবে। যুক্তরাষ্ট্র জানে ইরানে তারা যদি আবার আক্রমণ চালায় তাহলে ইরানের জবাব হবে আরও তীব্র। যুক্তরাষ্ট্র জানে যে এ যুদ্ধে তারা জিততে পারবে না।\nজেনারেল সোলেইমানির মৃত্যু মধ্যপ্রাচ্যে ইরানের মিত্র দেশগুলোয় প্রভাব ফেলবে বলেও উল্লেখ করেছেন মারান্দি।\nইরান থেকে লেবানন পর্যন্ত যে শিয়া ক্রিসেন্ট রয়েছে তার পাশাপাশি সিরিয়া, ফিলিস্তিন, আফগানিস্তানের সুন্নি সম্প্রদায়ও ইরানের মিত্রদেশ। জেনারেল সোলেইমানির মৃত্যুতে তারা এক হয়ে আরও শক্তিশালী হবে। যুক্তরাষ্ট্র খুবই বোকার মতো একটা কাজ করেছে বলে উল্লেখ করেন তিনি।\nতবে ইরান সাম্প্রতিক সময়ে অর্থনৈতিক চাপের মধ্যে থাকায় তাদের সামরিক সংঘাতে যাবার সক্ষমতা নিয়েও প্রশ্ন রয়েছে। এ বিষয়ে মারান্দি অবশ্য যুক্তরাষ্ট্রকেই অনেক বেশি নাজুক অবস্থায় দেখছেন। তার মতে দুই দেশের মধ্যে কোন সংঘাত হলে যুক্তরাষ্ট্রের ক্ষতি বেশি হবে।


১৩ জুলাই ২০২০, ১০:৪৮\nআল্লাহ পাক পবিত্র কোরান ঘোষণা করেন যে, আপনার রবের উদ্দেশ্যে নামাজ পড়ুন এবং কোরবানি করুন, সুরায়ে কাওসার, আয়াত দুই। নামাজ হলো শারীরিক ইবাদত এবং কোরবানি আর্থিক ইবাদতসমূহের মধ্যে বিশেষ গুরুত্বের অধিকারী।\nকোরবানি না দিয়ে, তার টাকা গরিবদের দান করলে হবে না। দশ জিলহজ থেকে বারো জিলহজ পর্যন্ত সকল সামর্থ্যবান, ধনীদের জন্য কোরবানি দেওয়া ওয়াজিব বা সুন্নত। এ বিষয়ে কোরবানি না দিয়ে সে অর্থ গরিবদের মাঝে বিলিয়ে দেয়ার কোনো সুযোগ ইসলামি শরিয়তে নেই।\nতবে হ্যাঁ, যে সকল ধনী লোকেরা বিগত বছরগুলোতে একটা গরুর বদলে দশটা গরু কোরবানি দিয়েছেন, তারা এবারের করোনা ভাইরাস মহামারীকালীন বেশি গরু বা ছাগল কোরবানি না দিয়ে, সেই টাকাটা গরিব অসহায়দের মাঝে দান করতে পারেন। তবে সামর্থ্যবানদের কোরবানি দিতে হবে।\nকরোনা ভাইরাসকালীন অর্থনীতির অবস্থাও ভালো নেই, আল্লাহকে রাজি এবং খুশি করার জন্য কোরবানি দিতে হবে। রাসুল সা.কে জনৈক ব্যক্তি বললো, হে আল্লাহর রাসুল সা. কোরবানি জিনিসটা কী? রাসুল সা. উত্তর দিলেন, কোরবানি হলো তোমাদের মুসলিম জাতির আদি পিতা হজরত ইব্রাহিম আ.এর অতি গুরুত্বপূর্ণ সুন্নত।\nযাদের সাড়ে সাত ভরি স্বর্ণ অথবা সাড়ে বায়ান্ন তোলা রুপা বা সমপরিমাণ নিছাবের সম্পদ আছে, তাদের ওপর কোরবানি ওয়াজিব বিধায় কোরবানির টাকা করোনা ভাইরাসকালীন গরিবদের মাঝে বিলিয়ে দেয়ার কোনো সুযোগ ইসলামি শরিয়তে নেই।\nহ্যাঁ, বিগত বছরে বেশি গরু কোরবানি দিয়েছেন, এবারে কম দিয়ে, সে টাকাটা গরিব অসহায়দের জন্য বিলিয়ে দিতে পারেন। তবে সামর্থ্যবানদের অবশ্যই কোরবানি দিতে হবে। আসন্ন ঈদুল আজহাতে আল্লাহর নৈকট্যলাভের আশায় পশু কোরবানির সাথে আমাদের মনকেও মহান আল্লাহর নৈকট্য লাভের আশায় মনের কোরবানি দিতে হবে। আল্লাহ মানুষের মন দেখেন। আল্লাহ মানুষের নিয়ত দেখেন। আল্লাহপাক আমাদের সবাইকে মহামারী থেকে হিফাজত করুন এবং সামর্থ্যবানদের কোরবানি দেওয়ার তাওফিক দান করুন, আমীন।\nলেখক: সাবেক ইমাম ও খতিব বাংলাদেশ জাতীয় সংসদ মসজিদ


প্রাথমিক বিদ্যালয়ের শিক্ষার্থীদের উপবৃত্তি ‘নগদ’ এর মাধ্যমে প্রদান করার নির্দেশ - innovativeedubd\nহোম সংবাদ প্রাথমিক বিদ্যালয়ের শিক্ষার্থীদের উপবৃত্তি ‘নগদ’ এর মাধ্যমে প্রদান করার নির্দেশ\nপ্রাথমিক বিদ্যালয়ের শিক্ষার্থীদের উপবৃত্তি ডাক বিভাগের ডিজিটাল ফাইন্যান্সিয়াল সেবা ‘নগদ’ এর মাধ্যমে করার জন্যে নির্দেশনা নিয়েছে প্রাথমিক ও গণশিক্ষা মন্ত্রণালয়। প্রধানমন্ত্রী শেখ হাসিনার নির্দেশনার প্রেক্ষিতে তারা এমন সিদ্ধান্ত নিয়েছে বলে জানা গেছে। এর ফলে উপবৃত্তি বিতরণে সরকারির খরচ এক তৃতীয়াংশে নেমে আসবে।\nগত কয়েক বছর ধরে শিউরক্যাশ নামের একটি মোবাইল ফাইন্যান্সিয়াল সেবা সংস্থা ক্যাশ-আউট চার্জ এবং ডেটা ম্যানেজমেন্ট-এর জন্যে হাজারে সব মিলে সাড়ে ২১ টাকা পেতো সরকারের কাছ থেকে। তবে ‘নগদ’ হাজারে মাত্র সাড়ে সাত টাকায় পুরো সেবা দেবে বলে জানিয়েছেন প্রাথমিক ও গণশিক্ষা প্রতিমন্ত্রী মোঃ জাকির হোসেন।\nতিনি বলেন, একে তো ‘নগদ’ আমাদের ডাক বিভাগের প্রতিষ্ঠান। তার ওপরে আমাদের অনেক টাকা খরচ বাঁচবে। সুতরাং ‘নগদ’কে বেছে নেওয়াটা আমি মনে করি যুক্তিযুক্তই হয়েছে।\nপ্রতিমন্ত্রী আরো বলেন, গত কয়েক বছর ধরে শিউরক্যাশের মাধ্যমে ভাতা বিতরণ করতে গিয়ে আমরা অনেক ঝামেলায় পড়েছি। কিন্তু আমারা দেখছি ‘নগদ’ অনেক ভালো করছে। আজ-কালের মধ্যেই ‘নগদ’ এর সঙ্গে এ বিষয়ে চুক্তি করা হবে।\nজানা গেছে, শিওর ক্যাশ ছাত্র-ছাত্রীদের উপবৃত্তির টাকা ক্যাশ আউটের জন্যে সরকারের কাছ থেকে বৃত্তির মোট টাকার ওপরে ১.৮৫ শতাংশ, অর্থাৎ এক হাজারে সাড়ে আঠারো টাকা পেতো। তার সঙ্গে ডেটা প্রসেসিংয়ের জন্যে হাজারে আরো ৩ টাকা চার্জ করতো। এক্ষেত্রে পুরো কাজটি ‘নগদ’ করে দেবে হাজারে সাড়ে সাত টাকায়। তবে ক্যাশ-আউটের জন্যে বাড়তি যা লাগে সেটা ‘নগদ’ যোগ করেই উপবৃত্তিভোগী শিক্ষার্থীকে পাঠাবে।\nনতুন এই চুক্তির আওতায় গত এপ্রিল-মে এবং জুন এই তিন মাসের উপবৃত্তিও ‘নগদ’ বিতরণ করবে। দু’একদিনের মধ্যে প্রাথমিক ও গণশিক্ষা মন্ত্রণালয়ের কাছ থেকে ছাত্র-ছাত্রীদের ডেটা পেয়ে গেলে চলতি মাস থেকেই তারা আগের তিন মাসের উপবৃত্তি পেয়ে যাবেন।\nজানা গেছে, প্রতি বছর প্রাথমিক পর্যায়ের এক কোটি ৩০ লাখ শিক্ষার্থী এই প্রক্রিয়ায় উপবৃত্তি পেয়ে থাকেন। তাতে সব মিলে সরকারের প্রায় চার হাজার কোটি টাকা খরচ হয়।\nআগের আর্টিক্যালটাইমস্কেলের অতিরিক্ত টাকা আদায়ে আইনি বাধা আদালতে স্থগিত\nপরের আর্টিক্যালপ্রাথমিকের বঞ্চিত প্রধান শিক্ষকগণ বকেয়া টাইমস্কেল চাই:দিদারুল আলম\nঈদের ছুটি ৩ দিনই থাকছে , থাকতে হবে কর্মস্থলে\nচার পাঁচজন শিক্ষক একই স্কুলে বদলী চাইলে যেভাবে হবে সমাধান….\nআবুল বাশার - অক্টোবর ৭, ২০২০ 1\n২৪ ঘণ্টায় ৯০% করোনা ভাইরাস কণা মেরে ফেলতে সক্ষম পানি!\nআবুল বাশার - আগস্ট ৩, ২০২০ 0\nমৃত অফিস সহকারীর ঋণ পরিশোধ ও আর্থিক সহায়তা প্রদানে গুরুদাসপুরে প্রাথমিক...\nআবুল বাশার - আগস্ট ১২, ২০২০ 0\nকরোনায় প্রাথমিকে আক্রান্ত ৫৪২, আরও এক শিক্ষকের মৃত্যু\nআবুল বাশার - জুলাই ১৮, ২০২০ 0